folder
stringclasses 15
values | title
stringlengths 5
250
| text
stringlengths 1
64.4k
| title_len
int64 5
250
| text_len
int64 1
64.4k
|
|---|---|---|---|---|
Ayollar | Yirtiq shippak, singan oyna. Yana qanday buyumlarni uyda saqlamaslik kerak? | Uy kishi asosiy vaqtini o‘tkazadigan joy hisoblanadi va undagi buyumlar kishi kayfiyatiga ta’sir qiladi. Xitoyning fenshuy falsafasiga ko‘ra, uyda yomon energiya bo‘lmasligi uchun ayrim narsalarni saqlab bo‘lmaydi, deb yozadi Cosmopolitan.
Yirtiq shippak
Avvalambor, yirtiq yoki eskirgan bo‘lganidan keyin nafaqat shippak, balki boshqa kiyim-kechakni ham saqlashdan mantiq yo‘q. Fenshuy nuqtai nazaridan yirtiq shippakka vaqt o‘tishi bilan yomon energiyalar kelib o‘rnashib oladi. Fenshuy-menshuy qiziqtirmaydi meni degan taqdiringizda ham gigiyena va estetik jihatdan hech bo‘lmaganda bir yilda bir marotaba shippagingizni yangilab turing. Uy bekalari ayniqsa, kun bo‘yi uyda bo‘lganda kishi uy-yumushlaridan tashqari ko‘rinishi va kiyinishiga ham e’tibor berishni esdan chiqarmasligi kerak.
Singan oyna
Yaxshi bilasiz, singan, darz ketgan buyumlarni uyda saqlab bo‘lmaydi, irimchi bo‘lmagan odam ham sifati va shakli buzilgan narsalarni uyda saqlashni joiz deb bilmasligi aniq. Cheti uchgan hech narsa qilmaydi deb ayab olib o‘tirmang, tashlab yuboring chunki bolalar qo‘liga tushib, yomon holatlar keltirib chiqarishi mumkin. Shunday ekan, yerto‘laga olib tushib qo‘yish yoki dachangizga olib borishni hayolingizga ham keltirmang.
Uchgan, darz ketgan idish-tovoq
Xitoyliklarda “idish darz ketdimi hamma narsa darz ketadi”, ya’ni yurishmaydi qabilidagi maqol bor. Bu falsafasida, uyda tinchlik va osoyishtalik bo‘lishi uchun ovqat qanday idishda tanavul qilinishi muhim ahamiyatga ega, ular toza va butun holatda bo‘lishi kerak. Shunday ekan, oshxona buyumlaringizni ko‘zdan kechirib turishni, darz ketgan, cheti uchganlarni ajratib tashlab yuborishni unutmang.
Ishdan chiqqan texnika vositalari
Xitoy falsafasi sizni qiziqtirmagan taqdirda ham ayting-chi, ishlamaydigan texnikadan ne foyda? Ayniqsa siz uni tuzattirmoqchi bo‘lgansiz-u, lekin baribir tuzalmagan bo‘lsa, o‘ylab ham o‘tirishning keragi yo‘q, darhol voz keching.
Eski narsalar
Ishonchimiz komilki, barchaning shkafi yoki tumbasida ishlatilmaydigan buyumlar, kiyilmaydigan kiyimlar qalashib yotibdi. Hozirgi karantin aynan o‘sha buyumlardan qutulish uchun ayni muddao, siz shunchaki kiygingiz kelmagani uchun shkafda bir necha yildan beri osilib turgan palto yoki plash kimningdir yomg‘ir-qorli ob-havoda kuniga yarashi mumkinligini o‘ylab, zarurati bor insonlarga berib yuboring. Ham ko‘nglingiz xotirjam bo‘ladi, ham shkafingizda bo‘sh joy ko‘payadi.
Chirmashgan o‘simlik
Fenshuyga ko‘ra, bunday o‘simliklar insonning fikrlashiga xalaqit qiladi, chalkashtiradi, ayrim savollarga javob topishga qo‘ymaydi. Bunday turdagi o‘simlik uy bog‘i yoki hovlidan olib tashlanganidan keyin kishi diqqatini bir joyga jamlay olishi va muammolarga yechim topa olishiga ishonishadi.
Bo‘sh “butilka” va qog‘ozlar
Bu kabi buyumlar negativni chaqiradi, shuning uchun ular bo‘shaganidan keyin uzoq vaqt asrash kerak emas, deb ishonadi xitoyliklar. Eski gazetalar ham shular jumlasidan. Ularda o‘tib ketgan va negativ voqealar yoritilgan va ular uyning muhitiga ta’sir qiladi. | 75 | 3,026 |
Ayollar | Bodomning inson organizmiga foydali bo‘lgan xususiyatlarini bilasizmi? | Bodom yog‘ida yeryong‘oq yog‘iga qaraganda uch karra ko‘p E vitamini mavjud. Uning inson tanasi uchun foydali bo‘lgan ko‘plab xususiyatlari mavjud. “Noviy ochag” nashri bodomning foydali jihatlari haqida ma’lumot berdi.
Tabiiy energiya manbai bo‘lgan bodom boshqa ko‘plab yong‘oqlar kabi foydali xususiyatlarga boy, tarkibidagi E vitamini, oqsillarning yuqori miqdori tufayli uni quritilgan mevalarning eng yaxshisi deb aytish mumkin. Olimlar bodomda 130 ga yaqin turli xil foydali birikmalar borligini aniqladi. Ularda yog‘ miqdori ko‘p bo‘lishi mumkin, biroq bu zararli emas. Bu yog‘lar yurak uchun foydali bo‘lgan mono va ko‘p to‘yinmagan yog‘lardir.
Bir stakan bodomning ozuqaviy qiymati
Bodom oqsillari, minerallar, vitaminlar, antioksidantlar va fitokimyoviy moddalarga boy.
Bodomning sog‘liq uchun foydali jihatlari
Yurak kasalligi xavfini kamaytirish
Bodomda mavjud bo‘lgan polifenollar (kimyoviy birikma) xolesterin darajasini yaxshilaydi va yurak xastaliklari ehtimolini kamaytiradigan antioksidant ta’sirga ega hisoblanadi.
Qondagi shakar miqdorini normal holatda ushlaydi
Bodom diabet bilan og‘rigan bemorlarda shakar miqdori holatini yaxshilaydi.
Xotirani yaxshilaydi
Ba’zi tadqiqotlar bodom iste’mol qilish xotirani yaxshilashga yordam berishini ko‘rsatgan.
Sog‘lom ichak mikroflorasi
Bodomdagi xun tolasi va polifenollarning ko‘pligi prebiotik ta’sirni yaratishi mumkin.
Ushbu foydali jihatlardan tashqari bodom sut yoki unning o‘rnini bosuvchi ham bo‘lishi mumkin.
Bodom boshqa yong‘oqlarga nisbatan foydalimi?
Bodomlar funduk, makadamiya, pista va yong‘oqlarga qaraganda kamroq yog‘ni o‘z ichiga oladi. Bodom bu yong‘oqlarga nisbatan ko‘proq kalsiy, temir, magniy, fosfor va sinkga ega.
Bodom suti sigir sutiga yaxshi alternativ hisoblanadimi?
Agar siz laktoza intoleransi yoki vegetarian bo‘lsangiz va sut mahsulotlaridan voz kechishni istasangiz, bodom sutini tanlang. Oddiy 240 ml bodom sutida 18 g gacha shakar bor. Bundan tashqari, natriy mavjudligi uchun kompozitsiyani tekshirish kerak. Ba’zi xushbo‘y hidga va tuzsiz ta’mga ega bo‘lgan bodom sutida, 230 mg gacha ushbu modda bo‘lishi mumkin.
Farzandlaringizning sut mahsulotlariga allergiyasi bo‘lmasa, sigir sutidan foydalanganingiz ma’qul. Bodom sutida yog‘ va oqsil miqdori past bo‘lganligi sababli, bu bolalarning bo‘yini o‘sishidan to‘xtatishi mumkin.
Bodom moyining tarkibida nimalar mavjud?
Oddiy eman yog‘idan charchadingizmi? Uning o‘rnini ozuqaviy jihatdan yeryong‘oqlarga o‘xshash bodom bilan almashtiring. Bodom va yeryong‘oq moyining 2 osh qoshiq porsiyasida taxminan 200 kaloriya, 17 gramm yog‘ va 4 gramm tola mavjud. Yong‘oqda (7 g) bodomga (8 g) qaraganda ko‘proq protein mavjud, ammo ikkalasi ham kuch beradi va ovqat iste’mol qilishga bo‘lgan ishtiyoqni susaytiradi.
Bodom moyida ko‘proq E vitamini (yeryong‘oq moyidan uch baravar ko‘p), shuningdek, kalsiy, kaliy va magniyni o‘z ichiga oladi, bu qon bosimini muvozanatlash uchun eng muhim oziq moddalaridan biri hisoblanadi. Hech qanday qo‘shimcha qo‘shilmagan mahsulotlarni tanlang. Yong‘oq va bodom moyining tarkibida tuz bo‘lishi kerak.
Bodomning o‘ziga xos xususiyati nimada?
Oqartirilgan maydalangan bodomdan tayyorlangan yuqori proteinli bodom donachalari boshqa don mahsulotlariga qaraganda yaxshiroq. U Hindiston yong‘og‘iga qaraganda kamroq to‘yingan yog‘ga ega va bu mahsulotning atigi ikki qoshig‘i kunlik E vitamini ehtiyojining 15 foizini ta’minlaydi.
Bodom uni genetik kasalliklar va kleykovina intoleransi bo‘lgan odamlar uchun juda foydali.
Dieta qilmoqchi bo‘lsangiz ko‘proq yong‘oq mahsulotlarini qo‘shilgan taomlarni iste’mol qiling. | 70 | 3,605 |
Ayollar | Namlantiring va quyoshdan himoya qiling: Bahorda teri parvarish qilishning 7 qoidasi | Kundalik terini parvarish qilish har mavsumda o‘zgaradi, chunki yilning turli vaqtlarida u turli xil narsalarga muhtoj bo‘ladi. Quyida bahorda teri yorqin va sog‘lom bo‘lishiga yordam berish uchun nima qilish kerakligini ma’lum qilamiz.
Terini namlantiring
Butun qish davomida teri quruq va sovuq havo, haroratning o‘zgarishi va namlik yetishmasligidan aziyat chekdi. Shuning uchun terining ajablanarli ko‘rinishi tabiiy. Bahorning birinchi oyi — intensiv namlantiruvchi muolajalar uchun eng yaxshi vaqt. Ular uyda yoki salonda amalga oshirilishi mumkin — asosiysi, teri yetarli darajada namlikni oladi, elastikligi va rangini tiklaydi.
Terini tozalang
Qishda teri quruq va himoyasiz bo‘lganda, kosmetologlar haftasiga bir martadan ko‘p bo‘lmagan tozalash vositalaridan foydalanishni maslahat beradi. Ammo bahorda, ko‘proq namlik va quyosh nuridan keyin pilinglarning miqodrini oshirish mumkin. Bu nafaqat o‘lik hujayralarni olib tashlash, balki turli xil kosmetika vositalarining kirib borishini yaxshilash va terining uyg‘onishiga yordam beradi.
Kremni losion bilan almashtiring
Bahor — namlantiruvchilardan losionlarga o‘tish uchun ajoyib vaqt. Og‘ir yog‘ga asoslangan mahsulotlar teri namlikni eng ko‘p talab qiladigan qishki parvarish uchun idealdir. Ammo bahorda teshiklarni to‘sib qo‘ymaydigan va og‘irlashtirmaydigan yengilroq mahsulotlarni tanlash yaxshiroq.
Terini quyosh nurlaridan himoya qiling
Tongni quyoshdan himoya qiluvchi krem bilan boshlash tavsiya etiladi: bahorda ko‘proq vaqt tashqarida o‘tadi va ultrabinafsha nurlar bulutlar orqali ham tushadi. Teri doimiy himoyaga muhtoj, shuning uchun uni ertalab qo‘llash va har ikki-uch soatda takrorlashni unutmaslik lozim. Quyoshdan himoya qiluvchi ko‘zoynaklarni yoddan chiqarmaslik juda muhim. Ular nafaqat ajinlardan, balki teri saratonidan ham himoya qiladi.
Lablarga g‘amxo‘rlik qiling
Bahorning birinchi haftalari — ayollar lablar terisida quruqlik va yoriqlar bilan tez-tez duch keladigan vaqt. Bu ajablanarli emas: sovuq havo, shamol, quyosh va namlik yetishmasligi — bu omillarning barchasi lablar terisiga salbiy ta’sir qiladi. Balzam va skrablardan foydalanish va ultrabinafsha nurlanishidan himoya qilishni unutmaslik lozim: lablar teri saratoni uchun tananing eng zaif joylaridan biridir.
Kosmetik vositalarni tekshiring
Kosmetik vositalarning yaroqlilik muddati o‘tganmi yoki yo‘qligini tekshirish vaqti keldi. Shuni yodda tuting, qandaydir tarzda teriga va ko‘zga tegadigan hamma narsa iloji boricha xavfsiz bo‘lishi kerak va eski kosmetikani bu toifaga kiritish mumkin emas. Ko‘z va qoshlar uchun tush, qalamlarga, shuningdek, ko‘z atrofidagi terini parvarish qilish vositalariga alohida e’tibor berish lozim. 12 oydan ko‘p foydalanilgan barcha narsalardan voz kechish kerak, ulardan hech qanday foyda yo‘q, faqat zarar yetkazishi mumkin. Aytgancha, kosmetik sumka ham yuvilishi yoki hech bo‘lmaganda antibakterial salfetkalar bilan ichkaridan tozalanishi kerak. Shuningdek, makiyaj cho‘tkalarini tozalashning ham ayni vaqti.
Shlyapa sotib oling
Beysbol kepkasi emas, balki atrofi keng shlyapa xarid qiling. Hatto eng ehtiyotkor insonlar ham soch, bosh terisi, bo‘yin orqasi va quloqlarni quyoshdan himoya qilishni muntazam ravishda unutib qo‘yadi. Shu bilan birga, bu joylar xavfli ultrabinafsha nurlariga zaifdir. Shlyapa — bu haddan tashqari issiqlikdan va quyoshning xavfli nurlaridan himoya qiladigan ajoyib yechim. | 84 | 3,403 |
Ayollar | Kim Kardashyan teri rangiga mos tushuvchi niqoblar ishlab chiqardi. Ular bir necha daqiqa ichida sotilib ketdi | Koronavirus pandemiyasi moda sanoatiga ham o‘z ta’sirini o‘tkazmoqda. Taniqli brendlar turli dizaynga ega niqoblarni ishlab chiqarishni boshlab yubordi.
Hello’ning yozishicha, Kim Kardashyanning SKIMS ichki kiyimlar brendi ham o‘ziga xos niqoblar ishlab chiqardi.
Choksiz yuz niqoblarining o‘ziga xos xususiyati shundaki, ularni teri rangiga moslab tanlash mumkin. Niqoblar 5 xil rangda taqdim etildi. Kimning so‘zlariga ko‘ra, ular havo o‘tkazadi va mayin ishlangan hamda istalgan obrazga tushadi.
Niqobning narxi 8 dollar, to‘rt donalik komplekt esa 25 dollar. Kardashyanning muxlislari sotuv e’lon qilinganidan keyin 30 daqiqa ichida niqoblarning hammasini xarid qilgan.
SKIMS, shuningdek, Baby2Baby, Good+ Foundation, LA Food Bank va National Domestic Workers Alliance kabi xayriya tashkilotlariga 10 000 ta niqobni bepul beradi. Shuningdek, kompaniya qo‘shimcha 1 million dollar ajratib, pulni ushbu tashkilotlar o‘rtasida teng taqsimlab beradi.
Brendning Instagram’dagi sahifasida xodimlar niqoblar tugagani uchun uzr so‘rab, keyingi hafta ular yana sotuvda bo‘lishini yozdi. | 110 | 1,084 |
Ayollar | Qishki obraz yaratishda ayollar eng ko‘p yo‘l qo‘yadigan xatolar (foto) | Qishda ob-havo doim ham faslga mos tarzda o‘tavermaydi. Shuningdek, qor yog‘ishi yoki qattiq sovuq har qanday kiyinish uslubiga o‘z ta’sirini o‘tkazadi. Ustki kiyim, poyabzal va aksessuarlar tanlashda erkinlik mavjud. Ammo shunda ham aksariyat ayollar qishki uslubni yaratishda bir qancha xatoliklarga yo‘l qo‘yadi.
Ayollarning qishki garderobidan odatda qora, ko‘k yoki kulrang kiyimlar joy oladi. Albatta, ushbu ranglar ko‘zga tashlanmasligi bilan afzal. Ammo ularning inson kayfiyatiga ham ta’siri mavjud. Shuning uchun qishki obraz yaratishda biroz yorqinroq ranglarga ham e’tibor qaratish lozim. Ular tasvirga biroz yengillik beradi.
Bosh kiyim nafaqat tashqi ko‘rinish, balki sog‘lig‘i haqida ham qayg‘uradigan har qanday ayol uchun qishki garderobning eng muhim elementlaridan biridir. Biroq noto‘g‘ri tanlangan bosh kiyim hatto eng ideal qishki ko‘rinishga ham putur yetkazadi. Mo‘ynali bosh kiyimlar urfdan qolgan. Dizaynerlar hozircha bu kabi bosh kiyimdan voz kechishni tavsiya etmoqda.
Qishda issiq ustki kiyim bilan unga mos ravishda kolgotka tanlash lozim. Och rangli kolgotkalar obrazni mukammal qilmaydi, aksincha unga putur yetkazadi. Shu tufayli har qanday rangdagi ustki kiyim bilan aynan qish faslida qora yoki boshqa to‘q rangli kolgotka kiyish tavsiya etiladi.
Kardigan ko‘p vaqt davomida moda ixlosmandlarining garderobidan joy oldi. Uning turli bichimdagilari har qanday obraz uchun mos keladi. Ammo dizaynerlar iloji boricha tugmasiz kardigan tanlashni tavsiya etadi.
Sovuq mavsum uchun mo‘ljallangan asosiy kiyim kurtkadir. Ularni kalta, uzun va ranglarini har kim didiga ko‘ra tanlaydi. Ammo qalin kurtkalarning tor bichimdagisi qomatning kamchiliklarini yaqqol namoyon etadi va harakatlanishda noqulaylik tug‘diradi. Dizaynerlarning so‘zlariga ko‘ra, bu kabi issiq kiyimlar biroz kengroq va to‘g‘ri bichimda bo‘lgani ma’qul.
Qishki obrazni boyitadigan eng asosiy aksessuardan biri sharfdir. Hozirda uzun yorqin rangli sharflar urfda. Avvalgidek kichik o‘rama sharflar endi o‘zini oqlamaydi, zamonaviy kiyimlar bilan kombinatsiya hosil qila olmaydi. | 71 | 2,082 |
Ayollar | Sut, zarchava va kartoshka: ko‘z ostidagi qora dog‘lar uchun 5 ta samarali niqob | Bu muammoni bartaraf etishda bodring bo‘laklari allaqachon klassikaga aylangan. U haqiqatan ham yordam beradi. Ammo uyda yoki yaqin atrofda bodring bo‘lmasa nima qilish kerak? Ayniqsa ertalabda ko‘z ostida qora dog‘lar paydo bo‘lganida? “Noviy ochag” nashri ushbu muammoni hal etishga yordam beradigan 5 xil niqob retsepti bilan bo‘lishdi.
Kartoshka
Ma’lum bo‘lishicha, kartoshka bo‘laklari ham bodring kabi samarali. Xom kartoshkada vitaminlar ko‘p bo‘lib, uning bo‘laklari ko‘zni sovitadi va shish va qorayishni ketkazadi. Albatta, kartoshka muzlatkich yoki sovuq joydan olinishi kerak.
Petrushka
Agar oshxonada bodring hamda kartoshka ham topilmasa, petrushkali niqob bu borada yordamga keladi. Ko‘katlar maydalanib, stakanga solinadi va ustidan oz miqdorda qaynoq suv quyiladi. Petrushkaning sharbati chiqqach, sovitishga qo‘yiladi. Ushbu vitaminga boy niqob darhol samara berishi shubhasiz.
Zarchava
Davolovchi ta’sirga qo‘shimcha ravishda, zarchava terini biroz yorqinlashtiradi. Bir choy qoshiq zarchava kislotali sharbat (olma, apelsin yoki ananas) bilan aralashtirib, teri yuzasiga qo‘llanadi, ko‘zlarga juda yaqinlashtirmaslik uchun ehtiyot bo‘lish lozim. 10 daqiqadan so‘ng, niqob iliq nam mato bilan artib olinadi.
Choy paketlari
Kofein va taninlar organizm uchun foydali. Ular qon tomirlarini qisqartiradi va tashqi tomondan teri uchun ijobiy ta’sir qiladi. Atigi ikkita choy paketini muzlatkichga 20 daqiqaga qo‘yib, keyin ulardan niqob sifatida foydalanish mumkin.
Sut
Sut kislotasi, oqsil, aminokislota va antioksidantlar majmuasi nafaqat terini yorqinlashtiradi, balki uni yumshatadi va namlaydi. Ko‘z ostidagi xaltachalarni olib tashlash uchun paxta sovuq sut bilan namlanadi va 10 daqiqa davomida ko‘zlarga kompress qilinadi. So‘ngra yuz yuviladi. | 80 | 1,773 |
Ayollar | Ayollar salomatligiga putur yetkazadigan kiyim-kechaklar | Go‘zallik qurbonlik talab qiladi deganda, mukammal obraz uchun ko‘p vaqt, asab va pul sarflanishi ko‘z oldiga keladi. Ammo moda ketidan quvish oqibatida nafaqat hamyon, balki salomatlikka ham zarar yetkazib qo‘yish mumkin. Trenddagi hamma kiyim-kechak ham ko‘ringanidek beozor bo‘lavermaydi. Salomatlik bilan bog‘liq salbiy oqibatlar kuzatilmasligi uchun kiyinish borasida e’tiborli bo‘lish darkor.
Yopishib turadigan shimlar
Haddan ortiq darajada tor bo‘lgan jinsi yoki shim qon aylanishiga salbiy ta’sir qiladi. Bunday kiyimni ko‘p kiyish esa mushak va qon-tomir kasalliklarini keltirib chiqaradi, varikoz va sellyulit paydo bo‘lish xavfi kuchayadi. Shularni inobatga olgan holda skinny bichimli shimlardan butkul voz kechilmasa ham kamroq kiyish tavsiya qilinadi.
Baland poshnali va tag qismi juda past oyoq kiyimlar
Poyabzal borasida oltin oraliqqa amal qilgan yaxshi. Baland poshnali tufli nafaqat oyoqlar, balki umurtqa pog‘onasiga ta’sir qilib, skolioz, tos suyagi deformatsiyasi, varikoz va ichki a’zolar faoliyatiga ta’sir ko‘rsatadi. O‘z navbatida haddan ortiq ingichka oyoq kiyim kiyish ham tavsiya etilmaydi. Chunki bunday oyoq kiyimda yurish davomida tana og‘irligi tizza va oyoq kaftlariga tushadi, og‘riq hamda umurtqa bilan bog‘liq muammolar paydo bo‘ladi. Ortopedlar 4-5 sm balandlikdagi poyabzal kiyishni maslahat beradi.
Quyoshdan himoyalovchi ko‘zoynak
Quyoshdan himoyalovchi ko‘zoynaklardan to‘g‘ri foydalanish kerak. Ko‘pchilik ko‘zoynakni kechki vaqt, transport yoki sun’iy yoritilgan joylarda ham taqadi. Xira chiroq va to‘q linzalar ko‘zlarni zo‘riqtiradi bu esa ko‘zning ichki bosimi oshishi, shuningdek, katarakta rivojlanishiga olib keladi.
Bir yelkaga taqiladigan sumka
Sumkaning doim bir yelkaga taqilishi umurtqaning zo‘riqishiga sabab bo‘ladi. Keyinchalik umurtqa va bo‘yinda og‘riq paydo bo‘lishi, bukchayish, skeletda deformatsiya kuzatiladi. Bu kabi oqibatlardan qochish uchun sumkani bir yelkadan boshqasiga almashtirib taqish kerak.
Kapron kolgotka bilan kalta yubka kiyish
Sovuq havoda bunday kiyinish ichki a’zolarda yallig‘lanish paydo bo‘lishi, shuningdek, shamollash uchun sharoit yaratishi mumkin. Sovuq havoda qon aylanishi sekinlashib, teri elastikligi yomonlashadi, yog‘larning qavat-qavat bo‘lib to‘planishi — sellyulitga ham sababchi bo‘ladi.
Leginslar
Olimlarning ma’lumotiga qaraganda, bir qarashda zarar yetkazmaydigandek tuyulgan leginslar, terining bo‘shashib, sellyulit va yog‘ qatlamlarining paydo bo‘lishiga olib keladi.
Tag qismi rezinkali kedalar
Qulayligiga qaramay, ko‘tarilgan qismi (podyomi) yo‘qligi sabab kedalar oyoqlar uchun xavfli hisoblanadi. Ularni muntazam kiyish yassi oyoqlik yoki tayanch-harakat tizimi kasalliklarini keltirib chiqaradi.
Sifatsiz taqinchoq
Sifatsiz taqinchoqlar allergiya va terida o‘zgarishlar keltirib chiqarishi mumkin. Bundan tashqari, arzon taqinchoqlar toksik xususiyatga ega qismlardan tashkil topgan bo‘lishi ehtimoli ham yo‘q emas.
Oyoq o‘lchamiga mos bo‘lmagan poyabzal
Poyabzal oyoq o‘lchamiga mos bo‘lmaganda yurish noqulay bo‘libgina qolmay, tirnoqning et orasiga o‘sishi, pay cho‘zilishi yoki suyaklar deformatsiyasiga sabab bo‘ladi.
Sifatsiz matolardan tikilgan liboslar
Bo‘yalgan, havo o‘tkazmaydigan, sifatsiz matodan tikilgan kiyimlar salomatlik uchun xavfli. Bunda kamida teri qichishi yoki allergiyaning rivojlanishi va qo‘zg‘ashi kuzatilishi mumkin. Xarid davomida kiyimning ko‘rinishidan tashqari, mato sifati va havo o‘tkazishiga e’tibor bering. | 56 | 3,467 |
Ayollar | Bo‘yalgan sochlarni parvarish qilishning 10 ta qoidasi | Sochlar qurib, to‘kilmasligi uchun ularga to‘g‘ri g‘amxo‘rlik qilish kerak. Shundagina ularga tashqi omillar ta’sir o‘tkazmaydi va ajoyib ko‘rinishini yo‘qotmaydi.
Gullagan uchlarini kesib olish
Uchlari gullagan sochlar har qanday turmakka putur yetkazadi. Bo‘yalgan sochlar tabiiy sochlarga qaraganda tezroq gullaydi, shuning uchun ularni kuzatib borish va muammoni vaqtida hal qilish lozim. Soch kesish oralig‘ida ularning umrini uzaytirish uchun uchlariga maxsus mahsulotlarni qo‘llash tavsiya etiladi.
Mos kelgan vositalardan foydalanish
Bo‘yalgan sochlarni hajm beruvchi shampun bilan yuvmaslik lozim. Mutaxassislar bo‘yalgan sochlar uchun alohida mahsulot ishlab chiqqani bejiz emas. Buni e’tiborsiz qoldirmaslik lozim.
Issiq turmaklashdan voz kechish
Bo‘yalgan sochlar issiqlikdan ikki baravar ko‘proq azoblanadi, shuning uchun ularni salqin havo oqimida quritish kerak. Dazmol, konus kabi issiq chiqaruvchi vositalardan foydalanmaslik lozim. Hech bo‘lmaganda, issiqlikdan himoya qiluvchi spreylar haqida unutmaslik juda muhim.
Sochni yuvishdan oldin konditsioner qo‘llash
Bu bilan yumshatuvchi va oson tarash effektiga ega bo‘lish, shuningdek, sochlarni oqava suvdagi mikroblarning salbiy ta’siridan himoya qilish mumkin.
Kamroq bo‘yash
Eng yaxshi variant sochni har 5-6 haftada bo‘yash. Tez-tez bo‘yash ham soch tolalariga salbiy ta’sir o‘tkazadi. Ayniqsa, soch bo‘yog‘i sifatsiz bo‘lsa, ularni quritib yuborishi mumkin.
Moylardan foydalanish
Zaytun, kokos, bodom yog‘i — qanday bo‘lishidan qat’i nazar barcha moylar foydali. Ildizlarni toza qoldirib, yog‘ni butun uzunlik bo‘ylab qo‘llash mumkin. So‘ngra sochlarni o‘rab, kamida bir soat ushlab turish kerak. Buni haftada bir marta amalga oshirish va natijasini ko‘rish mumkin.
Nam sochlarni taramaslik
Bu sochlar uchun eng zararli jarayon. Ularni avval tabiiy quritish yoki salqin havo bilan quritgandan keyingina tarash mumkin.
Hovuzlarda cho‘milmaslik
Hovuzdagi suv kimyoviy moddalar bilan juda to‘yingan. Shuning uchun hovuzdagi suvda sochlarni ho‘l bo‘lishi zararli. Agar buning imkoni bo‘lmasa, boshga qalin rezina qalpoq kiyish tavsiya etiladi.
Sochlarni ichimlik suvi bilan yuvish
Bu juda qimmatga tushsa-da, ammo samarali: agar filtrlangan suvdan foydalanilsa, sochlaringiz yumshoq va yorqinroq bo‘ladi.
Yig‘ish va o‘rash
Kiyim kiyish vaqtida sochlar yig‘ilgan yoki o‘ralgan bo‘lsa, ular ushbu jarayonda kamroq shikastlanadi. Kamroq elektrlagan sochlarning gullashi ham kamayadi. | 54 | 2,449 |
Ayollar | Uy ishlarini 2 marta tezroq bajarishda uy bekalariga maslahatlar | Uy yumushlarini qisqa vaqt ichida bajarib ulgurmoqchimisiz? Unda maslahatlarimizga quloq tuting!
Uni vannaxonaga ilib qo‘ying va xonani issiq suv yordamida bug‘ga to‘ldiring. Bug‘ kiyimdagi g‘ijimlarni tekislashga yordam beradi. Endi esa shamollating va kiyim quriguncha kuting.
Qora yoki to‘q rangli charm oyoq kiyimini unchalik qimmat bo‘lmagan namlantiruvchi yoki oziqlantiruvchi krem yordamida yangidek qilish mumkin. Sport oyoq kiyimlarining oq rezinali qismini esa tish pastasi bilan oqartirsa bo‘ladi.
Quyidagicha aralashma tayyorlang: ¼ piyola idish yuvadigan suyuqlik, yarim piyola osh sodasi, ¼ piyola perekis vodorod eritmasi, bitta limon po‘chog‘i maydasi, bir osh qoshiq sirka. Aralashmani duxovka ichiga bir tekis qilib suring va eshigini yopib qo‘ying. Kamida 4 soatdan keyin duxovka eshigini oching va ho‘l gubka bilan artib oling.
Muammoli joyni lak tozalaydigan atsetonli suyuqlik yordamida ishqalab tozalash kifoya qiladi.
Yuvishdan oldin shu joyga soqol olishda ishlatiladigan ko‘pik suring va butunlay singib ketguncha qoldiring.
Oynalarni, eshik va derazalarni maxsus shisha tozalovchi sprey yordamida arting. Uyga yaltiragan oynalardan boshqa hech narsa bunday ko‘rinish berolmaydi. | 64 | 1,206 |
Ayollar | Kiyim yordamida qanday qilib xipchabel ko‘rinish mumkin? Sinalgan 7 usul (foto) | Tabiiyki, hamma ayollar ham nozik bel egasi emas. Shunisi yaxshiki, qomatni vizual tarzda ixchamlashtiradigan usullar mavjud. Faqat buning uchun qanday liboslarni uyg‘unlashtirgan holda kiyishni bilish kerak.
Hech narsa ayol kishining qomatini bir-biriga o‘tkazilgan ko‘ylak kabi bezamaydi. Ushbu usul har qanday qomatga ega bo‘lgan va belni alohida ta’kidlashni istaganlar uchun mukammal yechimdir. O‘ralgan ko‘ylak qomatni ixchamlashtirib, bo‘yinni yanada uzunroq ko‘rsatganligi tufayli ham ajoyib nisbat hosil qiladi.
Qisqartirilgan kostyumlar bel chizig‘ini aniqlab beradi, ushbu qismni beldan tushgan yubka yoki shim bilan moslashtirish mumkin. Masalan, bu mavsumda ham shunday kostyumlar urfda, uni, albatta, qalam yoki banan bichimidagi yubka bilan, shuningdek, klassik uslubdagi shim bilan uyg‘unlashtirish tavsiya etiladi.
Ushbu bichimdagi yubkalar oyoqning son qismini yashiradi va belni ingichka qilib ko‘rsatadi. Odatda belga mahkam o‘rnashgan modellarni belbog‘ bilan to‘ldirish mumkin. Bu kabi yubkalarga yelka qismi hajmdor yoki yopishib turuvchi kofta va sviterlar juda mos keladi.
Tanlangan aksessuar nafaqat belni ta’kidlashi, balki kiyimga ham mos kelishi kerak. Odatda moda ixlosmandlari kostyum, palto, kardigan yoki ko‘ylaklarning matosi bilan bir xil belbog‘ taqishni xush ko‘radi. Ushbu uslub ham e’tiborni tortmagan holda qomat go‘zalligini saqlab qoladi.
Mukammal qomat yaratish uchun biroz qalinroq matodagi liboslarning bel qismi tor qilib tikilganini tanlash kerak. Ular boshqa liboslardan farqli o‘laroq belni ingichka qilib ko‘rsatadi.
Ayrim hollarda libos bichimidan tashqari uning rangi yoki naqshi ham qomatga ortiqcha raqam qo‘shishi mumkin. Shuning uchun libos tanlaganda, har qaysi jihat inobatga olinishi kerak. Vertikal va diagonal chiziqlar qomatni yanada ozg‘in, bo‘yni esa uzun qilib ko‘rsatadi. Ammo gorizontal va katta naqshli liboslardan iloji boricha qochish kerak.
Bir-biriga qarama-qarshi liboslarning tutashuv nuqtasida ham bel ingichka ko‘rinishda bo‘ladi. Ta’sirni kuchaytirish uchun bel qismi yuqori bo‘lgan shim tanlash zarur. Bu faqat belni ingichka qilibgina qolmay, oyoqlarni ham uzunroq ko‘rsatadi. | 79 | 2,162 |
Ayollar | Midi uzunligidagi jinsi yubka bahorda urfga kiradi: Qanday modellarni kiygan ma’qul? (foto) | Moda takrorlanishi, bir necha yil avval urfda bo‘lgan kiyim-kechaklar 20-30 yildan so‘ng qayta trend bo‘lishi yangilik emas. Dizaynerlar yangi kolleksiya taqdim qilishdan avval arxivga murojaat qiladi va o‘sha zamonda dolzarb bo‘lgan fasonlardan ilhomlanadi. Shuning singari bundan 50 yil avval ayol va qizlar tomonidan sevib kiyilgan bichimdagi yubkalar ham takror yetakchilik qilmoqda.
To‘g‘ri obraz tanlash uchun midi uzunligidagi jinsi yubkaga e’tibor qarating. Bu borada Celine va Stella McCartney brendlarining bahor-yoz kolleksiyalaridan ilhomlanish mumkin.
Zamonaviy ko‘rinish uchun qimmatbaho do‘kondan xarid amalga oshirishning keragi yo‘q, chunki qanchalik vintaj uslubida bo‘lsa, shuncha yaxshi. Iloji boricha bel qismi baland bo‘lgan, noodatiy rangdagi modellarga e’tibor qarating.
Garderobda bazaviy bo‘lishi mumkin bo‘lgan bunday yubka bilan istalgan obraz yaratish, har qanday kiyim bilan moslash mumkin.
Keng sviter va jemferlar, bluzka va toplar bilan kiysa bo‘ladi. Sovuq kunda kiyinish uslubingizga mos etik bilan, kunlar ilishni boshlaganida esa ingichka kamarli yoki poshnali bosonojka bilan moslasangiz bo‘ladi. | 91 | 1,138 |
Ayollar | Yog‘upa yordamida yuz tuzilishiga urg‘u berish sirlari | Bir necha mavsumdan buyon konturing (yaqqol makiyaj) nafaqat vizajistlar, balki dunyo bo‘yicha oddiy ayollar orasida ham ommaboplik kasb etib keldi. Ushbu mavsumda konturing o‘z o‘rnini tabiiyroq trend — strobing (nam teri effekti) va layt-konturingga bo‘shatib berdi. Qadrdon yog‘upa (rumyana) ham yana urfga kirdi. Ulardan esa aql bilan foydalanish lozim. Yuz shaklining har bir turi uchun undan foydalanishning o‘ziga xos jihatlari mavjud.
Yog‘upani aylana bo‘ylab — yuz olmalariga yoki ularning ayni ostiga surish lozim. Agar pardoz vositangiz yaltiroq bo‘lsa yonoqlarning yuqori nuqtasini ajratib ko‘rsatish kerak. Shu tarzda siz o‘zingiz istagan cho‘zinchoq yuz effektiga erishasiz.
Pardoz vositasini diagonal bo‘ylab surasiz: og‘iz burchagidan qulog‘ingizga qadar chiziq tortib, shu yuzani bo‘yaysiz. Jilosiz yog‘upa tanlashni tavsiya etamiz. Har qanday yaltiroq vosita yuzni yanada yumaloq qilib ko‘rsatadi.
Yog‘upani yonoqlar ostiga suring. Bu orqali siz yuzning yon tomonlariga kengroq ko‘rinish berib, iyak qismidan e’tiborni chalg‘itishga erishishingiz mumkin.
Yuzning yon qismiga yog‘upa yordamida to‘g‘ri shakl berishda shuni yodda tutish lozimki, qaymoqrang va och jigarrang yog‘upalar — yuz rangini ochuvchi, qolgan ranglar esa qoraytiruvchi hisoblanadi.
Shuningdek, yonoqlar chizig‘ini yumshatish uchun yog‘upani yonoqlar bo‘ylab, yonoqlarga urg‘u berish uchun esa qoraytiruvchi rangdagi yog‘upani yonoqlar ostiga yarim aylana shaklda surish kerak bo‘ladi.
Agar yonoqlaringiz juda turtib chiqqan bo‘lsa, sovuq va neytral rangdagi yog‘upani yonoqlarga surish lozim. Shundan so‘ng ular avvalgidek keskin turtib chiqqandek ko‘rinmayotganligini darhol sezasiz.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin. | 54 | 1,847 |
Ayollar | Teri makiyajdan dam olishi kerakmi? Mutaxassis javob beradi | Har kuni makiyaj qilish teri uchun zararli ekani haqida ko‘p gapiriladi. Bu rostmi yoki yolg‘on? Quyida bir necha mutaxassislar bildirgan fikrlar bilan tanishish mumkin.
Kosmetolog Taisiya Petrova
Men mijozlarimga pardozni muntazam ravishda tozalashini maslahat beraman. Avvalo, ishni kosmetikalarning tarkibiy qismini o‘rganishdan boshlash kerak. Ko‘pincha bunday vositalar talk va titan dioksidini o‘z ichiga oladi – bu moddalar esa terini quritadi. Undan namlik chiqaradi. Shuningdek, dekorativ kosmetikalar teshiklarga juda chuqur kirib, rang beruvchi pigmentlarni to‘sib qo‘yadi. Natijada yallig‘lanish reaksiyalari yuzaga keladi. Toshmalardan tortib husnbuzarlargacha.
Terini muntazam tozalashning foydalaridan yana biri – juda yog‘li kosmetik vositalardir. Agar tarkibida mineral moy bo‘lsa, bundan qochib bo‘lmaydi. Mineral moylar teriga selofan paket kabi ta’sir o‘tkazadi. Uning ostidagi teri nafas ololmaydi, o‘zini namlovchi moddalarni chiqarmaydi. Bu esa qurish, yallig‘lanish, dermatit va dermatozga olib keladi.
Xulosa qilib aytganda, teri chindan ham makiyajdan tanaffus qilishi kerak. Unga yordam berish uchun haftasiga 1—2 marta detoks tashkil qilish zarur. Shuningdek, yuzni mitsellyar suvi bilan yuvish va namlantiruvchi kremdan foydalanish kerak. Bundan tashqari namlantiruvchi nioqblar ham juda samarali hisoblanadi.
Vrach-dermatolog Mariya Bondareva
Ko‘p narsa terining turi va holatiga bog‘liq. Teriga kuni bo‘yi makiyaj berilgadan so‘ng kechki payt ularni yuvish va dam oldirish zarur. Agar pardoz bir necha qatlamdan iborat bo‘lsa, avval mitsellyar suvi, keyin ko‘pikli vosita bilan yuvish kerak.
Agar teri zaralangan bo‘lsa, unda bo‘yanishni kamaytirish yaxshiroqdir. Agar buning iloji bo‘lmasa, dam olish kunlari umuman pardoz qilmaslik zarur. Agar teri yog‘li bo‘lsa, maxsus parvarish usulidan foydalanish kerak. Shuningdek, bu borada kosmetolog bilan birgalikda mahsulot tanlash kerak.
Kosmetolog Darya Kolesova
Birinchi savol – bu dekorativ kosmetikaning sifati bilan bog‘liq. Har doim tanlov mavjud: tabiiy mahsulotlar yoki ommaviy brendlarga asoslangan mineral kosmetika. Ularning tarkibi tubdan farq qiladi. Mineral kosmetikada teri haftada bir kun dam olishi kerak.
Shuningdek, uyqu vaqtida ham teri tozalangan bo‘lishi kerak. Terini dekorativ kosmetikadan maxsus vositalar yordamida tozalash oddiy yuvishga qaraganda bir necha barobar samarali hisoblanadi.
Kosmetolog Maryam Bagdasaryan
Terining yana bir muhim vazifasi – nafas olishdir. Makiyaj esa bunga yo‘l qo‘ymaydi. Mahsulotlar teri teshiklarini berkitib qo‘yadi. Shuningdek, makiyajdan muntazam foydalanish yog‘ bezlari, yallig‘lanish va yuzda qora nuqtalar paydo bo‘lishiga sabab bo‘ladi. Tonal krem tarkibida silikon va spirt mavjud. Ular terini qurishi hamda ajin tushishiga olib keladi. Shuning uchun tonal kremdan ko‘ra SPF’dan foydalanish afzalroq.
Agar tonal kremidan voz kechishning iloji bo‘lmasa, quyidagilarni sinab ko‘rish mumkin: | 59 | 2,938 |
Ayollar | Oshxonada qo‘l keladigan piyoz bilan bog‘liq 12 ta layfxak | Piyoz haqli ravishda eng yaxshi sabzavot. Shuningdek, ro‘zg‘orning ajoyib yordamchisi hamdir. Undan oshxonada unumli foydalanish bo‘yicha quyidagi layfxaklar bilan tanishing.
Grilni tozalash mumkin
Gril panjarasidan kuygan ovqat qoldiqlarini olib tashlash uchun yarimta piyoz kifoya. Ayniqsa, metall issiqligida buni amalga oshirish yaxshiroq. Sanchqi yordamida piyoz bilan panjara bog‘lamlari artiladi. Piyoz suvi nafaqat metallni tozalaydi va zararsizlantiradi, balki keyinchalik tayyorlanadigan taomlarning ta’mini ham yaxshilaydi.
Bo‘yoq hididan xalos qiladi
Bu biroz g‘alati tuyilishi mumkin, lekin piyoz hidni yo‘q qilishga yordam beradi. Piyoz choraklarga bo‘linadi, chuqur idishga solinadi va bir kechaga devorlari yangi bo‘yalgan xonada qoldiriladi. So‘ngra ertalab xona shamollatiladi va piyoz hidi bilan birga boshqa yoqimsiz hidlar ham ketadi.
Piyozni ko‘z yoshlarisiz to‘g‘rash mumkin
Piyozni to‘g‘rash ham o‘zi bir qiyinchilik. Sabzavotni ko‘z yoshisiz to‘g‘rash uchun butun jarayon davomida saqichni chaynash tavsiya etiladi. Bu, albatta, yordam beradi.
Chivinlardan qutulishga yordam beradi
Chivinlar piyoz hidiga chiday olmaydi. Sabzavotning bu xususiyatidan piyoda yoki ochiq havoda dam olish paytida foydalanish mumkin. Piyozning yarmini qo‘l va oyoq terisiga surtiladi, shunda chivinlar odamdan uzoqlashadi.
Avakadoni yaxshi saqlaydi
Tozalangan avakadoning sifati tez buziladi va qorayadi. Bu meva tarkibidagi fermentlarning oksidlanishiga bog‘liq. Mahsulotning umrini uzaytirish uchun tozalangan piyozning yarmini avakado bilan bir idishga qo‘yiladi. Sabzavot chiqaradigan oltingugurtli birikmalar oksidlanish jarayonini sekinlashtirishga yordam beradi va meva yaxshi saqlanadi.
Piyoz to‘g‘rashning eng oson usuli
Piyozning qobig‘i olib tashlanmasdan, tepasi kesiladi. Ildiz qismi olinmasdan ikkiga bo‘linadi. So‘ngra tozalab, to‘g‘rash mumkin. Bu piyoz to‘g‘rashning eng qulay usuli. Ildiz sabzavotlarning barcha bo‘laklarining parchalanishiga yo‘l qo‘ymasdan ushlab turadi.
Pichoqdan zangni tozalaydi
Agar pichoqda zang paydo bo‘lgan bo‘lsa, u bilan tozalanmagan piyoz kesib olinadi. Piyozni zang ustiga ishqalash natijasida zangdan asar ham qolmaydi.
Shishani muzlab qolishdan asraydi
Mashinaning old oynasi ertalab muz bilan qoplanmasligi uchun kechqurun yarim piyoz bilan ishqalash tavsiya etiladi.
Piyozni uzoq muddat saqlash mumkin
Piyozni teshib qo‘yib, qog‘oz sumkaga solish kerak. Bunday paketda sabzavot bir necha oy saqlanishi mumkin.
Metallga yorqinlikni qaytaradi
Metall jilosini qaytaruvchi vosita piyoz suvi hisoblanadi. Buning uchun bir necha bo‘lak piyoz blenderda maydalanadi va suv bilan suyiltiriladi. Yumshoq mato piyoz eritmasi bilan namlanib, metall yuzalar ishqalanadi. So‘ng ular quruq va toza mato bilan artiladi.
Chumolilardan xalos etadi
Agar uy chumolilar bilan to‘lib toshgan bo‘lsa, chaqirilmagan mehmonlardan qutulish uchun piyoz yordamga keladi. Buning uchun ular eng ko‘p to‘plangan joylarga to‘g‘ralgan piyoz solingan idishni joylashtirish kifoya. Chumolilar piyoz hididan qochadi. | 58 | 3,039 |
Ayollar | Transportda, navbatda, zerikarli yig‘ilishda vaqtni unumli o‘tkazish yo‘llari | Ko‘pchiligimiz shunchaki tik turish va kutish bilan bog‘liq vaziyatlarga tez-tez duch kelamiz. Shifokor qabulidagi navbatda, ish yoki o‘quv muassasasiga yo‘l olgan jamoat transportida yoki zerikarli ma’ruzada smartfoningiz va tavsiyalarimiz yordamida vaqtni unumli o‘tkazish mumkin.
Agar so‘z transport vositasi haqida borayotgan bo‘lsa, musiqa olamiga g‘arq bo‘lish eng yaxshi yechim bo‘la oladi. Telefoningizda yangi qo‘shiq tinglash yoki uni yaxshi radioto‘lqinga sozlash siz uchun qiyinchilik tug‘dirmaydi. Sifatli naushniklarda sevimli musiqa tinglash charchoqdan xalos bo‘lish va hayotiy energiya bilan ta’minlashga yordam berishi isbotlangan.
Agar yo‘lingizda o‘nqir-cho‘nqirlar bo‘lmasa, qiziqarli kitob yoki jurnal mutolaa qilishingiz mumkin. Hozirgi paytda telefon yordamida o‘qish uchun mo‘ljallangan ko‘plab dasturlar — FB Reader, Google Kitoblar va boshqalar mavjud.
Ko‘zlaringiz charchagan bo‘lsa, audiokitoblar mutolaaning o‘rnini bosa oladi. Professional diktor va aktyorlar tomonidan ovoz berilgan bunday audiokitoblar ularni o‘qish kabi ortiqcha mehnat talab qilmaydi. Buning uchun naushnik va pleyer/mobil telefonga ega bo‘lishning o‘zi kifoya. Bugungi kunda internet orqali istalgan kitobning ovozli versiyasini yuklab olish mumkin. Audio-kitoblar yordamida chet tillardagi bilimingizni oshirishingiz yoki imtihon va ishdagi hisobotga tayyorlanish mumkin.
Agar atrofingizda odamlar ko‘p bo‘lsa, vaqtni zakovatingizni charxlash uchun sarflashingiz mumkin. Krossvord, skanvordlar yoki yaponcha boshqotirma sudokular xotirani charxlash uchun ajoyib va qiziqarli vosita bo‘la oladi. Ularning barchasini Google Play yoki App Store’dan yuklab olishingiz mumkin. | 77 | 1,676 |
Ayollar | Bolalar o‘rtasida qizg‘anish hissini bartaraf etishda samara beruvchi tavsiyalar | Oilada yana bir kichik mehmonning kutilishi uning akasi yoki opasida rashkni keltirib chiqaradi. Mutaxassis yordami bilan bu kabi muammoni bartaraf etish yo‘llari mavjud.
Bunday vaziyatda qizg‘anishning namoyon bo‘lishi ajablanarli emas – ota-onaning barcha e’tibori kichkintoyga qaratiladi va katta farzandlar o‘zini keraksiz his etadi. Shuning uchun bolalikdagi rashkning sabablarini bolaning fe’l-atvori deb emas, balki birovga g‘amxo‘rlik qilish va muloqotda vaqtni oqilona taqsimlashni o‘rganish kerak.
Vaqtni to‘g‘ri taqsimlash
Bunday vaziyatda birinchi maslahat ona ro‘zg‘or uchun ajratgan vaqtini biroz kamaytirishi kerak. Uy ishlarida turmush o‘rtoqning yordami yoki moliyaviy jihatdan yetarli bo‘lsa, yordamchi yollash mumkin. Shundagina katta farzand bilan muloqot qilish uchun ko‘proq vaqt topiladi.
Kundalik hayotni o‘zgartirish
Hamma narsa go‘dak atrofida aylanmasligi uchun kunlik ish rejasini tuzib chiqish kerak. Bolalarning yoshida farq bor ekan, demak, ular uchun ham alohida kun rejasi zarur. Buni avval kattarog‘ining yoshiga moslashtirgan ma’qul. Masalan, birgalikda sayr qilish yoki chaqaloq uxlayotgan vaqtdan foydalanib, katta farzand bilan muloqot qilish.
Bolalar bilan aloqa qilishda e’tiborli bo‘lish
Agar chaqaloqni kuni bilan ko‘tarib yurishga to‘g‘ri kelsa, bu katta farzandning rashkini keltirishi tabiiy. Yaxshisi chaqaloqni akasi yoki opasi yonida kamroq ko‘targan afzal. Garchi katta farzand bundan mahrum bo‘lsada, unda bolalarcha hasad paydo bo‘ladi. U e’tiborsizlikdan azob chekmasligi va yangi mehmon tufayli ota-ona mehridan mahrum bo‘lishi kerak emas.
O‘zgarishlarni muhokama qilish
Katta farzand bilan kichkintoy haqida gaplashishga, undagi o‘zgarishlarni muhokama qilishga harakat qilish lozim. Bolani parvarishlashda undan yordam so‘rash ham mumkin. Albatta, buni butunlay katta farzandga yuklash to‘g‘ri kelmaydi, ammo har tomonlama e’tibor va rag‘batlantirish ham bo‘lishi kerak. Agar bola onasiga yordam bergan bo‘lsa, u, albatta, maqtalishi kerak. Nimanidir olib berdi, ushlab turdi va shunga o‘xshash holatlarda uni maqtovlarga ko‘mish asta-sekin rashk tuyg‘usini kamaytiradi.
Bolalarning barchasiga sovg‘a olish
Yangi tug‘ilgan chaqaloqqa o‘yinchoq va kiyimlar olayotganda, kattasini ham unutmaslik lozim. Bittasiga nimadir xarid qilinganda, ikkinchisini unutish ota-ona uchun bir qancha qiyinchiliklarni keltirib chiqaradi. Shuningdek, qarindosh yoki do‘stlar tomonidan keltirilgan sovg‘alar ham xuddi shunday ahamiyatga ega.
Bolalarni uzoq vaqt yolg‘iz qoldirmaslik
Hech qachon chaqaloqni katta farzandga ishonib topshirib bo‘lmaydi, ayniqsa, uzoq vaqtga. Bolani ota-onasi katta deb bilgani bilan, u hali ham bola. Ikkala farzand uchun esa faqatgina kattalar javobgar bo‘ladi. Shuning uchun ikkisini iloji boricha yolg‘iz qoldirmaslikka harakat qilish zarur.
Har bir farzandga alohida vaqt ajratish
Katta farzand bilan suhabtlashish, kitob o‘qish, multfilm tomosha qilishga vaqt ajratish lozim. Ba’zan chaqaloqni dadasi yoki buvisga qoldirib, katta farzand bilan sayrga chiqish tavsiya etiladi. Bu oilada muvozanatni ushlashga va bolani hammadan ajralib, bir chetda qolib ketmasligiga yordam beradi. Uyiga yangi mehmon kelganidan xavotirga tushgan bolakaylar ota-onasining mehrini ochiqchasiga his etsa, ulardagi qizg‘anish hissi o‘z-o‘zidan yo‘qolib boradi. | 80 | 3,314 |
Ayollar | Qanday yeguliklarni birga iste’mol qilish mumkin emas? | Tana – murakkab tizim bo‘lib, ovqat hazm qilish uchun bir nechta jarayonlardan o‘tish kerak. Lekin ba’zi kombinatsiyalar oshqozonning uzliksiz ishlashini buzishi ham mumkin. Bu esa uning noto‘g‘ri ishlashiga, gastrit va og‘irlik hisini paydo qiladi. Aynan shunday kombinatsiyalar haqida to‘liq ma’lumotga ega bo‘lish har kim uchun foydali.
Bodring va pomidor
Hayron qolishingiz tabiiy. Bodring va pomidorsiz o‘zbek dasturxonini tasavvur qilish qiyin. Ma’lum bo‘lishicha, ushbu kombinatsiya oshqozon uchun foydali emas. Bodring tarkibida gidroksid, pomidor esa nordon. Oshqozon bodringni hazm qilish uchun kislota ajratsa, pomidor achiy boshlaydi. Shu sababli, sog‘lom ko‘rinadigan salatning bir porsiyasi ham shishiradi va boshqa noxush oqibatlarga olib kelishi mumkin.
Kartoshka va go‘sht
Yana bir sevib iste’mol qilinadigan kombinatsiya. Kartoshka va go‘shtni hazm qilish fermentlarining har xil turlari talab qilinadi. Shuning uchun bu kombinatsiya nafaqat katta og‘irlik, balki oshqozon buzilishiga olib keladi. Demak, ushbu juftlikni iste’mol qilishda ularning o‘rnini boshqa mos mahsulot bilan almashtirish kerak.
Sut va bo‘tqa
Eng avvalo, sutni alohida ichish foydali. Unga biror narsani qo‘shib iste’mol qilishdan saqlanish kerak. Chunki uning tarkibida boshqa mahsulotlar bilan hazm bo‘lishi qiyin bo‘lgan oqsillar mavjud. Sog‘lom turmush tarzi tarafdorlari diqqatiga, sut va bo‘tqa yaxshi tanlov emas. Uning o‘rniga kefir va yogurt tavsiya etiladi.
Meva va yogurt
Mevadan tayyorlanadigan yogurtlar ham mazali, ham foydali. Ammo ularni meva bilan tanovul qilish organizm uchun zararli hisoblanadi. Sababi yogurtlarda mevalar tarkibidagi shakar bilan reaksiyaga kirishadigan ko‘plab bakteriyalar mavjud bo‘lib, ular toksinlar paydo bo‘lishiga sabab bo‘ladi. Shuning uchun hech qanday qo‘shimchalarsiz yogurtni iste’mol qilish tavsiya etiladi. Shuningdek, ularga mayiz ham qo‘shish mumkin.
Gazli ichimlik va gamburger
Gamburger, fastfud taomi va gazli ichimlik hazm qilish jarayonida ikki marta vaqt sarflaydi. Shuning uchun tez orada fastfudni butunlay unutish yoki gazli ichimliklarsiz tavsiya etildi. Agar suyuqlik bilan ichish kerak bo‘lsa choy yoki oddiy suv tavsiya etiladi. | 54 | 2,192 |
Ayollar | Daromadingizni oshirishning 15 usuli | Yaqinda ish boshlaganmisiz yoki 20 yillik tajribaga egamisiz, ko‘proq daromad qilishni istasangiz kerak. 2017-yilda oylik maoshingiz oshishiga kafolat bera olmaymiz, biroq har oylik daromadingizni oshirish imkonini beruvchi bir nechta oddiy usullar bilan bo‘lishamiz, deb yozadi Forum Daily.
Pullik obunalaringizni tekshiring
Telefoningizdagi sozlamalarni tekshirib chiqing, siz uchun zarurati yo‘q ilovalar uchun haq to‘layotgan bo‘lishingiz mumkin. Shuningdek, telefon aloqasi uchun ortiqcha to‘lov amalga oshirmayotganligingizni ham tekshiring. Ehtimol, foydaliroq tariflarni taklif qiluvchi mobil operatorini tanlashingiz lozimdir. Elektr energiyasi iste’molini nazorat qiling. Quyoshli mamlakatda yashovchilar uchun quyosh batareyalari elektr energiyasi uchun xarajatlarni sezilarli darajada kamaytirish imkonini beradi.
Derazalarni izolyatsiya qiling
Kommunal xizmatlar to‘lovi uchun daromadingizning katta qismi sarflanishi mumkin. Qanchalik g‘alati tuyulmasin, derazalarni izolyatsiya qilish pullaringizni tejashga yordam berishi mumkin. AQSh Energetika vazirligi bayonotiga ko‘ra, osma pardalar deraza orqali issiqlik chiqib ketishini 25 foizga kamaytirishi mumkin.
O‘z fikrlaringizni pullang
Facebook va Twitter kabi ijtimoiy tarmoqlardan faol foydalansangiz o‘z fikringizni bildirish orqali pul topishingiz mumkin. Siz brendlar bilan to‘g‘ridan-to‘g‘ri hamkorlik qilib, turli kompaniyalar reklama matnlarini sahifangizda joylash orqali pul ishlashingiz mumkin. Mashhur bloger Morgan Timmning yozishicha, hatto endi ish boshlagan blogerlar ham bitta post uchun eng kamida 100 dollar haq olishi mumkin.
Iqtisod qilishni avtomatlashtiring
Hisoblarni savodli boshqarish o‘rtacha oylik daromadingizni oshirishi mumkin. Ba’zi mablag‘laringizni jamg‘arma hisobga avtomatik o‘tkazishga sozlang va vaqt o‘tishi bilan bu pullar qo‘shimcha daromad keltira boshlaydi. Shuningdek, qimmatbaho qog‘ozlar va ko‘chmas mulkka ham investitsiya kiritish mumkin.
Uyingizni ofis deb e’lon qiling
Uyingiz bir qismidan tijorat faoliyati uchun foydalansangiz, ijara, elektr energiyasi, suv, gaz, internet va telefon hisobi bo‘yicha xarajatlarning bir qismini soliqlardan ayirib tashlashingiz mumkin.
Blog yoki saytingiz yordamida daromad qiling
YouTube’da kanal yoki saytingiz bo‘lsa, unga reklama joylashtirish orqali istalgan vaqtda pul ishlashingiz mumkin. Sizning bu boradagi daromadingiz platforma va reklama beruvchi bilan shartnomangizga bog‘liq.
Xayriya xarajatlari haqida e’lon qiling
Agar xayr-ehson bilan shug‘ullansangiz, soliq imtiyozlariga ega bo‘lasiz.
Qarzlaringizni to‘lang
Northwestern Mutual’ning 2017-yilgi tadqiqoti natijalariga ko‘ra, 47 foiz amerikaliklarning ipoteka kreditlaridan tashqari 25 ming dollardan kam bo‘lmagan qarzlari bor. Ularning 45 foizi maoshini qarzni qaytarish uchun sarflaydi. Yuqori foizli kredit kartalari yoki iste’mol krediti bo‘yicha qarzlaringiz bo‘lsa, ularni tezroq qoplashga harakat qiling. Qarzlarni qancha tez to‘lasangiz, foiz uchun shuncha kam to‘laysiz.
Farzand tarbiyasi uchun to‘lanadigan haq
Xodimlarning farzandlarini parvarish qilishi uchun xizmatlar taklif qiluvchi kompaniyada ishlasangiz, bu ham daromadingizni oshirish uchun xizmat qilishi mumkin. Masalan, Yahoo yangi tug‘ilgan chaqaloqqa birinchi navbatda zarur buyumlar uchun xodimlariga 500 dollar haq to‘laydi.
Bayram kunlari ishlang
Kim ko‘p ishlasa, u shubhasiz ko‘proq daromad qiladi. Buning uchun ishda ko‘p soat sarflash shart emas, to‘g‘ri smenalarni tanlash yetarli. Agar ish beruvchingiz bayram kunlari ikki barobar haq to‘lasa, dam olish kunlari ishlash haqida o‘ylab ko‘ring.
Kvartira ijaraga bering
Agar yashash qimmat bo‘lgan shaharda istiqomat qilib, tez-tez sayohat qilib tursangiz, uy yoki kvartirangiz bir qismini ijaraga berish haqida o‘ylab ko‘ring. Buning uchun Airbnb saytidan foydalanishingiz mumkin.
Yarating va soting
Nozik did sohibi bo‘lsangiz, Etsy yoki Ebay orqali mahsulotlar sotishingiz mumkin. Bu o‘z qo‘llaringiz bilan yaratgan yangi buyumlar yoki restavratsiya qilingan eski buyumlar ham bo‘lishi mumkin. Bundan tashqari, o‘zingizga keraksiz buyumlarni ham sotuvga qo‘yishingiz mumkin. Shu tariqa, uyingizni keraksiz narsalardan tozalash bilan birga biroz pul ham ishlab olishingiz mumkin.
Ish bo‘yicha xarajatlarni aniqlab oling
Qaytarishning iloji bo‘lmagan biznes xarajatlaringiz bo‘lsa, ular soliqlar bilan qoplanishi mumkin. Yo‘l qo‘yiladigan xarajatlar ta’lim olishni davom ettirish uchun to‘lovni o‘z ichiga olishi mumkin. Agar iqtisod qilishning bu usulidan foydalanmoqchi bo‘lsangiz, kvitansiyalarni albatta asrab qo‘ying.
Sport bilan uyda shug‘ullaning
Yaxshi jismoniy holat hayot sifatini oshirish uchun muhim ahamiyatga ega. Shunga qaramasdan, sportzalga a’zolik qimmatga tushishi mumkin. Sport bilan uyda shug‘ullanish orqali oylik o‘rtacha daromadingizni oshirishingiz mumkin. Bog‘larda yugurib, dam olish kunlari velosipedda sayr qiling. YouTube roliklaridan foydalanib, fitnes bilan shug‘ullaning.
Uyda ishlang
Har kuni ishga yetib borish ham ma’lum bir mablag‘ sarflashni talab qiladi. Citigroup tadqiqoti amerikaliklarning transport xarajatlari yiliga o‘rtacha 2600 dollarni tashkil etishini ko‘rsatdi. Boshlig‘ingizdan hafta davomida yoki haftaning bir necha kunini uydan turib ishlashga ruxsat so‘rang. Skype, Slack kabi dasturlar uzoqdan turib ishlash jarayonini ancha yengillashtiradi. Qolaversa, uy rejimi ofisnikiga qaraganda mahsuldorroq bo‘lishi mumkin. | 36 | 5,420 |
Ayollar | Kir yuvish vositasining sifatini aniqlashning oddiy yo‘li | Bir xil kir yuvish kukunini har xil do‘konlardan yoki har doim bitta do‘kondan sotib olsangiz ham bu kukunning kiyimlarga ta’siri har xil bo‘lishining guvohi bo‘lasiz. Ba’zan ular yordamida dog‘larni oson ketkazish mumkin, ba’zan esa hech qanday ta’siri bo‘lmaydi. Buning sababi – kukunlardan biri qalbaki! Lekin ularning aynan qaysi biri?
Buni aniqlash uchun uy sharoitida tajriba o‘tkazib ko‘ramiz:
ikkala har xil o‘ramlardan ham bir oz miqdorda kir yuvish kukuni olamiz va ularni bir-biri bilan aralashtirmaymiz;
shuningdek oddiy ko‘kdori (zelyonka) va yarim qilib oddiy suv solingan va almashib ketmasligi uchun raqamlangan 2 ta shaffof idish kerak bo‘ladi;
har bir suvli idishlar ichiga ozroq-ozroq kukun qo‘shish kerak: birinchi raqamli idishga bir vosita, ikkinchi raqamli idishga esa boshqa vosita solinadi;
keyin esa ikkala idishga ham 3 tomchidan zelyonka tomizish, hammasini chayqatish va ranglarining o‘zgarishini kuzatish kerak. Agar idish ichida haqiqiy kir yuvish kukuni bo‘lsa, u holda zelyonka reaksiyaga kirishish vaqtida o‘z rangini yo‘qotadi. Agar kukun qalbaki bo‘lsa, u holda aralashma yashil rangga kiradi.
Afsuski qalbakilikni aniqlashning bunday yo‘lini do‘konda amalga oshirish mumkin emas. Lekin har holda kir yuvish vositasini qaysi do‘kondan sotib olish kerakligini bilib olish mumkin.
Manba: “Liveinternet.ru” | 57 | 1,340 |
Ayollar | Krossovka ichidagi kaktuslar: dizaynerlar Nike, Prada buyumlari ko‘rinishidagi tuvaklar ishlab chiqardi (foto) | Bodega Rose dizayn-studiyasi Maison Margiela oyoq kiyimlari, Prada panamalari, Louis Vuitton sumkalari va Nike LDV Waffle krossovkalari asosida gultuvaklar va guldonlar ishlab chiqaradi, deb yozadi Esquire.
Barcha mahsulotlar oq keramikadan yaratilgan. Ular original mahsulot bilan ko‘rinishi va o‘lchami jihatidan bir xil.
Krossovka-tuvakka kichik gullar, xususan, kaktus ekish mumkin. Guldonga esa o‘rtacha o‘lchamdagi gullarni solish mumkin.
Karantinda o‘tirgan dizaynerlar pitssa va oyoq kiyimlar qutisidan bejirim sumkalar yasamoqda (foto) | 110 | 548 |
Ayollar | Ayollarning o‘ziga bo‘lgan ishonchini oshiruvchi 10 ta film (foto) | Har bir inson hayotida o‘ziga bo‘lgan ishonch yo‘qoladigan, tushkunlikka tushadigan va o‘zini ilojsizdek his qiladigan lahzalar bo‘ladi. Bunday vaqtda depressiyaga tushib o‘tirmasdan hammasini yangidan boshlash yoki davom ettirish mumkinligini anglashga yordam beradigan kitob o‘qish, qo‘shiq tinglash yoki film tomosha qilish tavsiya qilinadi.
“Ledi” (2011)
Nobel mukofotining laureati, myanmalik siyosatchi Aun San Su Chjin va uning turmush o‘rtog‘i Maykl Eyrisning sevgi tarixi haqida hikoya qiladigan film Lyuk Besson tomonidan suratga olingan. Film voqealari 1990-yilda yuz beradi va bosh qahramon mamlakatdagi tartibsizliklardan siyosiy o‘zgarish qilish kerakligini tushunib, demokratik islohotlar qilishga kirishadi. “Ledi” har bir inson dunyoni o‘zgartirishga qodir ekanligi haqida xulosa chiqarishga yordam beradi.
“Sonita” (2015)
Eronlik rejissor tomonidan suratga olingan ushbu film afg‘onistonlik qochoqlar haqida hikoya qiladi. Ota-onasi tomonidan ikki marta majburlab turmushga berib yubormoqchi bo‘lgan Sonita ismli qiz yashirin tarzda “Sotiladigan kelinlar” nomli qo‘shiq yozadi va ushbu qo‘shiq mashhurlikka erishadi. Hayotiy voqealik asosida suratga olingan ushbu filmi uchun ssenariy bo‘lmagan, rejissor Sonita bilan tasodifan uchrashib qolgan va u bilan bog‘liq voqea asosida film olishga qaror qilgan. Ushbu kino olg‘a intilsa va taslim bo‘lmasa, ilojsiz narsaning o‘zi yo‘q ekanligini tushunib yetishga yordam beradi.
“Burgut ovlovchi” (2016)
Ushbu hujjatli film burgut ovchisi bo‘lishni istaydigan 13 yashar Aysholpan ismli qiz haqida hikoya qiladi. Ammo Mo‘g‘ulistonda burgut ovlash faqatgina erkaklarga ruxsat berilgan. Taqiqlarga qaramay, Aysholpanning otasi qizini “Oltin burgut” musobaqasiga ishtirok etish uchun tayyorlaydi. Filmni tomosha qilgandan keyin orzu qilsa va ishonch bo‘lsa, bunday insonni hech nima sindirib bo‘lmasligini yana bir bor anglash mumkin.
“Go‘zal qizning surati” (2008)
Koreyalik rassomning ikki farzandi qiz va o‘g‘li bo‘ladi. Otasi o‘g‘lining oilaviy rassomlik kasbini davom ettirishini istaydi. Ammo, o‘g‘lining rasm chiqishga iqtidori bo‘lmaydi, qizi es tug‘ma iste’dodli bo‘ladi. Bu vaqtda Koreyada ayollarga san’at bilan shug‘ullanish man qilingani sabab qiz chizgan suratlarini akasining nomidan taqdim qilinadi. Qiz rassomlik akademiyasiga o‘qishga kirib, u yerda o‘zini o‘g‘il bola qilib ko‘rsatishiga to‘g‘ri keladi. Qiziq sujetga ega bo‘lgan ushbu film maqsadga erishish uchun cheklanmaslik kerakligini tushunib yetishga turtki bo‘ladi.
“Padmavati” (2018)
Hindistonning yarmini fath etishga muvaffaq bo‘lgan sulton, Ratan Singxning rafiqasi Pradmavatisiz odamlar ko‘zi o‘ngida hech qachon haqiqiy hukmdor bo‘lolmasligini tushunib yetadi va uni qo‘lga kiritishga harakat qiladi. Film irodani kuch ishlatib yengib bo‘lmasligining isboti.
“Shodlik va omad klubi” (1993)
Film Xitoydan AQShga ko‘chib borgan to‘rt nafar ona va uning qizlari haqida hikoya qiladi. Ko‘chib borgan ayollar shodlik va omad klubiga asos soladi. Klub ishtirokchilari majong o‘yini o‘ynaydi va hikoyalari bilan bo‘lishadi. Film hayotda faqat ayollarning o‘zi qaror qilishi kerak bo‘lgan narsalar bor ekanligini anglashga undaydi.
“Mo‘jiza” (2014)
Italiyaning janubidagi odamlardan uzoqda yashaydigan oila boshi, 4 nafar qiziga asal ishlab chiqarishni davom ettirishni o‘rgatadi. Hammasi suratga olish jamoasi oila yashaydigan hududga kelib realiti-shou o‘tkazish va g‘olibga pul taklif qilganidan keyin o‘zgaradi. Qizlardan biri shouni suratga olish jarayoniga guvoh bo‘lgach, dunyo ularning tasavvuridan kengroq ekanini tushunib yetadi hamda opa-singillarini shouda ishtirok etishga ko‘ndirmoqchi bo‘ladi.
“Polina” (2016)
Moskvada yashaydigan oila oson bo‘lmagan bir vaqtda bor kuchini sarflab qizini balerina bo‘lishiga ko‘maklashadi. Faoliyatini Yevropada davom ettirishni istab Fransiyaga ketgan qiz bir qancha qiyinliklarga duch keladi va eng og‘iri nima xohlayotganini o‘zi ham bilmaslik ekanini tushunib yetadi. O‘zligini topishga urinayotganlar uchun “Polina”ni tomosha qilish tavsiya qilinadi.
“Qor guli va sirli yelpig‘ich” (2011)
Bolaligidan buyon do‘st bo‘lgan ayollar haqidagi ushbu film shu nomli kitob asosida suratga olingan bo‘lib, unda opa-singildek bo‘lib qolgan dugonaning turli fe’l-atvorga ega ekanligiga qaramay, turli vaziyatlarda ham bir-biriga sadoqat va sevgisini yo‘qotmasligi aks ettirilgan. Filmni tomosha qilish jarayonida hamma narsa o‘zgarishi, ammo insonlar o‘rtasidagi sevgi shundayligicha qolishiga amin bo‘lish mumkin.
“Aqlbovar qilmas badavlat osiyoliklar” (2018)
Xuddi shu nomli bestseller kitobning ekranizatsiyasi bo‘lgan filmda Nyu-York universiteti professori Reychel va uning yigiti Nik bilan bog‘liq voqealar haqida hikoya qilinadi. Singapurga eng yaqin do‘stining to‘yi uchun birga borgan Reychelni, Nik oila a’zolari bilan tanishtiradi. Haddan ortiq badavlat oila a’zolari bilan tanishish jarayonida Nikning onasi mavjud odatlarga ko‘ra birinchi oila bo‘lishi kerakligini aytadi. “Boshqa olamdan” kelgan va maqsad va qarashlari birinchi o‘rinda bo‘lgan Reychel uchun buni tushunish oson bo‘lmaydi. Shunga qaramasdan qiz odamning kelib chiqishi emas juftiga bo‘lgan munosabati ekanligini isbotlashga harakat qiladi. | 66 | 5,206 |
Ayollar | Ulama soch, tirnoq va kiprik. Modadan ortda qolganingizdan darak beruvchi 5 ta belgi | Bir vaqtlar chiroylidek taassurot qoldirgan trendlar yillar o‘tib o‘zgaradi. Zamon o‘zgargani sari unga moslashish hamda o‘ziga xoslikni saqlagan holda hamnafas bo‘lish kerak.
Makiyaj va manikyurda toshlardan foydalanish
2000-yilda tish, soch va tirnoqlarga toshlar yopishtirish urf bo‘lgan, qancha ko‘p bo‘lsa, shuncha yaxshidek tuyulgan edi. Ammo hozir emas. Hozir kiyinishda ham, makiyajda ham minimal uslub urfda. Agar juda ham foydalangingiz kelsa, bitta barmoqqa bir donagina yopishtiring.
3D kipriklar
Ulama kipriklar o‘tmishda qolgan. Qo‘g‘irchoqnikidek kipriklar sizni sun’iy ko‘rsatadi. Tush yordamidan foydalaning yoki kipriklaringizni laminatsiya qildiring.
Shishirilgan lablar
Hozir trendda tabiiy go‘zallik. Bundan 10-20 yillar avval labini shishirish muolajasidan foydalanganlar ayni vaqtda tabiiy konturni qaytarishni istaydi.
Ulama tirnoq
Manikyur qildirishda ham tabiiylikka rioya qiling. Uzun tirnoqlar birinchidan gigiyenaga to‘g‘ri kelmaydi; ikkinchidan, xunuk. O‘rtacha uzunlikdagi tirnoqqa och rangli lak surish tavsiya qilinadi.
Ulama sochlar
Sochlaringiz kalta bo‘lsa bo‘lsin, ammo ulama bo‘lmasin. Hatto kalta sochni ham yarashtirib turmaklasa va bo‘yasa bo‘ladi. Yopishtirilgan ulama soch tabiiy sochlarga zarar yetkazib, o‘sishiga qarshilik qiladi. | 84 | 1,279 |
Ayollar | 2017-yil bahor-yozida aktual bo‘lgan makiyaj trendlari | Bu mavsumda o‘ta tabiiylik urfda – kiyimlarda ham, aksessuarlar va makiyajda ham. Siz uchun tanlangan makiyajlarning eng aktual trendlari hatto juda issiq ob-havoda ham tabiiy va toza ko‘rinishga yordam beradi.
Bu bahorda terini ortiqcha bo‘yab yubormaslik urf bo‘lgan, shuning uchun qizil yog‘upa to‘g‘ridan-to‘g‘ri toza yuz ustiga suriladi. Shuningdek ular bilan yuzning alohida joylari ham to‘g‘rilanadi: yonoqlar tagi bo‘rttiriladi, yuz olmalariga yengil soyalar qilinadi, qovoq burmalari bo‘ylab chiziladi, keyin esa lablar ustiga sal yurgiziladi va makiyaj tayyor.
Tonal krem surganingizdan keyin yonoqlar, burun qirrasi va qosh yoyi ustilarini suyuq xaylayter tomchisi bilan alohida ajratib bo‘yang. Endi diqqat bilan qarang, sizga bronzerning ham va tushning ham keragi yo‘q.
Bunday soch turmagi uchun sizga shampun va teksturalovchi purkagichdan boshqa hech narsa talab qilinmaydi. Sochlaringizni sochiq yordamida quriting, keyin ularni tutam-tutam qilib bir necha joylariga purkagichdan biroz seping.
Qoshlarni bo‘yashga endi 5 daqiqa vaqtingiz ketadi. Ten va qalam yordamida qiynalib bo‘yab o‘tirishning o‘rniga ular ustidan tush yoki pomada yurgizib chiqing va tabiiy makiyaj tayyor bo‘ladi.
Manba: “Ok-magazine.ru” | 54 | 1,228 |
Ayollar | Moncler brendi Yer yuzi va okeandagi chiqindilardan kurtka ishlab chiqardi | Fransiyaning Moncler brendi tomonidan ekologik matolardan tayyorlangan kurtka ishlab chiqarila boshlandi. Bu haqda Harper’s Bazaar xabar beradi.
Mazkur kurtkalar brendning ishlab chiqarishda ko‘proq ekologik yechim asosida yondashishini ko‘zlagan “Born to protect” nomli yangi loyiha doirasida ishlab chiqarilgan.
Qayd qilinishicha, taqdim qilingan kurtkalar 100 foiz tabiiy matolar asosida tikilgan va bunda okean va yer yuzidagi chiqindilardan olingan ekologik neylon — Econyl’dan foydalanilgan. Moncler, Down Integrity System and Traceability sertifikatiga ega hisoblanadi va bu kurtka hamda ustki kiyimlarning ichidagi g‘oz pati maxsus fermalarda mavjud chora tadbirlar asosida mutaxassislar tomonidan olinganini tasdiqlaydi.
Brend nafaqat ishlab chiqargan liboslari, balki o‘ramning ham ekologik bo‘lishini ta’minlash maqsadida sovg‘a paketlari va qutilari uchun qayta ishlangan qog‘ozlardan foydalangan. Nafaqat ayollar, erkak va bolalar uchun ham mo‘ljallangan mazkur kurtkalar faqatgina qora rangda mavjud, deyiladi xabarda. Qo‘shimcha qilinishicha, kompaniya 2021-yilning so‘ngiga qadar butkul uglerod neytralligiga erishishni ko‘zlagan. | 74 | 1,147 |
Ayollar | Ayol kishi kunini qanday boshlashi kerak? | Quyidagi berilgan tavsiyalarga amal qilsangiz, kelgusi ish haftangiz mazmunli va samarali bo‘lishiga erishasiz.
Jismoniy mashqlar
Kunlik energiya ta’minlanishi va xushkayfiyatda yurish uchun kunni jismoniy mashqlar bilan boshlash tavsiya qilinadi. Mashqlar turlicha bo‘lishi — xona ichida, hovlida bajarilishi, shuningdek, ko‘chada, toza havoda yugurish ham mumkin. Asosiysi esa erinmaslik va vaqt ajratish. Unutmang salomatlikning tashqi ko‘rinishga ta’siri katta.
Suv ichishni unutmang
Endigina uyg‘ongan organizmning tetiklashishi uchun bir stakan suvning ahamiyati beqiyos. Kun davomida suv ichishni kanda qilmaslik terining namligi yo‘qolmasligi va tiniq ko‘rinishiga sabab bo‘ladi.
Gigiyena va go‘zallik
Gigiyenik muolajalar har bir ayol yoki qiz uchun individual bo‘ladi. Bu esa odat va qancha vaqt sarflanishi bilan bog‘liq. Lekin kontrast dush qabul qilish hammaga tavsiya qilinadi. Bu immunitet va teri tonusining yaxshilanishi, tongdan energiyaga to‘lishning kafolati hisoblanadi.
Yuz parvarishi
Yuz terisini birinchi tozalash keyin namlantirish va oziqlantirish zarur. Buning uchun uy sharoitida tabiiy niqoblardan foydalanish yoki sifatli kosmetikalarni qo‘llash mumkin.
Nonushta qilish
Tashqi ko‘rinishingiz iste’mol qiladigan mahsulotlar bilan bog‘liqligini unutmang. Aynan foydali nonushta sizni kun bo‘yi ko‘tarinki kayfiyatda bo‘lishingiz, bo‘shashib qolmasligingizga sabab bo‘ladi. Shu sabab ham har kuni nonushtani o‘tkazib yubormaslikka harakat qiling. | 41 | 1,475 |
Ayollar | Achchiq oziq-ovqatlar foydalimi? | Achchiq oziq-ovqatlar ko‘pgina foydali xususiyatlarga egadir. Birinchi navbatda ular jigarning sog‘lom faoliyati uchun juda katta ahamiyat kasb etadi. Jigar organizmni tashqi muhit va ovqatlar orqali kelib tushadigan zaharli moddalardan tozalashga yordam beradigan eng muhim a’zolardan biri hisoblanadi.
Achchiq sabzavotlar va o‘tlar tarkibidagi fitonutriyentlar xolesterin va yog‘larni chiqarishda, qonni tozalashda va gormonlarni muvozanatlashda jigarga yordam beradi.
Bundan tashqari, achchiq mahsulotlar ovqatlarning hazm qilinishiga va parchalanishiga yordam beradigan me’da shirasi ishlab chiqarilishini ta’minlaydi.
Bo‘linmagan achchiq o‘tlar ham vitaminlar va minerallarga juda boy bo‘ladi.
Masalan, rukkola tarkibi tiamin, riboflavin, B6 vitamini, pantoten kislota, rux va mis, tolalar, A, C, K vitaminlari, foli kislotalari, kalsiy, temir, magniy, fosfor, kaliy va marganets kabi elementlardan tashkil topgan.
Achchiq oziq-ovqatlar bemajollik va lanjlikni yengishga, salbiy xolesterin darajasini kamaytirishga va gormon bilan bog‘liq muammolarni hal etishga yordam beradi.
Siz, balki o‘zingiz bilmagan holda ko‘pgina achchiq oziq-ovqatlarni iste’mol qilayotgan bo‘lishingiz mumkin. Brokkoli karami, ismaloq, qoqi o‘ti, kakao kukuni, kinza va rukkola — eng ko‘p tarqalgan va eng foydali achchiq oziq-ovqatlar hisoblanadi.
Agar siz qahva, spirtli ichimliklar kabi achchiq ta’mlarga o‘ch bo‘lsangiz, demak bu hali yetarlicha sog‘lom “achchiqlar”dan bahramand bo‘lmaganingiz belgisidir.
Achchiq oziq-ovqatlardan ko‘proq foyda olish uchun ularni organizmni tozalovchi va jigar faoliyatini faollashtiruvchi C vitaminiga boy bo‘lgan mahsulotlar bilan birga iste’mol qilishga harakat qiling.
Manba: “Live-up.co” | 32 | 1,714 |
Ayollar | Har bir ayolning yozgi garderobida bo‘lishi kerak bo‘lgan 10 kiyim-kechak (foto) | Quyosh har qachongidan ham ko‘proq nur sochgani, harorat issiq bo‘lgani hisobiga yozgi kiyimlarning nafaqat chiroyiga, balki qulayligiga ham e’tibor qaratish kerak.
Futbolka
Bazaviy futbolka bo‘lmagan hech bir garderobni to‘liq deb hisoblab bo‘lmaydi. Paxta matosidan tikilgan, oq futbolkani istalgan kiyim bilan moslasa bo‘ladi.
Jinsi shorti
Bel qismi yuqori bo‘lgan jinsi matosidan tikilgan shortini top bilan ham, kofta yoki bluzka bilan ham kiysa bo‘ladi. Bunday obraz nafaqat dam olish, balki kundalik kiyish uchun ham yaxshi variant.
Top
To‘qilgan, naqshli toplarni mazkur mavsumning xiti deb atasa ham, xato bo‘lmaydi. Uni pidjak va kofta, shuningdek, yubka, jinsi hamda shorti bilan ham kiyish mumkin.
Sarafan
Zamonaviy obraz yaratish uchun pushti sarafan kiyishning o‘zi kifoya. Bel qismiga urg‘u berilgan sarafan modeli bilan shlyapa kiyish, poyabzal borasida esa bog‘ichlari bor bosonojkalarga e’tibor qaratish tavsiya qilinadi.
Midi uzunligidagi yubka
Tizzadan pastga tushib turadigan bunday yubka variantlari istalgan kiyim bilan uyg‘unlashtirish mumkinligi va obrazni qiziqarli ko‘rsatishi bilan o‘ziga xos.
Panama
Panamalarni nafaqat bahor va yozda, balki sovuq qishda ham kiyish mumkin. Qahratonda qalin matodan tikilgan modellar boshni issiq tutsa, yozgi variantlar issiq haroratda quyosh nurlaridan himoya qiladi.
Kundalik kiyish uchun mo‘ljallangan ko‘ylak
Kofta-ko‘ylak kundalik obraz uchun ayni muddao. Havo o‘tkazadigan matodan tikilgan, och rangdagi variantlarga e’tibor qaratgan yaxshi.
Keng bichimli kofta
Keng bichimli oq koftani nafaqat klassik, balki sport uslubidagi kiyimlar bilan ham kiysa bo‘ladi. Shorti yoki shim bilan doimiy kiyish yoki ichidan top kiyib, ustki kiyim sifatida ham foydalanish mumkin.
Keng bichimli shim
Keng shimlar bahor va yoz mavsumida har qachongidan ham dolzarbroq. Issiq kunda lyon yoki boshqa havo o‘tkazadigan matodan tikilgan modellarga e’tibor qarating.
Romper
Jaziramada nima kiyishni bilmay, boshi qotadiganlar uchun romper eng yaxshi yechim bo‘la oladi. Uni krossovka va bosonojka bilan moslash, yomg‘ir yog‘ganda ustidan jinsi pidjak kiyish mumkin. | 80 | 2,124 |
Ayollar | Kayfiyatni ko‘tarish bezanishdan afzal: fransuz ayollari go‘zal bo‘lish uchun amal qiladigan 5 qoida | Fransuz ayollari o‘zini boricha qabul qilish va istalgan kamchilikni afzallikka aylantirishni yaxshi biladi. Tishlar orasi ochiq bo‘lsa tabassum go‘zal, burun katta bo‘lsa ko‘zlar shahlo deb hisoblaydi ular. Go‘zallik tashqi ko‘rinish emas, qalb bilan bog‘liq degan fikrni qo‘llab-quvvatlaydigan xonimlar ajinlarni tonal krem bilan qoplamaydi, bor husniga tabiiylik bilan urg‘u beradi.
Quyosh nuridan himoyalanish
Yuzning deyarli yarmini yopib turadigan quyoshdan himoyalovchi ko‘zoynak, nafaqat zamonaviy aksessuar, balki yoshlikni saqlash usuli hamdir. Terisiga alohida e’tibor beradigan fransuz ayollari uni hatto qish kunlari ham ultrabinafsha nurlaridan himoya qiladi. Mashina va ofisda bir nechta ko‘zoynak turishi tabiiy hol. Xuddi shuning singari ular nafaqat yuz, balki terining boshqa ochiq qismlariga har kuni SPF krem surtishni kanda qilmaydi. Qish kunlarida SPF 5-10, yozda esa 30 dan kam bo‘lmagan vositalardan foydalanadi.
Tiniqib uxlash va mazali nonushta
Aksariyat ayollarni ikki tanlov: uxlash yoki makiyaj qilish qiynashi mumkin, lekin fransuzlarni emas. Ushbu mamlakatning nozik jins vakillari tiniqib uxlashni afzal biladi. Uyqudan shoshmay uyg‘onadigan ayollar, yaqin joydagi kafega borib qahva va kruassan bilan nonushta qiladi. Ko‘zlar mukammal qilib bo‘yanmasligi mumkin, ammo kayfiyatning kun bo‘yi ko‘tarinki bo‘lishi ta’minlanadi.
Tizzalar uchun qimmatbaho kremlar
Aftidan, fransuz ayollari Koko Shanelning tizza odam gavdasining eng xunuk qismi degan so‘zlariga tamoman ishonadi. Shu sabab bo‘lsa kerak yoshligidanoq qimmat kremlardan pul ayamay, imkon bo‘lishi bilan tizzalariga surtadi. Ularning fikricha, yosh o‘tishi bilan bog‘liq muammolar aynan tizzalarda aks etadi.
Nomiga jingalak sochlar
Fransuz xotin-qizlari sochlarini dazmol va fen bilan shikastlamaslikni ma’qul biladi. Ular aksariyat hollarda sochini tabiiy usul bilan quritadi. Ba’zida hatto taramasdan turib yig‘ib oladi. Natijada esa sochlar tabiiydek nomiga jingalak bo‘lib turadi.
Tabiiylikka urg‘u
Ko‘pchilik qizil pomada surtish uchun tonal kremdan foydalanish va shunga mos makiyaj qilish kerak deb hisoblaydi. Ammo fransuzlar emas. Qizil pomada ularning makiyajidagi yagona kosmetik vosita bo‘lishi mumkin, uning o‘zi bilan cheklanish fransuz ayollari uchun tabiiy hol. “Au naturale” trendiga amal qiladigan xonimlar tabiiy rangdagi ten, rumyana va pomadadan foydalanadi. Maksimal darajada tabiiy ko‘rinishni istaydilar va shu sabab ham to‘liq makiyaj qilmaslikni afzal biladilar. Ular tonal krem yoki pudradan ko‘ra yaxshi kosmetolog va qimmat kremga pul sarflaydi. | 100 | 2,569 |
Ayollar | Tuxum qaynatilgan suvni nima sababdan to‘kib yubormaslik kerak? | Odatda suvda qaynab turgan tuxum idishi bilan olovdan olinadi, issiq suvni to‘kib tashlab, tuxumlar ustidan sovuq suv quyiladi. Ammo quyidagi ma’lumotlardan so‘ng ushbu harakatlar ketma-ketligiga o‘zgartirish kiritish mumkin.
Tuxum qobig'i nafaqat embrionni tug‘ilishga tayyor bo‘lgunga qadar himoya qiladi, balki uni oziqlanish va rivojlanish uchun zarur bo‘lgan barcha moddalar bilan ta’minlaydi. Qobiqda fosfor, kaliy, oltingugurt, azot, temir, magniy va boshqalar ko‘plab minerallar mavjud, ammo asosiysi kalsiy karbonat bo‘lib, mahsulotning umumiy tarkibining 90 foizini tashkil qiladi.
Tuxumni qaynatish jarayonida ozuqa moddalarining bir qismi qobig‘i tufayli suvda qoladi. Kalsiy bilan boyitilgan suyuqlik xonaki o‘simliklar uchun foydali o‘g‘itdir. Albatta, u vitamin va minerallarning to‘liq manbasiga aylana olmaydi, lekin faol o‘sish davrida qo‘shimcha oziq-ovqat sifatida va undan ham ko‘proq gullashiga yordam beradi.
O‘simliklar uchun ham kalsiy zarurmi?
Tuproqda kalsiy yetishmasligi tufayli o‘simlik zaif va ingichka kurtaklar hosil qiladi. Barglar qirralarning sarg‘ayishi, burishishi va shaklini yo‘qotishi mumkin. Ildiz tizimi yomon rivojlanadi va o‘simlikni to‘g‘ri oziqlantirish bilan ta’minlamaydi.
Kalsiyning ortiqcha miqdori zararlimi?
Kalsiy qo‘shimchasi, albatta, o‘simliklar uchun foydali bo‘lsa-da, ushbu moddaning ortiqcha miqdori boshqa muhim mikroelementlarning so‘rilishiga xalaqit berishi mumkin. Noto‘g‘ri oziqlanish barglardagi dog‘larga, kurtaklarning tushishiga, shakllarning o‘zgarishiga olib kelishi mumkin.
Xonaki o‘simliklarni tuxum qaynatilgan suv bilan haftada 3-4 marta sug‘orish mumkin va bu jarayondan keyin boshqa kombinatsiyalangan preparatlar bilan oziqlantirmaslik kerak. Aks holda mineral tuzlarning dozasining ortib ketish xavfi mavjud.
Qanday o‘simliklarni kalsiy bilan o‘g‘itlash mumkin?
Pomidor, salat bargi, baqlajon, qovoq kurtaklari ustiga tuxum suvini quyib turish orqali ulardan yaxshi hosil olish mumkin. Shuningdek, kalsiy olma daraxtlari, gilos, smorodina va malina uchun ham kerak.
Aksincha, bodring, qulupnay, loviya, karam va ismaloq kabilar kalsiyga boy tuproqqa toqat qilmaydi. Mineral tuzlarning ortiqchasi kasalliklarning yuzaga kelishi va hatto o‘simliklarning nobud bo‘lishiga olib keladi. | 63 | 2,264 |
Ayollar | Qoshlarning tabiiy qalinligini qanday qaytarish mumkin? 7 ta oddiy, ammo muhim qoida | Qosh hamisha yuzning ko‘rki bo‘lib kelgan. Bugunda ularning tabiiy shakli va qalinligi trendda. Albatta, avvallari ingichka qoshlar urfda edi, ammo keyinchalik ularning tabiiy qalinligini tiklash mumkinmi?
Mutaxassislarning ta’kidlashicha, tabiiy qalin qoshlarga qaytish uchun minimal davr 4 oy. Ammo qoshlar ip kabi ingichka bo‘lsa, tiklash bir yil yoki undan ham ko‘proq vaqtni olishi mumkin.
Mutaxassisga murojaat qiling
Buning uchun dastlab mutaxassisga murojaat qilish kerak. Ulardan qoshlar uchun to‘g‘ri shakl va rang tanlashni so‘rash lozim. Qosh bo‘yicha mutaxassis qoshni qanday qilib ehtiyotkorlik bilan chizishni o‘rgatadi. Natijada qoshning yangi shaklidan ertaroq bahramand bo‘lish mumkin.
Qosh terishni unuting
Eng muhim va eng qiyin narsa: bir necha oy davomida qosh terish haqida unutish tavsiya etiladi. Vazifa oson emas, endi o‘sib chiqayotgan qosh terib tashlash istagi ichkaridan kemiradi. Ammo boshqa variant yo‘q.
Qoshlarni vitaminlar orqali oziqlantiring
Soch o‘sishiga yordam beradigan qo‘shimcha va vitaminlar ham qoshlar uchun juda yaxshi foyda beradi. Biotin (suvda eriydigan B vitamini) va viviskal (soch to‘kilishini to‘xtatish va soch o‘sishini rag‘batlantirish uchun aminokislota-mineral kompleksi) kabi soch o‘sishiga yordam beradigan mahsulotlarni qabul qiling.
Qoshlar uchun kosmetik mahsulotlardan foydalaning
Qoshlarni o‘stirish va qalinlashtirish uchun kosmetik ratsionga maxsus konditsioner yoki moy qo‘shish tavsiya etiladi. Xalqona tabobatga murojaat qilish juda muhim: kunjut, kungaboqar va bodom yog‘i soch o‘sishiga foydali ta’sir ko‘rsatadi.
Makiyaj qilishni o‘rganing
Qoshlarni qalinlashtirish bosqichida hamma holatga tayyor bo‘lish kerak. Agar bu noqulaylik tug‘dirsa, ularni maxsus kosmetika mahsulotlari: qalam, ten, mum va gellar yordamida qanday qilib to‘g‘ri yashirishni o‘rganib qo‘yish lozim.
Ehtiyot bo‘ling
Burun ko‘prigidagi sochlarni tiklash eng qiyini. Shuningdek, ular ko‘proq bezovta qilishi mumkin. Ularni kosmetika bilan yashirib bo‘lmaydi. Burun ko‘prigida o‘sgan tuklarni olishdan oldin, barmoq qoshlar orasiga qo‘yiladi va qalam bilan uning har ikki tomoni belgilanadi. So‘ngra belgilangan hududga qarab, qoshga shakl berish mumkin.
Xatolarni takrorlamang
Bir necha oy o‘tgach, qoshlar yetarlicha o‘sadi va uning shaklini tuzatish kerak. Bu safar ham qosh ko‘ngildagidek chiqmay, avvalgi shaklga kelib qolishi mumkin. Necha oylab kutilgan qoshlar oldingidek shaklga kiradi. Shuning uchun yaxshi mutaxassisga murojaat qilish lozim. | 84 | 2,498 |
Ayollar | Muddati o‘tgan kosmetik vositalardan foydalanish yuz terisiga qanday ta’sir qiladi? | Ayol va qizlarning kosmetikalari orasida muddati o‘tgan va yaroqsiz bo‘lgan vositalar ko‘plab topilishi aniq. Yaroqlilik muddati o‘tishidan tashqari banka yoki qopqog‘ining shunchaki ochiq qolishi ham ularning yaxshi samara bermasligiga sabab bo‘lmasligi mumkin. Aksariyat ayollar yillar davomida teri muammolaridan aziyat chekishi, mutaxassislar, xususan dermatologlarga qatnab charchashi mumkin. Ammo aksariyat hollarda ular muammoning kosmetik vositaning vaqti o‘tgani bilan bog‘liq ekanini xayoliga ham keltirmaydi.
Kosmetik vositalarga yaroqlilik muddati nima uchun kerak?
Istalgan parvarish qilishga mo‘ljallangan kosmetika, u gel yoki tonik bo‘lishidan qat’iy nazar, murakkab kimyoviy tarkibga ega hisoblanadi. Unda ekstraktlar, yog‘, quyultiruvchilar va stabilizatorlar, shuningdek, konservantlar mujassam bo‘ladi. Albatta, tabiiy kosmetik vositalarda konservantlarning miqdori kam yoki umuman yo‘q bo‘ladi. Ammo kimyoviy konservantlar qanchalik kam bo‘lsa, yaroqlilik muddat shuncha qisqa bo‘ladi.
Yaroqlilik muddati tugaganidan keyin foydalansa nima bo‘ladi?
Kosmetika samarasiz bo‘lib qolishdan tashqari, uning kimyoviy tarkibi ham o‘zgaradi. Faol komponentlar zaiflashib, oksidlanish holati kuzatiladi. Eng yomon tarafi unda kasallik qo‘zg‘atuvchi mikroorganizmlar ko‘paya boshlaydi.
Umuman olganda aynan organik komponentlar bakteriyalar o‘sishi uchun qulay muhit hisoblanadi. Bir haftaning o‘zida krem idishi stafilokokk va streptokokk, shuningdek, ichak tayoqchalari uchun haqiqiy inkubator bo‘ladi qoladi. Terining ustki epidermisdan tashqari yana bir bakterial himoya qatlami — teri mikroflorasi bo‘ladi. U terining himoyasi va immuniteti hisoblanadi. Patogen mikroorganizmlar u yerda yallig‘lanish jarayonlarini keltirib chiqaradi. Immunitet mustahkam bo‘lsa avvaliga teri bunga ta’sirlanmasligi kerak. Ammo doimiy ravishda foydalanilganda yuz ta’sirchan bo‘lib qoladi va sezuvchanligi ortadi. Terining immuniteti pasayishi bu esa keyinchalik teri bilan bog‘liq turli muammolarning kelib chiqishiga hissa qo‘shishi mumkin. Ayniqsa, patogen mikroorganizmlarning kosmetik vosita bilan birga lab va ko‘z shilliq qavatiga tegishi xavfliroq hisoblanadi. Bu konyuktivit, blefarit va gerpeslarni keltirib chiqarishi mumkin.
Teri salomatligini ta’minlash uchun nima qilish kerak?
Idishi chiroyli ekani yoki boshqa sababni vaj qilib o‘tirmasdan yaroqlilik muddati tugagan kosmetik vositani darhol tashlab yuboring. Foydalanish muddati tugasa, lekin hech qanday o‘zgarish kuzatilmasa ham undan darhol voz keching. Sababi unda allaqachon bakteriyalar ko‘payishni boshlagan bo‘lishi mumkin. Shuningdek, sovitkichda saqlash kosmetik vositaning yaroqlilik muddatini oshiradi, degan yanglish fikrdan ham voz keching. | 83 | 2,720 |
Ayollar | Uy sharoitida tayyorlash mumkin bo‘lgan yuz uchun foydali niqoblar | Makiyaj va tarkibida kimyoviy moddalar bo‘lgan kosmetik vositalardan charchagan yuz terisi vaqti-vaqti bilan dam olib turishi kerak bo‘ladi. Uy sharoitida, tabiiy mahsulotlardan tayyorlash mumkin bo‘lgan niqoblar teri salomatligi uchun foydali hisoblanadi.
Xamirturushli niqob
Xamirturush — vitamin, mikro va makroelement, organik kislotalarning manbasi hisoblanadi. Ushbu mahsulotdan tayyorlangan niqob barcha tipdagi teriga tushadi, husnbuzarlarga qarshi samarali vosita hisoblanadi.
Buning uchun, 10 gramm xamirturushni qatiq bilan aralashtiring. Niqobni yuzingizga surtib 20 daqiqa o‘tganidan keyin suv bilan yuvib tashlang.
Foydasi: Niqob surilganidan keyin birinchi martaning o‘zida foydasi bilinadi: poralar ochiladi, teridagi muammolar, yallig‘lanish bartaraf etiladi, ajin tushishini hamda terining muddatidan oldin qarishini oldini oladi.
Ko‘k choyli niqob
Ko‘k choy nafaqat iste’mol qilish, balki yuzga niqob sifatida foydalanish uchun ham tavsiya qilinadi. Choy bargi terini yosh va sog‘lom ko‘rsatish xususiyatiga ega bo‘lgan antioksidantlarning manbasi hisoblanadi. Uy sharoitida ko‘k choydan niqob tayyorlash uchun, 1 osh qoshiq xamirturushga 1 osh qoshiq ko‘k choy qo‘shib ustidan qaynagan suv qo‘shing. 20 daqiqadan keyin 1 choy qoshiq limon sharbati qo‘shing va aralashtiring. Yuzingizga surtib. 20 daqiqadan keyin yuvib tashlang.
Foydasi: Uy sharoitida tayyorlash mumkin bo‘lgan mazkur niqob yog‘li va aralash teri uchun ayni muddao. Niqobdan keyin yuzdagi poralar ochiladi, rangi tiniqlashadi va ortiqcha yog‘lanishdan xoli bo‘ladi.
Suli yormasidan tayyorlanadigan niqob
Suli yormasida terining tiklanishida ahamiyatli bo‘lgan tiamin va retinol, C vitamini bor. Niqob tayyorlash uchun, 1 osh qoshiq suli yormasiga 60-75 millilitr iliq suv qo‘shib, ustini yopib qo‘ying. Yuzingizga surtib qurigunicha kuting, biroz o‘tganidan keyin yuvib tashlang va yuzingizga namlantiruvchi krem surting.
Foydasi: Suli yormasidan tayyorlangan mazkur tabiiy niqobdan keyin teri sog‘lom va yumshoq bo‘lib qoladi. Bundan tashqari teridagi yallig‘lanishlarga qarshi samarali vosita hisoblanadi. | 66 | 2,096 |
Ayollar | Hech qachon urfdan qolmaydigan palto modellari (foto) | Trendlar qisqa va vaqtinchalik bo‘ladi. Unga binoan xarid qilingan kiyim o‘sha vaqtning o‘zida dolzarb bo‘lishi vaqt o‘tib, moda o‘zgarganidan keyin esa bachkana ko‘rinishi, kiyilmasdan garderobda ortiqcha joy egallab yotishi mumkin. Marie Claire qishki garderobni hadeb yangilayvermaslik uchun qanday palto modellariga e’tibor qaratish kerakligi haqida ma’lumot berib o‘tadi.
Qaymoq rang palto
Har kimning didi va kiyinish borasidagi tanlovi turli bo‘ladi. Ammo shunga qaramay garderobda hamma kiyim bilan mos tushadigan universal ustki kiyim bo‘lishi muhimdir. U bilan nafaqat klassik usulda kiyinish, balki kundalik va oqshom obrazlari bilan ham moslash mumkin.
Kalta palto modellari
Yana bir universal hisoblangan kalta palto modellari bilan istalgan uslubda kiyinsa bo‘ladi. Uni nafaqat kalta yubka va ko‘ylak, balki midi uzunligidagi liboslar bilan ham moslasangiz bo‘ladi. Bog‘ichli botinka va o‘ziga xos sumka esa obrazni yanada qiziqarli ko‘rinishiga sabab bo‘ladi.
Katak printli palto
Tasvir va suratlar bor kiyimlar tez urfdan qolgani sabab ham stilistlar oddiyroq ustki kiyimlarga e’tibor qaratishni tavsiya qiladi. Istalgan rang va uslub bilan moslash mumkin bo‘lgan kletkali variantlar esa bu borada ayni muddao hisoblanadi.
Trench
Trench faqat bahor va kuzgi iliqroq havoda kiyish uchun mo‘ljallangan deb o‘ylaganlar yanglishadi. Har tomonlama qulay va qomatni chiroyli ko‘rsatgani sabab ham dizaynerlar trenchlarning qalin va issiq tutadigan modellarini ishlab chiqarishni allaqachon boshlab yuborgan. Tanlov borasida belbog‘i bor, oversize modellarga e’tibor qaratish tavsiya qilinadi. Xohishga qarab belbog‘ni kamar yoki ro‘molga almashtirishingiz va o‘ziga xos obraz yaratishingiz mumkin bo‘ladi. | 53 | 1,719 |
Ayollar | Yengsiz bluzka, tor ko‘ylak. Qanday kiyimlar qomatni xunuk ko‘rsatadi? | Ish yoki o‘qishga ketishdan avval ko‘zguga razm tashlaganda libosdan ko‘nglimiz to‘ldimi yoki yo‘q, shunga qarab kiyinamiz. Lekin qomat qanchalik mukammal bo‘lmasin ba’zi kiyim-kechaklar va e’tibor berilmaydigan jihatlar to‘lacha va past bo‘yli hamda didsiz ko‘rinishga sababchi bo‘ladi. Bu kabilardan qochish uchun qanday kiyimlarni garderobdan chiqarib tashlash kerak? Stilist Yuliya Morexodova ushbu savolga javob beradi.
Beldan pastda turadigan tor bichimli shim
Skinni, ya’ni tor shim ozg‘inroq ko‘rsatadi degan tushuncha har doim ham o‘zini oqlayvermaydi. Masalan, kalta keng sviter bilan skinni shim kiyilsa, qomat chupa-chupsga o‘xshab qoladi. Tor shim bilan yopishib turadigan trikotaj kofta ham sovuq o‘tkazmaydigan ichki kiyimdek ko‘rinishi mumkin. Ushbu modelni beldan past turadiganini olish esa umuman tavsiya qilinmaydi, chunki qomat odatdagidan gavdaliroq, oyoqlar kaltaroq, tananing tos qismi va sonlar keng, tizzadan pastki qism esa nomutanosib ingichka ravishda ko‘rinadi. Skinni kiyishni istaganlarga keng va uzunroq kardigan yoki pidjak bilan moslash tavsiya qilinadi. Sviter yoki bluzka tor bo‘lmasligi kerak, ana shundagina ayollarga xos joziba va noziklik aks etishi mumkin.
Yengsiz bluzka
Yengi yo‘q bluzka kiyganda qo‘lning yuqoridagi to‘la qismi va yelkalar e’tiborni tortadi. Agar qo‘lingizni yuqori qismi to‘lacha bo‘lsa, bunday kiyinish yanada ko‘zga tashlanishga sabab bo‘ladi. Qolaversa bunday model, obrazni yuzaki ko‘rinishiga sababchi bo‘ladi. Shu bois yengsiz model o‘rniga kalta bo‘lsa ham yengi bor variantni tanlash, klassik yengli koftani bo‘lsa tirsakkacha ¾ qilib qayirish yo bo‘lmasa fonar yengli romantik modelga e’tibor qaratish tavsiya qilinadi.
Yupqa trikotaj ko‘ylak
Ko‘ylak, jemfer, kardigan — qanday kiyim-kechak bo‘lishidan qat’i nazar, trikotajning yupqasi didsizlikdan darak beribgina qolmay, qomatdagi kamchiliklarga e’tibor qaratadi. Bunday libosni o‘zini kiymaslik, kiyganda ham jinsi kurtka, kardigan yoki pidjak ichidan moslash kerak. Bu orqali siz bir o‘q bilan ikki quyonni urgan bo‘lasiz — kiyinishingiz zamonaviy va qiziqarli bo‘ladi, qomatingizdagi kamchiliklar esa ustki kiyim ichiga yashirinib, ko‘zga tashlanmaydi.
Gorizontal yo‘l-yo‘l printli shim
Bunday modellar kamdan kam bo‘lsa ham ba’zi brendlarning yozgi kolleksiyalarida uchrab turadi. Gap shundaki, yo‘l-yo‘l vertikal emas, gorizontal qilib tushirilgan print qomatni, xususan, beldan pastki qismni keng va to‘la qilib ko‘rsatadi. Bunday modeldagi shimlarni yelkasi tos suyagidan keng bo‘lgan ayol-qizlar kiyishi va bu orqali qomatni proporsional ko‘rinishiga erishishi mumkin. Boshqa qomat egalariga esa o‘zlaridagi kamchiliklarni inobatga olgan holda libos tanlash va moda ekan deb har narsani xarid qilavermaslik tavsiya qilinadi.
Botilyonlar
Botilyonlarni istalgan poyabzal do‘konida topish va turli rang va modeldagilarni tanlash mumkin. Lekin xarid qilishga shoshilmaslik botilyonlarning kalta bichimlisi qomat va bo‘yni boshqacha ko‘rsatishini unutmaslik kerak. Bunday modellarni ko‘ylak, yubka va kalta shim bilan kiyish orqali oyoqlarni kalta ko‘rinishiga sababchi bo‘lish mumkin. Kalta botilyonlar bilan kiyilgan yubka to‘piqdan to‘rt-besh barmoq tepada bo‘lishi yoki tanlov midi uzunligidagi plissirovkali libosda to‘xtashi kerak. | 70 | 3,270 |
Ayollar | Yuvgandan keyin kichrayib qolgan sviterni qanday qilib o‘z holiga qaytarish mumkin? | Kir yuvish mashinasida noto‘g‘ri yuvilgani hisobiga sviter kichrayib qolishi mumkin. Aksariyat ayol va qizlar bunday vaqtda nima qilishni bilmay qoladi.
Buning sababi nimada?
Nima qilsa bo‘ladi?
Sviter qurimasidan avvalroq ishga kirishish kerak. | 83 | 246 |
Ayollar | “Tom va Jerri”, “Qizaloq va maymoq”. Bola psixikasiga salbiy ta’sir qiladigan multfilmlar | Multfilm bolalarni xarxasha qilganda tinchlantirish va ma’lum vaqtga band qilib qo‘yish uchun ota-onalarga yordamchi bo‘ladi. Lekin rang-barang personajlardan tashkil topgan multfilmlarning hammasi har xil ta’sir qilishi va bolaning tasavvuri noto‘g‘ri shakllanishiga, o‘zini to‘qima qahramonlardek tutishiga olib kelishi mumkin.
“Qizaloq va maymoq”
Butun dunyoda sevib tomosha qilinadigan mazkur multfilmda quloqsiz Masha ayiqni surobini to‘g‘rilaydigan xatti-harakatlar bajarishiga qaramay, jazosiz qolishi bolada bu normal ekan degan tushuncha shakllanishiga sababchi bo‘lishi mumkin. Agar bolaga ota-onasi tomonidan multfilmlar bo‘rttirilgan reallik ekani, haqiqiy hayotda bunday harakatlar hech kim tomonidan rag‘batlantirilmasligi tushuntirilmasa, bolaning vaqt o‘tishi bilan aytganni qilmay chegaradan chiqishi mumkin bo‘ladi.
“Vinks”
Mazkur multfilmdagi qahramonlarning ochiq-sochiq liboslari va tashqi ko‘rinishi bolada yolg‘on go‘zallik standartlari shakllanishiga olib keladi. Bola va qizlar ko‘rinishi kumirlarniki bilan mutanosib emasligidan o‘zidan kamchilik qidira boshlaydi. Shuningdek, qahramonlarning kamtarlik va rahm-shafqat kabi xususiyatlar ustidan kulishi va uy ishlarini parilar o‘rniga ularning yordamchisi bajarishi ham bolaga ijobiy ta’sir qilmaydi.
“Maxluqlar maktabi”
Mazkur multfilm qahramonlarining o‘qishga mensimasdan munosabatda bo‘lishi hamda jargon so‘zlardan foydalanilishi multfilmning kamchiligi hisoblanadi. Shuningdek, u oilaviy qadriyatlar, kattalarga hurmat va do‘stlik haqidagi tushunchalarni noto‘g‘ri shakllanishiga sababchi bo‘ladi.
“Gubka Bob”
Mazkur multfilmni nafaqat bolalar, balki kattalar ham sevib tomosha qiladi. Multfilm qahramonining ahmoqona qilmishlardan keyin ham suvdan quruq chiqishi bola tarbiyasiga ta’sir qiladi.
“Barboskini”
Multfilmdagi o‘quvchi kuchuk bolalarining boshi doim yoqimsiz voqealardan chiqmaydi va muammolarni o‘zi hal qila olmay tashqaridan yordam oladi. Bu bolada o‘zini qanday tutsa ham, nima qilsa ham uni qiyin vaziyatdan olib chiqadigan odam topilishi mumkin, degan fikrni uyg‘otadi. Ota-onalar bolalariga o‘zi qilgan ishiga o‘zi javob berish kerakligi va shuning uchun ham biron narsa qilishdan avval o‘ylash kerakligini tushuntirishi kerak.
“Tom va Jerri”
Siz-u biz bolalikda keyingi qismlarini intizorlik bilan kutgan multfilmning ham salbiy ta’siri yo‘q emas. Mazkur multfilmda shafqatsizlik va zo‘ravonlik kulgi ostiga olinishi hisoblanadi. Bolaga o‘zini bunday tutish kerakmasligi, tirik jonzotlarga ozor yetkazmaslikni tushuntirish kerak.
Anime
So‘nggi punktda aniq bir multfilm emas, katta bolalarga mo‘ljallangan animelar o‘rin olgan. Yosh bolalar mazkur janrni tushuna olmagani sabab odamning tashqi ko‘rinishi haqida yolg‘on tasavvur paydo bo‘lishi mumkin. Shuningdek, ta’sirchan bolalar tryuklarni takrorlab, jarohatlanish ehtimoli yo‘q emas. | 89 | 2,847 |
Ayollar | Bahoriy trend: Kimga qanday uzunlikdagi jinsi shim yarashadi? (foto) | Jinsi shimlar vaqt va tendensiyalarga bog‘liq bo‘lmagan, hech qachon urfdan qolmaydigan kiyim hisoblanadi. Ammo har mavsumda yangi bichimlar, shimning kengligi va, eng muhimi, uzunligi o‘zgaradi. Bu yilgi bahor mavsumida qanday uzunlikdagi jinsi shimlar urfda bo‘lishi haqida gaplashamiz.
Aslida, universal uzunlik – to‘piqdan sal balandda bo‘lib, bu deyarli har qanday modelga mos keladi. Bunday uzunlik jinsi shimlarni krossovka, shuningdek, rasmiy poyabzal bilan ham kiyishga imkon beradi. Bundan tashqari, bunday uzunlikni xohishingizga qarab bir yoki ikki marta qayirish bilan osongina qisqartirish mumkin.
To‘piqdan balandroq uzunlikdagi shim bilan esa bosonojka, baletka hamda yozgi oyoq kiyimlarni kiyish mumkin.
Agar sizga 90-yillar uslubidagi tekis jinsi shim yoqsa va krossovka bilan kiyishni rejalashtirsangiz, poyabzalingizning yuqori qismini biroz qoplaydigan uzunlikdagisini tanlang. Juda uzun jinsi xunuk burmalar hosil qiladi, kaltalari esa kerakli obrazni yaratolmaydi.
Botilyonlar bilan kiyish uchun poyabzalning yuqorisidan 5-7 santimetr balandlikda tugaydigan, lekin unchalik keng bo‘lmagan qisqa jinsi shimni tanlang. Shimning pastki qismi botilyonning yuqori qismiga mutanosib bo‘lgani ma’qul.
Agar beldan yoki tizzadan boshlab kengaygan jinsini afzal ko‘rsangiz, bunday bichimdagi shimda poyabzalni butunlay yashirgan yaxshi.
Ushbu mavsumda tizzadan biroz pastga tushib turadigan shimlar urfga kirishi mumkin. Tekis yoki biroz klyoshli, klassik ranglar bo‘lgan to‘q ko‘k va moviy rangdagi jinsi shimlarni tavsiya qilamiz. | 68 | 1,551 |
Ayollar | Garderobdagi allaqachon tashlab yuborish kerak bo‘lgan 6 ta kiyim | Vaqt o‘tishi bilan hatto eng sifatli kiyimlar ham eskiradi yoki urfdan qoladi. Istalgan ayolning garderobida ancha paytdan beri kiyilmay yotgan kiyimlar topiladi. Ularni yo tashlab yuborish kerak yoki muhtojlarga berib yuborish kerak.
“Uyga kiyarman” deb olib qo‘yilgan kiyimlar
Qachonlardir qimmat narxga olgan ko‘ylagingiz yoki koftangiz sal eskirsa, “uyga kiyarman” deb olib qo‘yasiz. Biroq tan oling, bu kiyimlar har doim ham uyda kiyib yurish uchun yaramaydi. Ular noqulay yoki o‘ta hashamdor bo‘lishi mumkin. Shuning uchun hamma kiyimni ham “uyda kiyarman” deb saqlab qo‘yish, shkafni to‘ldirib tashlash to‘g‘ri emas. Yaxshisi, uni kimgadir berib yuboring yoki juda eskirib qolgan bo‘lsa, tashlab yuboring.
Sizga yarashmaydigan kiyimlar
Har bir ayol kishining garderobida katta chegirmalarga uchib, kiyib ko‘rmay xarid qilgan kiyimlar yetarlicha topiladi.
Uyga kelib, kiyib ko‘rganingizda esa ko‘ylak sizning qomatingizga umuman mos emasligini tushungansiz. Qachondir ozish, semirish yoki kiyinish uslubingizni tubdan o‘zgartirish ilinjida bunday kiyimlarni saqlab o‘tirish noto‘g‘ri. Ungacha kiyim urfdan qoladi, eskiradi. Shuning uchun yaxshisi bu kiyimlarni singlingiz yoki dugonangizga berib yuboring.
Yoshingizga to‘g‘ri kelmaydigan kiyim
Ushbu guruhga turli multqahramonlar suratlari yoki provokatsion yozuvlar tushirilgan futbolkalar, toshli kiyimlar kiradi. Ularni hozir hech kim kiymaydi. Shuning uchun agar sizda shunday kiyimlar bo‘lsa, ular bilan xayrlashing.
Sintetik kiyimlar
Sintetik kiyimlar qo‘rqinchli emas, lekin agar sizning teringiz sezuvchan bo‘lsa, unda bunday kiyimlar ayrim muammolarni keltirib chiqaradi.
Ayniqsa poliesterdan tikilgan kiyimlarni umuman kiymaslik tavsiya etiladi. Chunki u namlikni o‘ziga shimib olmaydi, biroq yoqimsiz hidlarni darrov o‘ziga oladi. Unda tana umuman nafas olmaydi. Qichishish paydo bo‘ladi.
Taniqli brendlarning logotipi tushirilgan kiyimlar
Aksariyat odamlar asl mahsulot bilan qalbakisining farqiga bormaydi. Chanel yoki Dior deb yozilgan futbolkalar aynan shu brendga tegishli deb bo‘lmaydi. Buning ustiga brend nomlari katta harflar bilan yozilgan kiyimlar allaqachon urfdan qolgan, ularni hoziroq tashlab yuboring.
Bir xil kiyimlar
Shkafingizda bo‘sh joy yo‘q, lekin nima kiyishni bilmaysiz. Beshta bir xil rang va bichimdagi jinsi shim yoki koftalar sizga nimaga kerak? Ularning o‘zingizga yoqqanini olib qolib, qolganini dugonangiz yoki singlingizga berib yuboring. | 65 | 2,439 |
Ayollar | Ta’miga ta’sir qiladi: Tovuq go‘shtini qovurish jarayonida yo‘l qo‘yiladigan 10 xato | Pishirish jarayonidagi arzimagan kamchilik va xatolar tovuq go‘shtining mazasiga ham ta’sir qilmay qolmaydi.
Birinchi xato: Bo‘laklarning kattaligi
Go‘sht bo‘lagining usti qizarib pishgan bo‘lsa ham ichi yaxshi pishmay qolishi mumkin. Xom mahsulotni iste’mol qilgandan keyin salomatlikda bir qancha muammolar kuzatiladi.
Ikkinchi xato: Butunligicha qovurish
Hech qachon tovuq go‘shtini butunligicha qovura ko‘rmang. Avval ikki, uch bo‘lakka bo‘lib oling. Shunda ichlari bilan bir xil pishadi.
Uchinchi xato: Namlik
Qizib turgan yog‘ga solib qovurishdan avval tovuq usti nam bo‘lmasligiga e’tibor qarating. Haddan ortiq nam go‘sht unga burkalgan taqdirda ham yaxshi qovurilmaydi.
To‘rtinchi xato: Tovuqni talqon yoki unga ikki karra burkang
Bunda qovurish davomida go‘sht bo‘kib qolgandek pishadi. Bundan qochish uchun quyidagi uslubdan foydalaning:
Beshinchi xato: Noto‘g‘ri tanlangan idish
Hatto 100 kishiga tovuq qovurishingiz kerak bo‘lsa ham, uni kastryulka boshqa chuqur idishda pishirmang. Faqatgina tovada qovurish davomida ko‘ngildagidek ko‘rinishga ega bo‘lish mumkin.
Oltinchi xato: Noto‘g‘ri qovurish
Qizib turgan yog‘ga solganda tovuqni teri bilan qoplangan tarafini pastga qarashiga e’tibor bering.
Yettinchi xato: Noto‘g‘ri harorat
Tovuqni tovaga solishdan avval yog‘ yaxshilab qiziganiga e’tibor qarating. Boshida yog‘ning issiqlik darajasi 180 daraja keyinroq esa 140-150 daraja bo‘lishi kerak.
Sakkizinchi xato: Birdaniga hammasini solib qovurish
Bo‘laklarga bo‘lingan tovuqni birdaniga emas, alohida-alohida qovurganingiz yaxshi. Orasida joy bo‘lishi ikkinchi tomonini aylantirishning oson bo‘lishiga yordam beradi. Qolaversa, zich terilgan bo‘lsa yog‘ harorati tushib, tovuqdan suyuqlik ajralishadi va qovurilish o‘rniga bo‘kib pishadi.
To‘qqizinchi xato: Tovaning ustini yopmaslik
Qopqog‘i yopilganda yog‘ning harorati bir maromda bo‘ladi va bu go‘shtning ko‘ngildagidek pishishiga hissa qo‘shadi.
O‘ninchi xato: Darhol dasturxonga tortish
Pishganidan keyin tovuq bo‘laklarini qog‘oz sochiq ustiga terib, tinishini kuting. Bu ichidagi sharbati teng tarqab, usti sovishi uchun kerak. | 84 | 2,103 |
Ayollar | Tonal kremdan qanday foydalanish kerak? Turli xil yuz terisi uchun 5 tavsiya | Makiyajdan so‘ng teri tiniq va tabiiy ko‘rinishi uchun tonal kremini maxsus usulda qo‘llash kerak. Usullar teri turiga qarab biroz farq qiladi.
Yog‘li teri
Agar yuz terisi yog‘li bo‘lsa, xafa bo‘lishning keragi yo‘q. Terining yaxshi ekanligi faqat 40 yoshdan o‘tgandan keyin bilinadi. Buning uchun faqat suyuq tonal kremdan foydalanish lozim. Mahsulot odatda shisha idishlar va tyubiklarda sotiladi. U yog‘ni oz va mikroskopik upani ko‘p miqdorda o‘z ichiga oladi, ular kun davomida teri ishlab chiqqan yog‘larni o‘zlashtiradi. Sotib olishdan oldin tarkibni diqqat bilan o‘qish lozim. Uning tarkibida qizilmiya ildizi yoki behi urug‘i ekstraktini bo‘lishi zarar qilmaydi.
Tonal kremi kichik nuqta shaklida yuz terisiga qo‘llanadi, aylana harakatda markazdan chetga qarab yoyiladi. Pudradan avval oddiy salfetka yuzga asta bosiladi va kremning ortiqcha qismi shu tarzda olib tashlanadi. Ushbu salfetkalar yordami bilan kunduzgi makiyajni to‘g‘rilash mumkin.
Husnbuzar va toshmalardan yallig‘langan teri
Hozircha bunday teri egalari suyuq tonal kremdan voz kechgani va krem upalardan foydalangani ma’qul. Tonal kremi toza va yaxshi tayyorlangan teriga surtilsa, u teshiklarni yopadi va ularga chang to‘planib qolishining oldini oladi. Bu terini qayta yallig‘lanishdan qutqaradi.
Mineral upani ishlatish yanada yaxshiroq bo‘lib, u allergiyaga olib kelmaydi. Uni qo‘llashda shimgichdan foydalanish kerak. Har foydalanishdan keyin shimgich iliq suv bilan yuviladi va quritiladi. Aks holda u bakteriyalar tashuvchisiga aylanadi. Natijada ular bunday teri egalari muammo tug‘diradi.
Me’yordagi teri
Agar teri yog‘li yoki quruq bo‘lmasa, uning egalarini baxtli deyish mumkin. Shuningdek, ular kunduzgi tonal kremi bilan kifoyalanadi. Odatda ular vitamin va minerallar bilan boyitiladi. Tonal kremi tabiiy rangga mos kelishiga ishonch hosil qilish lozim. Albatta, makiyajni mitselyar suvi bilan artish lozim.
Quruq teri
Quruq terilar uchun klassik tonal kremlari mos keladi. Ularda odatda yog‘, suv va vitaminlar ko‘p bo‘ladi, jumladan, retinol va E vitamini ham mavjud. Bunday terini namlantiruvchi va kunduzgi kremlar bilan makiyajga tayyorlash kerak.
Barmoqlarning uchi bilan quruq teriga tonal kremi surtiladi. Agar teri o‘ta qurib ketsa, mahsulot barmoqlar yordamida yoyilmaydi. Buning uchun shimgich suvga botirib olinadi, yaxshilab siqib olinib va u bilan surtiladi. Kremni nam shimgich bilan turli yo‘nalishlarda tarqatish kerak emas. Uni muloyimlik bilan surtishga harakat qilish lozim.
Yetilgan teri
Xuddi yog‘li teri kabi suyuq tonal kremlar mos keladi. Shuningdek, yangi ishlab chiqarilayotgan tonal kremlariga ham e’tibor berish kerak. Ular, asosan, ajinlarni va dog‘larni berkitishi kerak.
Bunday terilarga tonal kremi o‘rtacha miqdorda barmoq uchlari bilan yuz terisiga qo‘llanadi. Massaj orqali chiziqlari bo‘ylab yengil aylana harakatlar bilan surtiladi. | 76 | 2,863 |
Ayollar | Kokos yog‘idan quyoshdan himoya qiluvchi krem o‘rnida foydalanish mumkinmi? | Aksariyat ayollar kokos yog‘ining imkoniyatlarini haddan tashqari oshirib yuboradi va ularni barcha muammolardan qutqarishi mumkinligiga ishonadi. Ushbu mahsulot haqiqatan ham sochlarni silliq va yorqin qilishi, hatto bo‘yoqlarni ham ketkazishi mumkin, ammo u terini quyoshning zararli ta’siridan himoya qiladimi? Grazia nashri ushbu savolga javob berdi.
Har bir inson biladiki, quyosh nurlari erta qarish belgilarini keltirib chiqaradi va saraton rivojlanish ehtimolini oshiradi. Shuning uchun muntazam ravishda teriga quyoshdan himoyalovchi kremlarni qo‘llash kerak. Plyaj mavsumining boshlanishi bilan ba’zi qizlar bir xil rangga ega bo‘lish umidida toblanishdan oldin kokos moyidan faol foydalanadi. Bu xavfsizmi?
Kokos yog‘i quyoshdan himoya qiluvchi omilga (SPF) ega, ammo uning miqdori juda past, sakkizta. Bu terini ultrabinafsha nurlaridan himoya qilish uchun yetarli emas. Yozda kamida SPF 30 yoki undan yuqori bo‘lgan kremni ishlatish kerak.
Ma’lum bo‘lishicha, kokos yog‘i quyoshdan himoya qiluvchi krem o‘rnini bosa olmaydi, lekin bu undan foydalanmaslik kerak, degani emas. Ushbu mahsulotdan terini himoya qilishda emas, balki unga g‘amxo‘rlik qilish uchun foydalanish tavsiya etiladi — u yallig‘lanishga qarshi xususiyatlarga ega hamda terini chuqur namlaydi. | 75 | 1,276 |
Ayollar | Yumshoq mebellar va avtomashina salonini tozalash vositasini uy sharoitida tayyorlaymiz | Uyingizdagi yumshoq mebellar va avtomashina salonini tozalash uchun uy sharoitida tejamli vosita qanday tayyorlanishini bilishni xohlaysizmi?
Tarkibiy qismlar:
1 piyola suyuq sovun
1 piyola sirka
1 piyola “Borjomi” (yoki “Yesentuki”, “Arxiz”) mineral suvi
Purkagichli idish
Cho‘tka
Yumshoq mebellar yuzasini kir va dog‘lardan tozalaymiz:
Tarkibiy qismlarni idish ichiga solib biroz aralashtiramiz.
Hosil bo‘lgan aralashmani kirlangan yuzalarga sepamiz va 5—10 daqiqa shunday qoldiramiz. Keyin kirlangan joylarni cho‘tka yordamida aylanma harakatlar bilan ishqalaymiz.
Yumshoq mebel yuzalaridagi dog‘lar birin-ketin yo‘qola boshlaydi. Ba’zi eskirgan dog‘lar esa birdaniga yo‘qolmaydi va ertalab yana paydo bo‘ladi. Shuning uchun bu yuzalarni iliq suv va cho‘tka bilan yana bir marta ishqalang va yana bir marta aralashmadan suring. Bu amallardan keyin hamma yuzalar top-toza bo‘ladi.
Manba: “Xitrosti jizni” | 87 | 907 |
Ayollar | Televizor tanlashda adashmang | Televizor sotib olishdan oldin ba’zi maslahatlarga quloq tutishingizni tavsiya etamiz.
Narxlarni aniqlashtirib oling
Maxsus do‘konlarga borishda shuni esda tutingki, bu mavzu to‘g‘risidagi kerakli ma’lumotlarga ega bo‘lmasangiz televizorning haqiqiy narxidan 2—3 baravar ko‘p mablag‘ sarflab qo‘yishingiz mumkin.
O‘lchamini belgilab oling
Sotib olmoqchi bo‘lgan yangi televizorni qayerga joylashtirmoqchi ekanligingizni aniq rejalashtiring. Bu joyni o‘lchang va shu o‘lchamlar bilan do‘konga boring.
Mosini tanlang
Hozirgi kunda eng ko‘p qo‘llaniladigan ekranlar Full HD modellari hisoblanadi. Ular yotiq yo‘nalish bo‘yicha 1920 piksel va tik yo‘nalish bo‘yicha 1080 piksel tasvirlardan tashkil topgan. Reklamalarda esa yangi 4K-televizorlarni ilgari surishga harakat qilishmoqda. Lekin bu televizorlarga tasvirlarni sifatli ravishda ko‘rsatishi uchun kamdan-kam uchraydigan qo‘shimcha 4K-kontent o‘rnatishga to‘g‘ri keladi. Shuning uchun hali yetarlicha takomillashib ulgurmagan bu model uchun katta mablag‘ sarflashingizni tavsiya qilmaymiz.
Ranglar ko‘lamiga e’tibor qiling
Ekranlar bir xil texnologiyada ishlab chiqariladi. Bu texnologiya tasvirlarni barcha ranglar ko‘lami doirasida ko‘rsatishga yetarlicha asoslangan.
Yuqoridagilarni aniqlab olgan bo‘lsangiz, ishlab chiqaruvchi firmalarning internetdagi rasmiy saytlari orqali birorta variantni tanlashingiz va qo‘rqmasdan do‘konga borishingiz mumkin.
“Daryo”ning Telegram’dagi rasmiy kanali — @toshqindaryo’ga a’zo bo‘ling! | 29 | 1,483 |
Ayollar | Duxovkani tozalashning eng oson yo‘li | Duxovka – u qanchalik bekamu-ko‘st bo‘lishidan qat’iy nazar, oshxona moslamalarining ichida toza saqlash borasida eng qiyin bo‘lgan narsalardan biri hisoblanadi.
Ekstremal sharoitlarda ishlash natijasida uning ichki yuzalarida tozalash juda qiyin bo‘lgan kuyundilar paydo bo‘ladi. Shunday paytlar bo‘ladiki, hech qanday kukunlar va suyuq tozalash vositalari ham uni tozalashga yordam bera olmaydi va duxovka ichida “katta” tozalash ishlarini tashkillashtirishga majbur bo‘lasiz.
Biz sizning e’tiboringizga duxovkangizni mukammal holatga keltirish usuli – sovun bug‘i yordamida tozalashni havola qilmoqchimiz.
Buning uchun sizga faqat yuvish vositasi (har qandayi ham bo‘laveradi), eng yaxshisi va hammasidan osoni – xo‘jalik sovuni kerak bo‘ladi. Keyingi qiladigan ishlaringiz:
Bug‘lanish natijasida duxovka yuzalaridagi kuyindilar va yog‘lar qanday oson tozalanganini va u tozalikdan yaltirab, xuddi yangidek turganini ko‘rib hayron qolasiz.
Manba: “Gidkuhni.ru” | 37 | 964 |
Ayollar | Erkaklarga Instagram’dagi qizlarning qanday rasmlari yoqmaydi? | Ijtimoiy tarmoqlarga turli-tuman fotolar joylash bugungi kunda urfga aylangan. “Peopletalk.ru” nashri turli yoshdagi 50 dan ortiq yigitlar va erkaklar o‘rtasida so‘rovnoma o‘tkazdi hamda qanday rasmlar ushbu jins vakillariga yoqmasligiga to‘xtaldi. Quyida ularni e’tiboringizga havola etamiz.
Cheksiz selfilar
Har narsani me’yori bo‘lgani yaxshidek, fotolar xususan selfilar ham ortiqcha bo‘lmagani yaxshi. Ayniqsa, bir xil uslubdagi qarashlar, mimikalar aks etgan selfilar nafaqat erkaklar, balki boshqalarga ham yoqmasligi aniq.
Guldastali surat
Gullar albatta yaxshi, lekin dugonasining guli bilan suratga tushish, uni storizga qo‘yish, umuman duch kelgan guldastani ko‘tarib olib surat ulashishning keragi yo‘q.
Surat tagidagi aqlli aforizmlar
Ba’zida foto sizda yaxshi taassurot qoldiradi, lekin uning tagida boshqa bir inson tomonidan aytilgan aforizm va yozilgan she’rni ko‘chirib qo‘yilganligini bilib, odamning ensasi qotadi. Aqlli fikrni ko‘chirib yozgan bilan kishi aqlli bo‘lib qolmasligi nafaqat qizlar, balki yigitlarga ham taalluqli.
Qimmatbaho mashinalarda tushilgan suratlar
Bunday suratlarning maqtanish uchun joylangani bilinib turadi va kishining g‘ashiga tegadi.
Fotoshop qilingan suratlar
Bunday suratlar ayniqsa selfilarda ochiqchasiga ko‘zga tashlanadi. Agar surat undagi yigit yo qizning effekt va fotoshoplangani bilan yaqqol farq qilsa, bu odamning o‘ziga bo‘lgan ishonchi kamligidan dalolat. | 62 | 1,424 |
Ayollar | Liboslaringiz uchun eng zarur bo‘lgan aksessuarlar | Ushbu maqolada har bir ayolning garderobida bo‘lishi zarur bo‘lgan tayanch aksessuarlar haqida gapiramiz.
Har bir ayol garderobida turli liboslarga mo‘ljallangan 3 xil sumka bo‘lishi lozim. Asosiy sumka qora, to‘q ko‘k yoki to‘q kulrangda bo‘lgani yaxshi.
Garderobingizda yelkaga osiladigan ingichka tasmali yoki zanjirli kichkina sumka ham bo‘lishi kerak. U kundalik va ishga kiyadigan palto yoki kurtkangiz bilan juda mos tushadi.
Tantanali kechalar va kechki bazmlar uchun to‘r yoki atlas matodan yasalgan klatchni tanlaganingiz ma’qul.
Asosiy bezaklar bilaguzuk, kolye va soatlardan iboratdir.
Bilaguzuk turlari juda ko‘p. Lekin, har bir ayolda barcha liboslarga mos keladigan yaltiroq metaldan keng qilib yasalgan bilaguzuk bo‘lishi lozim.
Kolye o‘rnida hamma kiyimlar bilan yarashadigan osilib turuvchi uzun zanjirni tanlaganingiz ma’qul.
Oxirgi bezak – “erkaklar” soati. Uning qo‘pol shakli bilaklarni yanada noziklashtirib ko‘rsatadi.
To‘g‘ri tanlangan belbog‘ va kamarlar hamma liboslar ko‘rinishiga nazokat bag‘ishlaydi.
Asosiy garderobingizda kashemirdan chiroyli sharf ham bo‘lishini tavsiya qilamiz. | 50 | 1,113 |
Ayollar | Bu ishda aniq xato qilgansiz: Sutni qanday qilib uzoq muddat yangidek saqlash mumkin? | Yong‘oq, grechka yoki sulidan olingan sutdan farqli o‘laroq, sigir sutining saqlash muddati ancha qisqaroq. Biroq bitta oddiy harakat bilan sutni uzoq muddat yangi saqlab turish mumkin.
Hozirgi kunda bozorda hayvon sutiga shunchalik ko‘p o‘xshashliklar borki, sigir suti so‘nggi bir necha yil ichida jiddiy raqobatga duch keldi. Nonushtada yog‘siz sut mahsulotlarini iste’mol qilishdan zavqlanadiganlar uchun, uni uzoq muddat yangi saqlash muhim ish hisoblanadi.
Sigir suti uzoq muddat yangidek saqlanishi uchun uni 0 dan 4 gacha bo‘lgan haroratda saqlash kerak. Hech kimga sir emaski, iliq havo sutga qanchalik ko‘p ta’sir qilsa, u shunchalik tez yangiligini yo‘qotadi.
Atrof-muhitning ushbu mahsulotga ta’sirini qanday kamaytirish mumkin?
Sovitkichingizning eng sovuq qismlari sutni uzoqroq muddat buzilmasligiga yordam beradi. Sovitkichning eng sovuq qismlari odatda orqa va pastki qismida joylashgan. Biroq, ularni juda sovuq joyga qo‘ymang, bu sut muzlashiga olib kelishi mumkin.
Sovitkichning sovuqroq qismi sut sifatiga zarar yetkazmaydi. Boshqacha qilib aytganda sutni muzlatish xavfsiz. Siz qo‘rqmasdan sutni muzlatishingiz mumkin. Aytaylik, siz oziq-ovqat do‘konidan bir o‘ramda bepul sut sotib oldingiz va ikkinchi o‘ramni yaroqlilik muddati tugaguncha iste’mol qila olmasligingizni bilasiz. Bunday holatda ikkinchi o‘ramdagi sutni muzlatib qo‘yishingiz mumkin, lekin bu ishni qilishdan oldin o‘ramdagi bir stakan miqdoridagi sutni boshqa idishga solishingizga to‘g‘ri keladi, chunki sut muzlaganda kengayadi. Uni eritish uchun o‘ramni muzlatkichga qo‘ying, iloji boricha uni quyosh nurlari tushadigan peshtaxtada qoldirmang va har foydalanishdan oldin sutni yaxshilab chayqatishni unutmang.
Sovitkichda sutni qayerda saqlash mumkin?
“Ko‘p odamlar sutni muzlatkich eshigida saqlaydi, lekin bu eng yomon joy, chunki harorat issiqroq va eng ko‘p shu joyda o‘zgarib turadi. Uning uchun eng yaxshi joy bu pastki qismi, ya’ni muzlatkichdagi eng sovuq joy”, — degan edi Lipton. Sovitkich eshigida saqlanadigan sut issiq havo bilan ko‘p ta’sirlashadi.
Pastki tokchaning orqa tomoni butun muzlatkichdagi eng sovuq haroratni saqlab turadi, chunki u muzlatkich chiroqlaridan uzoqda va eshikdan eng uzoqda joylashgan, shuning uchun bu eng yaxshi variant.
Sut qancha vaqt saqlanishi mumkin?
“Sigir suti qadoqda bo‘lsa, uni ochilgandan keyin yetti kun ichida ishlatish kerak. U ochilmaguncha, yaroqlilik muddatiga e’tibor bergan ma’qul”, — deydi Karoters. Sutning sifatiga e’tibor bering, uni ichishdan oldin hidlang. Sutni qadoqdan to‘g‘ridan to‘g‘ri iste’mol qilish uning saqlanish muddatini sezilarli darajada qisqartiradi. | 85 | 2,627 |
Ayollar | Barcha ayollarda bo‘lishi kerak bo‘lgan 4 byuti-gadjet | Qishga xos sovuq harorat, uy, ish va o‘qish binosidagi quruq havo salomatlik, teri va ko‘rinishga ta’sir qilmay qolmaydi. Bunday vaziyatda har qachongidan ham ko‘proq parvarish va e’tibor qilish kerak. Bu borada sizga quyida nomi keltirilgan gadjet va vositalar yordam bera oladi.
Yuzni tozalaydigan cho‘tka
Bunday gadjet terining yangilanishiga yordam beradi, undagi yumshoq cho‘tka, vibratsiya va puls yordamida o‘lik hujayralar tozalanadi. Teri yangi va chiroyli ko‘rinadi. Bunday vosita haqida turli ma’lumotlar bo‘lishiga qaramay, uni ishlatishdan qo‘rqish kerak emas. Agar cho‘tka elektron va sillikonli bo‘ladigan bo‘lsa, teri uchun gadjetdagi optimal rejimni tanlang. Cho‘tkani toza saqlang va har gal ishlatganingizdan keyin yuvib turing. Ultratovushli tozalaydigan vositalar cho‘tkalar o‘rniga alternativ bo‘la oladi. U poralarni tozalab, kollagen ishlab chiqarilishini faollashtiradi.
Yuzni massaj qiladigan vosita
Bunday vosita terining qanday bo‘lishidan qat’iy nazar, qon aylanishini yaxshilaydi, uni tarang va tiniq ko‘rinishiga sababchi bo‘ladi. U asosan ikki xil — mexanik va elektrli bo‘ladi. Mexanik massaj qiladigan gadjet metall va minerallardan ishlangan bo‘lib, teridagi shishlarni ketkazadi.
Havoni tozalaydigan va namlaydigan gadjet
Kunimizning 90 foizi yopiq, konditsioner yoki isitish moslamasidan foydalanadigan xonada yoki binoda o‘tadi. Haddan ortiq quruq va nam havo esa bakteriya va viruslar ko‘payishiga sabab bo‘ladi. Bu borada teri va shilliq qavatlarga yordam berish uchun esa havoni tozalaydigan vosita ayni muddao. Iloji bo‘lsa, uning suvni tozalaydigan tizimliligi hamda havoni filtrlaydiganidan foydalangan yaxshi. Alohida namlantiradigan va havo tozalaydigan vosita xarid qilish yoki ikki funksiya bir gadjetda mujassam bo‘lganini tanlash mumkin.
Irrigator
Noqulay bo‘lgan, tishni tozalash uchun foydalanadigan ip o‘rnini bosishi mumkin bo‘lgan irrigator, breket taqadiganlar va kariyesga moyilligi borlar uchun yaxshi variant. U tish cho‘tkasi yetib bormaydigan tish orasidagi ovqat qoldiqlarini samarali tozalaydi. Qolaversa, milk kasalliklari va kariyesni oldini oladi. | 54 | 2,117 |
Ayollar | Krossovka va shippak uyg‘unligidagi oyoq kiyimlar bahor—yoz mavsumida urfga kirmoqda (foto) | Moda ixlosmandlari 2010-yilda doimgidan boshqacharoq, tanketli krossovkalar urfda bo‘lganidan xabardor. Bir zumda dolzarb bo‘lgan bunday poyabzal shuncha tez eskirishga ulgurgan edi. Ammo krossovkalar bilan eksperiment qilish shuning bilan yakuniga yetmagan. Dizaynerlar sport uslubidagi oyoq kiyimga o‘zgartirish kiritishdan hali-hamon to‘xtagani yo‘q. Poshna va shippak bilan uyg‘unlashtirishga qaror qilingani buning isboti.
Miu Miu brendi tomonidan taqdim qilingan kichkina poshnali krossovkadan iborat kolleksiyada klassika va sport uslubi umumlashtirilgan. Simone Rocha’ning bahor—yozgi to‘plamidan esa tag qismi qalin, usti esa durlar bilan bezatilgan modellar o‘rin olgan. Tod’s ham shu yo‘nalishni tanlagan, ammo brend poyabzallari ko‘proq sport oyoq kiyimini esga soladi.
Miuchcha Prada, Raf Simonslar esa boshqalarnikidan farqli va o‘ziga xos yondashishga harakat qilgan. Ularning kolleksiyasida old qismi uchli, orqa tomoni ochiq va kichik poshnali modellarni uchratish mumkin. Taqdim qilinganiga ko‘p bo‘lmaganiga qaramay, mazkur oyoq kiyimlar allaqachon xit bo‘lishga ulgurgan.
Trendlarni doimiy kuzatib boradigan va moda bilan hamnafas o‘quvchilar uchun ayni muddao bo‘lgan poyabzal suratlarni havola etamiz. | 91 | 1,226 |
Ayollar | Alvido malika: Megan Marklning qirollik oilasi vakili sifatidagi eng chiroyli 10 obrazi | Megan Markl shahzoda hayotiga kirib kelgach, nafaqat Garrining, balki qirollik oilasi hayotining ham tartib-qoidalari o‘zgarib ketdi. Uning kiyinish uslubi va liboslari esa OAV hamda moda ixlosmandlari e’tiborini tortmay qolmadi. Quyida malikaning eng esda qolarli obrazlarini havola etamiz.
1. 36 yashar Megan Markl, The Line’ning oq paltosida ilk marta OAV Britaniya shahzodasining bo‘lajak rafiqasi sifatida ko‘rinish bergandi. Palto ichidan Parosh brendidan to‘q-yashil rangli ko‘ylak hamda Aquazzurа’dan taxminan 700 dollarlik och jigarrang tufli kiygan.
2. Juftlik turmush qurganidan keyin Megan ilk bor Royal Ascot ot musobaqasida Givenchy’dan oq ko‘ylakda namoyon bo‘lgan. Obraz qora aksessuarlari bor oq shlyapa bilan yanada mukammal ko‘ringan.
3. Viktoriya saroyidagi Gamilton shousiga malika Judith&Charles’dan kalta qora ko‘ylakda, uchli tufli va klatch bilan borgan va turli mulohazalarga sababchi bo‘lgan. Chunki uning ushbu ko‘rinishi qirollik oilasi kiyinish qoidalariga to‘g‘ri kelmasdi.
4. Sentebale musobaqasini tomosha qilish uchun Megan, Carolina Herrera’dan to‘q ko‘k rangli ko‘ylak kiyishni joiz deb bilgan J.Crew’dan klatch, Aquazzura’dan tufli va Tom Ford’dan quyoshdan saqlovchi ko‘zaynak obrazni yanada takomillashtirgan.
5. Dublinda Britaniya elchixonasi tomonidan uyushtirilgan kechki bazmda gersoginya Emilia Wickstead’dan taxminan 2640 dollarlik qora ko‘ylak kiygan. Shuningdek, Birks’dan 3475 dollarlik brilliant zirak, Aquazzura’dan 750 dollarlik tufli va Givenchy’dan 1190 dollarlik klatch bilan birgalikda obraz uchun jami 8855 dollar sarflangan.
6. Garrining jiyani shahzoda Luining cho‘qintirish marosimiga Megan, Ralph Lauren’dan zaytun rangli ko‘ylak, Stephen Jones shlyapasi va Manolo Blahnik tuflisida tashrif buyurgan.
7. Ushbu surat Megan Markl va Keyt Middltonni Uimbldon tennis musobaqasining final bosqichini tomosha qilish uchun borganida olingan. Unda Megan, Ralph Lauren’dan ko‘ylak va keng oq shim kiygan.
8. 2018-yil Britaniya qirolichasi Queen’s Young Leaders mukofotini egalariga topshirish marosimida, Megan tanlovi Prada’ning och jigarrang ko‘ylagi va Aquazzura tuflisida to‘xtagan.
9. Givenchy’dan midi uzunligidagi ko‘ylak va Sarah Flint tuflisini kiygan holda malika Megan ilk marta Yelizavetta I ni safarga kuzatgan.
10. Vestminister abbatligida Qirollik havo kuchlarining 100 yilligi munosabati bilan uyushtirilgan ziyofatda Megan Dior’dan qora bejirim ko‘ylak, och jigarrang klatch va tufli kiyishni maqqul topgan. Stephen Jones shlyapasi va Cartier’ning brilliant ziragi esa obrazni yanada jozibador qilib ko‘rsatgan. | 87 | 2,589 |
Ayollar | Ovoz bo‘g‘ilishi: Bu kasallik bilan qanday kurashish kerak? | Ovoz hirillashining sabablarini qanday aniqlash mumkin va shifokorga borishdan oldin qanday choralar ko‘rish kerak? Wday nashri shu haqda ma’lumot berdi.
Tomoq hirillaganda nima qilish kerak? Bu hodisaning sabablari ko‘p bo‘lishi mumkin. Shuning uchun kasallik bilan turli usullar yordamida kurashish kerak.
Sabablar
Hirillash bilan qanday kurashish mumkin?
Tomoqda hirillash bo‘lsa nima qilish kerak?
Tomoqda hirillash paydo bo‘lganda, tibbiy muassasaga murojaat qilish kerak. Shifokor tekshiruv o‘tkazadi va davolanish kursini tayinlaydi. Dori-darmonlarni o‘zboshimchalik bilan qabul qila olmaysiz. Istisno tariqasida rezorbsiya uchun drajelar ligamentlarni yumshatadi va vaqtinchalik noxush alomatni yengillashtiradi.
Ovoz yo‘qolganda nima qilish mumkin emas?
Agar sizda hirillagan ovoz bo‘lsa, unda birinchi navbatda sizga quyidagilar kerak bo‘ladi:
Hirillagan ovoz — tez va og‘riqsiz tarzda kurashish mumkin bo‘lgan noxush alomatdir. Shifokorga borishni e’tiborsiz qoldirmang, agar kerak bo‘lsa, mutaxassis — foniatr bilan bog‘laning. | 59 | 1,042 |
Ayollar | Tonal kremsiz yuz terisiga qo‘llab bo‘lmaydigan 4 ta kosmetik mahsulot | Tonal kremining asosiy vazifasi terining kamchiliklarini niqoblash, uni tekislash va yuzga oro berishdir. Ushbu vosita uni o‘ziga xos obrazga aylantirishga imkon beradi. Tonal kremidan so‘ng yuz terisiga kontur, lab bo‘yog‘i, ten, rumyanani xavfsiz qo‘llash mumkin, deb yozadi Marie Claire.
Bloger, professional vizajist va Make up onlayn bo‘yanish maktabining asoschisi Irina Golubeva qaysi kosmetik vositalarni faqat tonal krem qo‘llangandan keyin ishlatish yaxshiroq ekanini aytib o‘tdi.
Qizil rangdagi lab bo‘yog‘i
Tonal kremsiz yashay olmaydigan birinchi mahsulot qizil va qizg‘ish rangga ega bo‘lgan barcha lab bo‘yog‘idir. Ushbu ranglardagi lab bo‘yog‘i agar tonal kremisiz qo‘llanilsa, terining barcha yallig‘lanishi, qizarishi va notekisligini ta’kidlaydi.
Shuningdek, hech qachon labni qalamsiz lab bo‘yog‘i bilan bo‘yamaslik kerak. Lab bo‘yog‘iga mos keladigan qalam lab chizig‘ini haddan tashqari oshirib yubormaslikka yordam beradi. Qolaversa, lablarni maxsus cho‘tka bilan bo‘yash tavsiya etiladi.
Ten
Tonal kremisiz qo‘llanilmasligi kerak bo‘lgan keyingi mahsulot quruq tenlardir. Busiz mahsulot tezda pastki qovoq va yonoqlarga yoyilib ketadi va bir muncha vaqt o‘tgach, butun makiyajni yo‘qqa chiqaradi.
Tenlarni qo‘llashdan oldin ko‘z qovoqlarining terisini oldindan tayyorlash kerak: ko‘z qovog‘iga biror namlantiruvchi krem, so‘ngra tonal yoki konsiler qo‘llash mumkin. Shundan keyingina ten qovoq terisiga yaxshi o‘rnashadi va bo‘yalib ketmaydi.
Quruq skulptor
Skulptor ham oldindan tayyorlangan yuz terisiga qo‘llanilishi kerak. Agar u teriga tonalsiz qo‘llanilsa, mahsulot kulrang dog‘lar sifatida paydo bo‘ladi va kerakli yuz konturi chiqmaydi. Bunday holda makiyaj mukammal bo‘lmaydi.
Bronzer
Ushbu go‘zallik mahsuloti teriga toblangan, tinchlangan ko‘rinish berish uchun mo‘ljallangan. Uni toshma, yallig‘lanish, dog‘lar, ko‘z ostidagi ko‘karishlar bilan teriga qo‘llash mumkin emas. Teri oldindan tayyorlangan bo‘lmasa, bronzer faqat yuqoridagi barcha kamchiliklarni ta’kidlaydi va estetik bo‘lmagan sariq dog‘larga o‘xshash ko‘rinish beradi.
Bundan tashqari, tonal kremni nam sponj bilan qo‘llash tavsiya etiladi. U yuzdagi ortiqcha yog‘larni o‘zlashtiradi va iloji boricha teriga yengil singib ketadi. | 70 | 2,231 |
Ayollar | Fast-fuddan voz kechish qoidalari | Zamonaviy yashash sharoitida odamlar to‘g‘ri ovqatlanishga yetarlicha e’tibor bermay qo‘ydi. Buning ustiga ularning ba’zilari ko‘pincha “tez” tayyorlanadigan ovqatlar tomon yuguradi. Fast-fud yanada kattaroq muammolarga aylanib bormoqda.
Hammamiz uni iste’mol qilish salomatlikka yomon ta’sir qilishi, ortiqcha vazn paydo bo‘lishi va teri holatiga salbiy ta’sir qilishini juda yaxshi bilamiz. Unda nima uchun ko‘pchilik muntazam ravishda zararli ovqatlar tayyorlanadigan joylarda ovqatlanadi?
Agar siz bu qaramlikdan qutulishni xohlasangiz va sog‘lom yashash tarzini boshlamoqchi bo‘lsangiz, quyidagi maslahatlarimizga e’tiboringizni qarating.
Zararli ovqatlar iste’mol qilish hajmini asta-sekinlik bilan kamaytiring. Fast-fud tayyorlanadigan joylardan to‘liq biryo‘la voz kechish siz uchun qiyinroq bo‘ladi. Buni asta-sekinlik bilan, bu tez pishadigan ovqat miqdorini kamaytirish va uni foydali ovqatlarga almashtirish bilan amalga oshiring.
Agar ochlikni seza boshlasangiz – meva yeng. Birinchidan, bu foydali. Ikkinchidan – ishtahani pasaytirasiz va vaqtincha fast-fud to‘g‘risidagi o‘ydan qutulasiz. Bu esa sizga hatto yoqa boshlaydi, shuning uchun zararli ovqatlarga ehtiyoj qolmaydi.
Fast-fud ovqatining kaloriyasini hisoblab ko‘ring. Ha, bu ovqatning haqiqiy zararini tushunish yaxshiroq bo‘ladi. Chunki buni hisoblaganingizdan keyin, fast-fud bilan tamaddi qilishning o‘rniga ko‘proq foydali ovqatlar yeyish mumkinligini o‘ylab qolasiz.
Fast-fud tayyorlaydigan kafelardan faqat qahva, choy yoki sharbat oling. Siz zararli ovqatlardan voz kechmoqchisiz, lekin do‘stlaringiz va hamkasblaringiz hali ham fast-fud yeyishda davom etmoqda. Bu ular bilan birga o‘tirishlardan voz kechish kerak degani emas. Faqat siz o‘zingizga qahva, choy yoki sharbat oling.
Suv uchun chiroyli butilka oling. Balki siz shirin va gazli ichimliklarni yaxshi ko‘rarsiz. Lekin shuni unutmangki, ular tarkibida shakar ko‘p, uning buncha miqdori organizmga juda zararli. Suv uchun chiroyli butilka sotib oling va to‘g‘ri kelgan ichimlikni sotib olmaslik uchun har doim o‘zingiz bilan birga olib yuring.
O‘zingiz bilan yong‘oq va quruq mevalar olib yuring.Ular foydali va to‘satdan boshlangan ochlik xurujida yordam beradi. Lekin ularni ham me’yorida iste’mol qiling: bir kunda 10 ga yaqin yong‘oq va bir necha bo‘lak quruq mevalar.
O‘zingiz uchun foydali buterbrodlar tayyorlang. Shu yo‘l bilan siz zararli tamaddilarni foydaliroq ovqatga almashtirasiz.
Foydali ovqatlar tayyorlaydigan boshqa kafelarga borishni boshlang. Albatta, gohida qaysidir restoran yoki kafelarga borishni xohlaysiz. Foydali ovqatlar tayyorlanadigan shinamroq joy tanlang. Shu tarzda siz ham do‘stlar davrasida maza qilib dam olasiz, ham ertasi kuni zararli ovqat uchun pushaymon bo‘lmaysiz.
Manba: “Lady.tochka.net” | 33 | 2,771 |
Ayollar | Ayollar tomonidan xarid davomida yo‘l qo‘yiladigan xatolar | Xarid kayfiyatni ko‘tarishi va kunning yaxshi o‘tishiga hissa qo‘shishi mumkin. Faqat buning uchun sotib olingan narsa darhaqiqat kerakli va zarur bo‘lishi, shuningdek, uzoq vaqt xizmat qilishi kerak.
Haddan ortiq ko‘p do‘kon aylanish
O‘ziga xos uslubga ega ayollar orasida boshdan-oyoq bir brenddan kiyinadiganlari ham yo‘q emas. Bu vaqtni tejash va kiyimlarning bir-biriga mos kelishiga yordam beradi.
Boshqa narsaga sarmoya kiritish
Ikkita bir xil kiyimning narxi tamoman boshqa-boshqa bo‘lishi mumkin. Garderobingizdagi barcha kiyim-kechak qimmatbaho bo‘lishi shart emas. Shunday ekan hech ikkilanmay sifati yaxshi liboslarni cho‘ntakbop narxga xarid qilavering.
Mass-marketdagi kiyim-kechaklarni mensimaslik
Mass-marketdan ham bir qarashda brenddagidek ko‘rinadigan mahsulotlar bo‘ladi. Shu sabab ham bemalol undagi kolleksiyalarni ko‘rib chiqishingiz mumkin.
Haddan ortiq turli print va rangli liboslarni tanlash
Sizga qaysi rang yarashishi va uslubingizga mos kelishini yaxshi biladigan bo‘lsangiz, turli gul va toshli kiyimlarni kiyishdan nima naf? Garderobni rang-barang qilaman, deb kerakmas xaridlarni amalga oshirmang. Ortiqcha liboslarni boshqalarga berib yuboring.
Yarashgani uchun emas, urfda bo‘lgani uchun xarid qilish
Trendda bo‘lgani uchun emas, qomatingizga yarashgani uchungina xarid qiling. Moda o‘zgaraveradi, sizga mos libos esa garderobingizda uzoq xizmat qiladi.
Poyabzalga ko‘p, sumkaga esa kam pul sarflash
Poyabzal deyarli har kun kiyilgani sabab, tez yaroqsiz bo‘lib qolishi, sumka esa uzoq yillar davomida xizmat qilishi mumkin. Shu sababdan ham oyoq kiyimdan ko‘ra sumkaga ko‘proq mablag‘ sarflashingiz mumkin.
Arzon taqinchoqlar sotib olish
Arzon, yaltiroq taqinchoq hatto eng o‘ziga xos obrazga ham putur yetkazishi mumkin.
Kamarni faqat kiyim ushlash uchun kerakli detal deb bilish
Kamardan aksessuar sifatida foydalanish orqali o‘ziga xos obrazga ega bo‘lish mumkin. Shu sabab ham uni arzonini xarid qilishdan qochib, sifatlisiga e’tibor qarating.
Qomat tuzilishiga qarab kiyim tanlash kerakligi haqidagi tushunch asosida ish tutish
Ammo bu narsa, hamma vaqt ham ish bo‘lavermasligi mumkin. Shu sabab ham qomatning turi haqidagi ma’lumotlarni unutib, do‘konga borganda oddiy, ammo haqiqiy qoida asosida ish tuting: o‘z o‘lchamingizdagi, afzalliklarga urg‘u berib, kamchiliklarni yashiradigan liboslarni xarid qiling. | 58 | 2,353 |
Ayollar | Takrorlash tavsiya etilmaydi: Urfdan qolgan 8 ta qishki obraz (foto) | Moda olami mutaxassislari tinimsiz yozishlariga qaramay, bu kabi uslublar azaldan urfda bo‘lgan. Shuningdek, qizlarning ko‘pchiligi maktab o‘quvchisi kabi kiyinishga sodiq qolgan. Quyida garchi ba’zi sabablarga ko‘ra nomutanosib kombinatsiya hisoblansa-da, hanuzgacha qishki mavsumda ommalashadigan kiyimlar bilan tanishish mumkin.
Trikotaj paypoq va kalta yubka
2010-yilning boshlarida kalta yubkalar bilan tizzadan yuqorida turuvchi trikotaj paypoqlar kiyish urfga kirgan. Ayniqsa, bu uslub kalta etiklarda yanada yomonroq ko‘rinadi. Qish faslida ham ko‘ylak yoki yubka kiyishni istaganlar uzun paypoq o‘rniga qalin va bir xil rangda kolgotka kiyishi mumkin. Bu obraz nafaqat uyg‘unlikni, balki tashqi ko‘rinishda vizual balandlikni aks ettiradi.
Bir to‘plamdagi shapka va sharf
Yosh boladek ko‘rinishni xohlamaydiganlar uchun shapka va sharfni bir to‘plamdagisini kiyish tavsiya etilmaydi. Ularning rangi o‘xshash yoki, umuman, boshqa aksessuarga mos bo‘lishi kerak. Bu tashqi ko‘rinishni yanada boyitadi.
Kalta yengli mo‘yna va kalta qo‘lqop
Agar garderobdan qisqa yengil mo‘yna joy olgan bo‘lsa, uni uzun qo‘lqoplar bilan kiyish tavsiya etiladi. Kalta qo‘lqop esa siluetga ta’sir qilishi shubhasiz.
Kalta sviter-ko‘ylak
Qisqa sviter ko‘ylaklar ancha eskirgan libos hisoblanadi. Bundan tashqari, ular juda semiz va qomatni biroz buzib ko‘rsatishi mumkin. Yaxshisi, kamchiliklarni yashirmaydigan liboslarni garderobdan chiqarib tashlagan ma’qul, aks holda undan foydalanish istagi paydo bo‘lib qolishi mumkin.
Ochiq to‘piqlar
Ochiq holda qoldirilgan to‘piqlar har qanday zamonaviy uslubni ham buzishi mumkin. Birinchidan sovuq mavsumga mos kelmaydi, ikkinchidan oyoqlarni tabiiy ravishda qisqartiradi. Shuningdek, sog‘liq uchun ham xavfli sanaladi.
Qishda yozgi liboslar
Mato jihatidan ham yozgi liboslar qish fasliga to‘g‘ri kelmaydi. Bu kombinatsiyani buzishi mumkin. Ularni bahor yoki kuz faslida boshqa kiyimlar bilan uyg‘unlashtirib kiyish mumkin.
Mo‘ynali kiyimlar
Mo‘ynali issiq kiyimlar allaqachon urfdan qolgan bo‘lsa-da, ayollar uni xarid qilishdan sira ham to‘xtagani yo‘q. Mo‘ynali ustki kiyim odatda qish mavsumida bir yoki ikki marta kiyiladi. Shunday ekan har kuni kiyish uchun oddiy palto yoki kurtkalar tavsiya etiladi. | 68 | 2,246 |
Ayollar | Tungi kremni kunduz payti yuzga sursa nima bo‘ladi? Dermatolog javob beradi | Ko‘pchilik teri parvarish qilish vositalarining namlantiruvchi, oziqlantiruvchi, tozalovchi kabi xususiyatlariga e’tibor qaratishga o‘rganib qolgan. Biroq ba’zi kompaniyalar hali ham “kunduzgi krem” va “tungi krem” atamalarini qo‘llaydi. Dermatolog Mariya Polner “Jiza” YouTube kanali mualliflariga bergan intervyusida, kunning istalgan vaqtida bunday mahsulotlardan foydalanishdan oldin uning tarkibi bilan tanishish muhim ekanligini ta’kidladi, deb yozadi Grazia.
“Chunki ko‘pincha kremlarni ‘kunduzgi’ va ‘tungi’ga ajratish marketingga xos harakatlarning biridir. Ammo ba’zida mahsulot quyosh bilan aloqa qilmasligi kerak bo‘lgan faol moddalarni o‘z ichiga oladi. Misol uchun, agar tarkibda retinol yoki C vitamini bo‘lsa, ular ta’sirchanlikni oshirishi mumkin. Natijada bu kabi mahsulotlarni yuz terisiga qo‘llab, keyin tashqariga chiqishga to‘g‘ri kelsa, teri kuyishi mumkin”, — deydi ekspert.
Shuningdek, Mariya Polner balchiqli vannalar foydalimi va ular teriga qanday ta’sir qiladi, degan savolga ham javob berdi. Dermatologning so‘zlariga ko‘ra, bu muolaja atopik dermatit va psoriaz bilan kurashishga yordam beradi. Biroq bunday kasalliklarni davolashning yanada samarali usullari mavjud.
Qolaversa mutaxassis barcha teri ham alohida parvarishga muhtoj emasligi haqida ham aytib o‘tdi. Oddiy teri turiga ega bo‘lgan omadli insonlar parvarishda to‘g‘ri tozalash va namlash, shuningdek, quyoshdan himoya qilish bilan kifoyalanishi mumkin. | 75 | 1,448 |
Ayollar | Dunyodagi eng qimmat atirlar | Aytishlaricha, haqiqiy atir uzoq vaqtlar davomida ko‘plab kishilarning og‘ir mehnatlari evaziga yaratilgani uchun arzon bo‘lishi mumkin emas ekan.
Lekin shunday atirlar borki, baholari aqlga sig‘mas darajada yuqori. Shunday qilib, dunyodagi eng qimmat atirlar bilan tanishing.
Mashhur britanoyalik dizayner Klayv Kristian tomonidan yaratilgan atir uch karat javohir bilan bezatilgan ajoyib billur idishi bilan ajralib turadi. Har yili bu kamyob atirdan 1000 nusxa ishlab chiqariladi. 30 ml miqdordagi bu atirning bahosi 5500 dollarni tashkil qiladi.
Londondagi Floris uyi qirolicha Yelizaveta II ning javohir yubileyi sharafiga o‘ziga xos atir chiqardi. Atir har biri 20-asr boshlarida yaratilgan va javohir bilan bezatilgan 18 karatli tilla zanjirli 6 ta noyob shishalarga solingan. Bu atirning narxi 23 000 AQSh dollarini tashkil qiladi.
Bunday atir uchun Ora Ito kompaniyasi ko‘z yoshi shaklidagi noyob tillaga o‘ralgan billur idish ishlab chiqardi. Atir solingan bu idishning narxi 40 ming AQSh dollaridan iborat.
Noyob parfyumeriya aralashmasi yuqori sifatli tog‘ billuridan yasalgan idishlarga solingan. Shishaning bo‘yniga 18 karatli tilla folga yopishtirilgan va qopqog‘i 5 karatli javohirdan yasalgan. Bu atirning bahosi 215 000 AQSh dollarini tashkil qiladi.
Apelsin, qizil olma, olxo‘ri, atirgul va oq liliya, muskus va sandal daraxtidan tashkil topgan bu ajoyib muattar hid oddiy idishda juda arzon turadi. Lekin 2011-yilda bu xushbo‘y hidli atirni dunyodagi eng qimmat atirga aylantirgan noyob idish yaratildi. 2909 ta qimmatbaho toshlar bilan bezatilgan bu idish 1 million dollar turadi. Bu idishlarga solingan atirlarni sotishdan kelgan mablag‘ ochlikka qarshi kurashuvchi Action Against Hunger jamg‘armasiga borib tushishi rejalashtirilgan.
Manba: Internet tarmog‘i materiallari | 28 | 1,795 |
Ayollar | Bekajonlar uchun foydali: oshxona jihozlarini tozalash bo‘yicha 7 ta layfxak | Oshxona tozalashda odatda uch qismga alohida e’tibor qaratiladi: idish-tovoqlar, gaz plitasi va ish joyi. Bu, albatta, to‘g‘ri, ammo eshik va oshxonadan o‘rin olgan shkaflar haqida ham unutmaslik kerak. Chunki vaqt o‘tishi bilan sachragan yog‘lar changlarni yig‘ib oladi. Shkaf yuzasini yuvib chiqish zerikarli, ammo ular muntazam ravishda tozalab turilmasa, jihozlar tez orada ishdan chiqishi mumkin. Quyida oshxonani tezda tartibga keltiradigan va xatolarga yo‘l qo‘ymaslikka yordam beradigan layfxaklar bilan tanishing.
Tozalash vositalaridan to‘g‘ri foydalaning
Oshxonadagi idishlarni yuvish uchun qattiq va kimyoviy moddali tozalagichlardan foydalanishga to‘g‘ri keladi. Ular shkaflarning qoplamasiga zarar yetkazishi mumkin. Asosiy mahsulot sifatida shkaf sirtlari uchun suyuq geldan foydalanish tavsiya etiladi. Yoki quyuqroqlarini issiq suv bilan aralashtirish mumkin. Suvning iliq bo‘lishi juda muhim, bu yog‘ tomchilarini yanada samarali eritishga yordam beradi.
Vositani shkaf yuzasida qoldirmang
Ushbu maslahat faqatgina oshxona uchun emas, uydagi barcha mebellarga ham tegishli. Vosita aslida mebelning o‘ziga emas, yumshoq tozalagich mato ustiga sepilishi kerak. Mato o‘ta ho‘l emas, balki birozgina nam bo‘lishi kerak. Haddan tashqari namlik vaqt o‘tishi bilan qoplamani buzadi va turli xil dog‘lar qoldiradi. Jarayonni bir necha marta amalga oshirish mumkin, faqat namlikka e’tibor bergan holda.
Tish cho‘tkasi yordam beradi
Ba’zi shkaflar turli xil bezak va detallarga ega. Ularni oddiy mato bilan tozalash juda qiyin. Ushbu joylar uchun eski tish cho‘tkasidan unumli foydalanish tavsiya etiladi. Bunda, asosan, yumshoq tukli cho‘tka afzalroq, shunda shkaf bo‘yog‘iga zarar yetkazish ehtimoli kamayadi.
Metall mahkamlagich va tutqichlarni unutmang
Yumshoq tozalash eritmasi oshxona sirtlari uchun xavfsizdir. Ammo tortma ichidagi metall mahkamlagich va tutqichlar nam bo‘lmasligi kerak. Metall yuzasidagi chang va kirni tozalash uchun quruq mato bilan artish kifoya. Agar ular yog‘li bo‘lsa, tozalagandan so‘ng ularni quritishni unutmaslik lozim.
Ikki marotaba tozalang
Shkafni yog‘ va changdan tozalagandan so‘ng iliq suvda namlangan oddiy mato bilan yana bir marotaba artib chiqish tavsiya etiladi. Odatdagidek jarayon yuqoridan pastga qarab amalga oshiriladi.
Tozalangan shkafni quriting
Agar javon va shkaflarning ichki qismi ham tozalangan bo‘lsa, darhol u yerga buyumlarni joylashtirilmaslik kerak. Eshiklar ochiq qolgan holda ichki qism quritilishi lozim. Agar vaqt tig‘iz bo‘lsa, soch quritgichdan foydalanish mumkin.
Shisha qismlar uchun sirkadan foydalaning
Agar shkafning shisha qismlari bo‘lsa, unda suv va sirkadan foydalanish mumkin. Sirka shisha yuzasidagi dog‘, chang va yog‘larni osongina tozalaydi. Shundan so‘ng ularni quritish kerak. Shisha qismlar uchun ham qattiq tozalovchi vositalardan foydalanish tavsiya etilmaydi.
Dog‘lar uchun ichimlik sodasi yordam beradi
Shkaf yoki ularning ichki qismida yog‘li joylar bo‘lsa, ularni ichimlik sodasi solingan suv bilan tozalash kerak. Sodali suvda namlangan mato bilan artilgan shkaflar bir necha daqiqaga qoldiriladi. So‘ngra artib chiqiladi.
Oshxona tozalaganda shkaflarni qoldirib ketmang
Yiliga kamida ikki marta umumiy tozalashni amalga oshirish vaqtida shkaflarning barcha yuzalarini, ularda saqlanadigan narsalarni butunlay tozalash, ichki qismlarini bo‘shatish kerak. Shubhasiz, u yerda, albatta, tashlab yuborish vaqti kelganidan darak beruvchi narsalar ham topiladi. Yaroqsiz, singan buyumlarni tashlab yuborish esa shkafda ko‘proq bo‘sh o‘rin yaratadi. | 76 | 3,545 |
Ayollar | Yog‘i olingan sut mahsulotlari foydalimi? | Yog‘i butunlay olib tashlangan sut mahsulotlari sog‘liqqa foydali ta’siri tufayli har doim parhezli mahsulot deb hisoblangan. Ammo u har doim ham foydali bo‘ladimi?
Yog‘i olingan sut mahsulotlarining foydasi
Yog‘i olingan mahsulotlar tarkibidagi yog‘ miqdorining kamligi yurak-tomir tizimi holatiga ijobiy ta’sir ko‘rsatadi, ya’ni qon tarkibidagi xolesterinni kamaytiradi.
Bundan tashqari, yog‘i olingan sut mahsulotlari ozishga ham yordam beradi. Ko‘pchilik tez samara beruvchi parhezlar shu oziq-ovqatga asoslangan.
Yog‘i olingan sut mahsulotlarining zarari
Muntazam ravishda yog‘siz sutli mahsulotlarni iste’mol qiluvchilar organizmi o‘rtacha olganda kuniga me’yoridan ortiqcha 200—300 kilokaloriyali ovqat talab qiladi.
Gap shundaki, organizmga to‘yish hissini aynan yog‘lar beradi. Agar iste’mol qilinayotgan oziq-ovqat tarkibida yog‘ kam bo‘lsa yoki umuman yog‘siz bo‘lsa odam har doim ochlikni his qilib yashaydi.
Sut hatto yog‘i olingan bo‘lsa ham kalsiyga juda boy hisoblanadi. Uni hazm qilishda organizmga A va D vitaminlari zarur bo‘ladi.
Agar muntazam ravishda yog‘siz sut iste’mol qilinaversa, organizm zaxiradagi vitaminlarni ishlatishga majbur bo‘ladi va natijada A va D vitaminlari taqchilligi yuzaga keladi. | 41 | 1,225 |
Ayollar | Yangi mavsumda qanday shlyapalar urfda? | 2016-yilda ayollar shlyapalari eng zamonaviy aksessuar sifatidagi o‘rnini mustahkam egalladi. Bunda qanday shlyapa tanlash borasida qat’iy qoidalar yo‘q. Dizaynerlar bu boradagi tanlovni har birimizning shaxsiy did va fantaziyamizga havola etmoqda. Biroq shlyapaning tashqi ko‘rinishga ideal darajada mos bo‘lganini tanlashga e’tibor qaratish lozim.
Shlyapa tanlay turib, bir nechta qoidalarni yodda tuting:
- Shlyapa bo‘yingizga mos bo‘lishi, ya’ni bo‘yingiz qancha past bo‘lsa, bosh kiyimingiz ham shuncha kichik bo‘lishi kerak;
- agar yuzingiz ozg‘in bo‘lsa, keng shlyapa, yumaloq yuz uchun esa chetlari biroz qayrilgan shlyapa tanlashni tavsiya etamiz;
- shlyapa rangi boshqa aksessuarlar: qo‘lqop, sharf, sumka bilan uyg‘unlik hosil qilishi lozim;
- fetr shlyapa palto bilan ideal darajada mos tushadi, kurtkalar bilan emas;
- shlyapalar o‘lchamga ega, shuning uchun uni xarid qilishga chiqishdan avval bosh aylanangizni o‘lchab oling.
Dizaynerlar joriy mavsumda qora, kulrang yoki sarg‘ish modellarni tanlashni tavsiya qiladi. Shuningdek, yangi mavsumda to‘q qizil rangdagi shlyapalar ham urfda. Ochiq ranglarni xush ko‘ruvchilar och pushti va nafis havo rangdagi bosh kiyimlarni tanlashi mumkin. Shlyapa materialiga to‘xtaladigan bo‘lsak, u sifatli — fetr, zamsh yoki paxta bo‘lishi lozim. | 39 | 1,297 |
Ayollar | Bahor-yoz mavsumi uchun ajoyib tanlov: Oq-qora print yana trendda (foto) | Oq va qora rangning uyg‘unligidan moda olamida hamisha samarali foydalanilgan. Dizaynerlar minimal uslub bilan maksimal darajada mijozlar e’tiborini tortish uchun ushbu ranglar umumlashmasidan foydalangan, deb yozadi Vogue.
Kundalik, kechki, jiddiy yoki boshqa obrazlar uchun oq va qora printli liboslar doimo dolzarb bo‘lgan va shunday bo‘lib qoladi. Moda, nima urfda, so‘nggi trendlar haqida muntazam kuzatib boradigan, shu bilan birga ortiqcha bezak va bachkanalikni yoqtirmaydigan o‘quvchilarimiz uchun yaxshi yangilik, 2020-yilning bahor—yoz mavsumida yuqorida ta’kidlangan printli liboslar takror trendda. Yo‘l-yo‘l, turli geometrik shakldagi yoki xuddi siyoh dog‘i tomgandek, katak umuman oq fondagi barcha qora print yoki aksincha qora fondagi oq printli kiyim-kechaklarni hech ikkilanmay garderobingizga qo‘shsangiz bo‘ladi. Aynan qanday libos tanlashni bilmayotganlar quyidagi suratlardan ilhomlanishi mumkin.
Har kuni nima kiyishni o‘ylaydiganlar uchun oq futbolka — universal yechim (foto)
Charm bilan esda qolarli 5 obraz (foto)
2020-yil bahor-yoz mavsumida qanday shimlar urfda bo‘ladi? | 72 | 1,106 |
Ayollar | Bizni qarituvchi 5 ta narsa | Jismoniy qarish – qaytarib bo‘lmaydigan jarayon. Lekin hayotimizdagi barvaqt qarishga olib keladigan omillardan qutulishning yo‘llari bor albatta.
Muntazam ravishda bezovtalik, xavotir yoki stress terida o‘z izini qoldiradi. Bundan tashqari, stress miyani ham qaritadi, qon bosimini oshiradi va uyquni buzadi.
Ish joyida hayajon va xavotirni kamaytirishga yordam beradigan bir nechta oddiy usullar bor. Masalan, iste’moldagi kofein miqdorini biroz kamaytiring, ovqat hazm qilish tizimiga og‘irlik qiluvchi taomlardan voz keching va kayfiyatni ko‘tarish uchun ish vaqti boshlanishidan oldin sportning biror turi bilan shug‘ullaning.
Me’yoridan kam uxlash vaznning ortishiga, immun tizimining buzilishiga, diqqatning pasayishiga va xotiraning pasayishiga olib keladi.
Shuning uchun bir sutkada 7—9 soat uxlashga harakat qiling.
Quyosh nurlari ostida ko‘p yurish teri hujayralari va qon tomirlarini kuchsizlantiradi, terini yupqalashtiradi.
Chekish yurak xastaliklarini, yuqori qon bosimini va o‘pka saratonini keltirib chiqaradi. Bundan tashqari, muntazam ravishda chekish teri kasalliklarining paydo bo‘lishiga va kollagenning parchalanishi natijasida yuz, bo‘yin va yelka terisining bevaqt qarishiga olib keladi. | 27 | 1,213 |
Ayollar | Mikroto‘lqinli pech yordamida ishingizni osonlashtirish bo‘yicha layfxaklar | Mikroto‘lqinli pech yordamida siz oz fursatda tovuq to‘shini va no‘xatni pishirishingiz, popkorn va issiq shokolad tayyorlashingiz mumkin.
No‘xatni qanday qilib tez qaynatish mumkin?
Quruq no‘xatni chuqur shisha idishga soling va suv bilan to‘ldiring. Bir chimdim soda qo‘shing. Idishni oziq-ovqat plyonkasi bilan yoping va mikroto‘lqinli pechga 10 daqiqaga qo‘ying. Shundan so‘ng no‘xat yana 30-40 daqiqa qaynatiladi. Bunday jarayondan so‘ng tezroq pishadi.
Tovuq to‘shini qanday qilib tez qaynatish mumkin?
Tovuq to‘shini ziravorlang. Uni idishga solib, yarim stakan suv quying. Idishni plyonka bilan mahkam yoping va mikroto‘lqinli pechga 4-5 daqiqaga qo‘ying.
Bir vaqtning o‘zida ikkita porsiya ovqatni qanday isitish mumkin?
Vaqt va energiyani tejash uchun mikroto‘lqinli pechda bir vaqtning o‘zida ikki porsiya ovqatni isitish mumkin — masalan, bir kosa sho‘rva va quyuq ovqat. Pechga chuqurroq tarelka, uning ustiga tekis, kattaroq diametrli tarelka qo‘ying. Mikroto‘lqinli pechni 3-3,5 daqiqa davomida yoqing, ovqatlarni bir xilda qizdiring.
Sitrus mevalardan qanday qilib ko‘proq sharbat olish mumkin?
Sitrus mevalardan ko‘proq sharbat olish uchun limon, laym, apelsin yoki greyfrutni mikroto‘lqinli pechga 20 soniyaga qo‘ying. Keyin esa mevani ikkiga bo‘lib, sharbatini siqib oling.
Popkorn qanday qilinadi?
Popkornni uyda osongina tayyorlash mumkin. Donalarni makkajo‘xori hajmidan 10 barobar kattaroq qog'oz paketga soling. Paketning yuqori qismini bir necha marta o‘rang va mikroto‘lqinli pechga qo‘ying.
Pitssani qanday isitish kerak?
Agar sovigan pitssa bo‘lagi mikroto‘lqinli pechda isitilsa, namlik yo‘qolishi tufayli u juda qurib ketishi mumkin. Buning oldini olish uchun kameraga bir stakan suv qo‘ying — pitssa yana yumshoqqina bo‘ladi.
Issiq shokolad qanday tayyorlanadi?
Eng oddiy, ammo eng mazali issiq shokolad uchun stakanga 1 choy qoshiq shokolad pastasi soling va uni sut bilan to‘ldiring. Ichimlikni mikroto‘lqinli pechda 1-2 daqiqa ushlab turing, keyin aralashtiring. | 75 | 1,997 |
Ayollar | Makiyaj yordamida ko‘zlarni kattalashtiramiz | Bu oddiy makiyaj ko‘zlaringizni kattaroq, boqishlaringizni ochiq va ifodali qilib ko‘rsatishga yordam beradi.
Makiyajni boshlashdan oldin ko‘zingiz atrofiga maxsus namlovchi krem suring.
Ko‘z atrofidagi qoramtir dog‘lar ko‘rinmasligi uchun albatta konsilerdan foydalaning. Uni ko‘z atrofiga qovog‘ingiz bo‘ylab surib chiqing.
Xaylayter nafaqat ko‘z atrofidagi qora dog‘larni yashirishga, balki qosh chiziqlarini aniqroq va ko‘zni kattaroq qilib ko‘rsatishga ham yordam beradi.
Och rangdagi tenlarni tanlang. Och rangli (pushti, shaftoli rang, qum rang) tenlar tabiiy ko‘z chiziqlarini kengaytirib ko‘rsatishga yordam beradi.
Ko‘zlarni bo‘yash uchun och rangdagi (oq emas) qalam tanlang. Och sariq rangli qalam bilan kipriklar tagini chizib chiqsangiz ko‘zingiz kattaroq ko‘rinadi.
Qora podvodkani ko‘kka almashtiring. Havorang, moviy, ko‘m-ko‘k rangdagi podvodka va qalamlardan foydalanib ko‘rsangiz, maqsadga muvofiq bo‘ladi. | 44 | 927 |
Ayollar | Taroqlarning 7 turi: mosini tanlaymiz (foto) | Agar siz e’tibor bergan bo‘lsangiz, go‘zallik salonidagi sartaroshlar sochlarni kesish yoki turmaklashdan oldin son-sanoqsiz taroqlar ichidan keragini tanlab oladi. Ularning har biri belgilangan maqsadlar uchun mo‘ljallangan. Qaysi biri sizga to‘g‘ri keladi? Taroqlarni bilib olishni o‘rganamiz.
Yassi va keng taroq — uzun va qalin sochlarni turmaklash uchun juda mos. Qoidaga muvofiq, bunday cho‘tkalarning qili plastik va yumaloq burchakli bo‘ladi. Yelkadan uzunroq tushib turgan sochlar bunday cho‘tka yordamida tezroq quriydi, fen yordamida quritishda uning qillari qo‘shimcha hajm beradi.
O‘ziga xos cho‘zinchoq teshiklari bo‘lgan, yassi va keng bu cho‘tka sochlarni turmaklash vaqtini ancha kamaytiradi. Chunki uning qillari va shakli havo sochlarning butun uzunligi bo‘ylab va hamma tomondan yetib borishiga imkon beradi. Bunday cho‘tkalarni o‘rtacha uzunlikdagi va dag‘al sochlarni turmaklashda, shuningdek jingalak sochlarni to‘g‘rilashda ishlatish juda qulay.
Agar sizning sochlaringiz kalta qilib kesilgan bo‘lsa, kichkina dumaloq cho‘tka — sizning eng yaxshi do‘stingiz. U bob usulda turmaklangan sochlarni to‘g‘rilash va uchlarini sal bukish uchun mos keladi. Bu cho‘tka yordamida uzun sochlarni jingalak qilish, ularni cho‘tkaga o‘rab fen bilan issiqlik berish mumkin. Agar sochlaringiz iyagingizdan sal kaltaroq bo‘lsa 4 sm yoki undan kichikroq cho‘tkalarni, agar ular o‘rtacha uzunlikda bo‘lsa diametri 3 sm dan 7 sm gacha bo‘lgan cho‘tkalarni tanlang.
Kichkina dumaloq cho‘tkalar singari katta cho‘tkalar kattaroq jingalaklar qilish uchun mos keladi. U o‘rtacha va uzun sochlarni to‘g‘rilash yoki hajm berish uchun ham juda mos keladi. Agar sochlaringiz uzunligi o‘mrov suyagi chizig‘idan pastda bo‘lsa diametri 7 dan 12 sm gacha bo‘lgan cho‘tkalarni tanlang, chunki ular sochlaringiz qanchalik qalin bo‘lmasin kerakli hajmni bera oladi.
Silliqlovchi cho‘tka sochlarni to‘g‘ri, ipakdek mayin, tekis qilishga imkoniyat beradi va sochlarning umumiy ahvolini yaxshilaydi. Bunday cho‘tka bosh terisi tabiiy yog‘larini sochlarning butun uzunligi bo‘ylab bir tekisda tarqalishiga yordam beradi. Odatda qillari dag‘al bo‘ladigan bunday cho‘tkalar o‘rtacha va uzun sochlarga juda mos keladi.
Siz sochlarga zarar bermaslik uchun ho‘lligida taramaslik kerakligi to‘g‘risida sartaroshlardan ko‘p eshitgan bo‘lsangiz kerak. Lekin bu qoida ushbu cho‘tkaga taalluqli emas: o‘zining yumshoq qillari tufayli bu cho‘tka sochlarga zarar yetkazmaydi, ularning egiluvchanligi esa sochlar ho‘l bo‘lsa ham sug‘urilishiga yo‘l qo‘ymaydi.
Agar siz sochlarga ildizidan hajm berilishini talab qiluvchi soch turmagini tanlagan bo‘lsangiz, bu cho‘tkaning tarang qillari bu vazifani juda yaxshi bajaradi. Lekin, ehtiyot bo‘ling bu cho‘tkadan me’yoridan ortiqcha foydalansangiz u sochlaringizga zarar yetkazishi mumkin. | 44 | 2,814 |
Ayollar | Siz va farzandingiz uchun xavfli bo‘lgan uydagi narsalar | Bir qarashda zararsizdek tuyulgan uy jihoz va buyumlari salomatlik va hayot uchun xavfli bo‘lishi mumkin.
Havo tozalaydigan vositalar
Deyarli barcha havoni tozalaydigan aromatizatorlar tarkibida uchuvchi organik birikmalar bo‘ladi. Ushbu organik birikmalar darajasining ko‘pligi burun, tomoq va ko‘z shilliq qavatlari hamda nafas yo‘llari uchun zararli hisoblanadi, qolaversa, allergik reaksiyalarga ham sabab bo‘ladi. Tadqiqotlarda ushbu vositalardan muntazam foydalanish onkologik kasalliklarga chalinish xavfini ortishiga sabab bo‘lishi aniqlangan.
Namlantiruvchi vositalar
Issiqlik pechlari yoqilganida uy havosining qurishida, ayniqsa, ko‘p qo‘llanadigan namlantiruvchi vositalardan foydalanish qoidalariga amal qilinmasa va tozalab turilmasa, filtri va boshqa ichki detallarida mog‘or paydo bo‘lishi hamda havoga tarqashi mumkin. Shu sababdan muntazam ravishda namlantiruvchi vositalar filtrlarini ko‘zdan kechirib turish hamda doimiy foydalanilsa, har kuni suvini yangilash tavsiya qilinadi. Shuningdek, bir necha soat davomida undan foydalanmaslikka ham harakat qilish kerak.
Komod (kiyim kechak yoki boshqa buyumlar turadigan yashikli javon)
Komodning bola ustiga ag‘darilib ketgani bilan bog‘liq baxtsiz voqealar bir necha marta qayd etilgan. Albatta, komod o‘zidan-o‘zi ag‘darilib ketmaydi va kattalar uchun mutlaq xavfsiz hisoblanadi. Lekin bolalar uni ochib zinapoyadan chiqqandek ko‘tarilishga harakat qilishi turli oqibatlarga olib keladi. Hatto Yevropa kompaniyalaridan birida bolalar jarohati ko‘p kuzatilgani sabab komodlarning ba’zi modellari ishlab chiqarishdan to‘xtatilgan. Mebel ishlab chiqaruvchilar shu sababdan ham oddiy xavfsizlik qoidalariga amal qilishni – maxsus moslama bilan komodni devorga qotirish va uning ustiga og‘ir buyumlar, masalan, televizor qo‘ymaslikni tavsiya qiladi.
Xushbo‘y shamlar
Mutaxassislar xushbo‘y sham yonib turgan xonada uzoq vaqt bo‘lmaslik kerakligini ta’kidlaydi. Chunki bu vaqtda havodagi xavfli moddalar konsentratsiyasi sezilarli darajada ortadi. Gap do‘konda ko‘p uchraydigan tarkibida sun’iy aromatizatorlar bo‘lgan shamlar haqida ketyapti. Bunday shamlar tarkibidagi zaharli moddalar astma va allergik reaksiyalarga olib keladi.
Bilib qo‘yish kerak:
Jalyuzi
Jalyuzi ham komodlar singari bolalar uchun xavfli hisoblanadi. Masalan, AQShda har oyda ikki nafar bola jalyuzi shnuriga bo‘g‘ilishdan vafot etadi. Shu sababdan ham bugungi kunda ishlab chiqaruvchilar shnuri kalta bo‘lgan modellarni ishlab chiqaradi. Shunga qaramay, xavfsizlik choralariga amal qilishda davom etish: iloji boricha bolalar xonasiga ilmaslik, jalyuzisi bor deraza oldiga bola karavotini qo‘ymaslik, shnurlarni bola qo‘li yetadigan balandlikda qoldirmaslik hamda uni ilgakka mahkamlab qo‘yish kerak.
Sochilib yotgan narsalar va sirpanchiq pol
Har yili yuz minglab odam shunchaki yerda sochilib yotgan narsaga qoqilib yiqilishdan jarohatlanadi. Yiqilishlarni quyidagi oddiy qoidalarga amal qilib oldini olish mumkin: | 56 | 2,953 |
Ayollar | Qoidalarga zid: Off-White brendi ikki xil ko‘rinishga ega bir juft poyabzal taqdim qildi | Italiyaning Off-White brendi rahbari Virjil Ablo, ikki poyi turli ko‘rinishga ega bo‘lgan poyabzal ishlab chiqardi. Ulardan biri klassik uslubdagi qora charm derbi, ikkinchisi esa oq tennis krossovkasiga o‘xshaydi.
Charmdan ishlangan oyoq kiyimga Off-White’ga xos detallar — yozuv va logo tushirilgan. O‘ng oyoqqa kiyish uchun mo‘ljallangan qora charm poyabzalga marmar ko‘rinishidagi oq-qora plastikli brend yorlig‘i ilingan.
O‘ng va chap poyi bir-biridan farqli mazkur modelni faqatgina tag qismi bir xil bo‘lib, u ko‘k rangli rezinadan ishlangan. Narxi 605 dollar qilib belgilangan mazkur noan’anaviy poyabzalni Ssense sayti orqali xarid qilish mumkin, deyiladi xabarda. | 88 | 676 |
Ayollar | Piyoz, sarimsoq va baliq hidini bartaraf etishning 10 usuli | Ovqat tayyorlash jarayonida yoqimli hidlar taralishi tabiiy. Lekin hammasi jarayon yakunlangach seziladi. Natijada uy bekalarining qo‘lidan tovuq, sarimsoq va piyozning yoqimsiz hidini bartaraf etishga to‘g‘ri keladi.
Mavjud vositalar yordamida yoqimsiz hiddan xalos bo‘lishning ko‘plab usullari mavjud.
Limon sharbati
Limon kislotasi baliq hidining manbayi bo‘lgan aminlarni ammoniy tuzlarga aylantiradi. Shuning uchun qo‘lni limon sharbati bilan yuvish tavsiya etiladi.
Zanglamaydigan po‘lat
Agar zanglamas po‘latdan idish bo‘lsa, unga hidi kelgan qo‘llarni surish kifoya. Bundan tashqari, po‘lat sanchqi yoki qoshiqlarni yuvish ham yaxshi yordam beradi. Ushbu usul uy bekalari tomonidan tajribada sinalgan.
Qahva donalari
Bu eng yaxshi usullardan biri bo‘lib, ayniqsa, qahva iforini xush ko‘ruvchilar uchun ayni muddao. Bir nechta qahva donasi yoki kukunini qo‘lga surish, so‘ngra sovun bilan yuvish tavsiya etiladi.
Ichimlik sodasi
Kundalik hayotda iste’mol sodasidan juda keng foydalaniladi. Hidlarni bartaraf etish uchun esa bir choy qoshiq ichimlik sodasi bilan qo‘llarni yuvish kifoya.
Tish pastasi
Ma’lum bo‘lishicha, tish pastasi ham hidlarni zararsizlantirishda keng qo‘llaniladi. Buning uchun vosita qo‘llarga suriladi va sovuq suv bilan yuviladi. Natijada qo‘ldan yoqimli yalpiz hidi keladi.
Maydanoz (petrushka)
Ma’lumki, maydanoz yaproqlaridan chaynash og‘izdagi hidni bartaraf etadi. Shuningdek, qo‘llarni ham u bilan yuvish mumkin.
Sovuq suv
Agar yoqimsiz hidni bartaraf etishda vositalar topilmasa, shunchaki sovuq suv bilan yaxshilab yuvish mumkin.
Tuz
Agar qo‘l terisida yara yoki yoriqlar bo‘lmasa, tuzni qo‘llar orasida yaxshilab ishqalash mumkin. So‘ngra suvda bir necha marta yuvish kerak.
Maishiy qo‘lqoplar
Albatta, yoqimsiz hiddan xalos bo‘lishning eng ishonchli usuli. Undan foydalanish biroz qo‘pol bo‘lsa-da, ammo terini xavfsiz ravishda saqlaydi.
Zaytun moyi
Yana bir sinalgan usullardan biri piyoz, sarimsoq yoki baliq go‘shtini ishlatishdan avval qo‘lga zaytun moyini surishdir. Yog‘ terini samarali himoya qiladi. | 59 | 2,056 |
Ayollar | Yaroqlilik muddati biz kutgandan ham qisqa bo‘lgan 12 ta iste’mol mahsulotlari (foto) | Ko‘pchiligimiz quritilgan non vaqt yoki taxminan olti oy oldin bankaga solingan choyning aslida yaroqlilik muddati qanday ekani haqida o‘ylaymiz. Oqilona fikrlarga asoslanib, biz ayrim mahsulotlarni oldindan g‘amlab qo‘yamiz. Shunga qaramay, biz sotib olgan mahsulotlar oldindan aytib bo‘lmaydigan darajada, tez yaroqsiz holga keladi. Bu muddat o‘tgandan keyin ularni iste’mol qilish inson organizmida turli xil kasalliklarni keltirib chiqaradi. AdMe nashri shu kabi mahsulotlar haqida ma’lumot berdi.
Quruq nonushta
Ko‘p hollarda yoshi katta insonlar va bolalar yengil va tez nonushta qilishni yoqtiradi. Bunga turli xil don, mussli yoki jo‘xori yormasidan tayyorlangan taomlar kiradi. Ushbu mahsulotlar juda uzoq vaqt saqlanadi, biroq ularning saqlanish muddati doimiy degani emas. Qadoqda ochilmagan o‘ramning 6-12 oy davomida saqlanishi ko‘rsatilgan. Uni ochganingizdan keyin esa 4-6 oy saqlashingiz mumkin. Mahsulot tarkibidagi ingredientlar qancha ko‘p bo‘lsa, uning sifati ham shuncha tez o‘zgaradi.
Yodlangan tuz
Agar tuzga yod qo‘shilsa, mahsulotning saqlash muddati taxminan besh yil bo‘lishi mumkin. Hidiga ham e’tibor bering: agar tuzga boshqa modda qo‘shilsa (yoki qadoqlarga), u holda mahsulot yomonlashadi va uni oziq-ovqatda ishlatish xavfli bo‘ladi.
Tuzni namlikdan himoya qiladigan mahkam yopiq shisha, yog‘och yoki sopol idishlarda saqlagan ma’qul.
Donli mahsulotlar
Agar siz jo‘xori yoki boshqa don mahsulotlaridan tayyorlangan taomlarni iste’mol qilishni yoqtirsangiz va ularning uzoq saqlanishini istasangiz salqin, quruq va qorong‘i joyda saqlang. Bu ularning uzoq vaqt davomida sifati buzilmasiligiga yordam beradi. Yopiq qadoqdagi donli mahsulotlar 6-8 oy saqlanishi mumkin. Qadoq ochilgandan keyin ularni 6 oy saqlash mumkin emas.
Quritilgan non
Non qotib qolgandan keyin uni tashlab yubormasdan muzlatib qo‘yishingiz yoki quritilgan non bo‘laklarini tayyorlashingiz mumkin. Quritilgan non bo‘laklarini havo o‘tkazmaydigan qopqoqli idishda 3 oy saqlash mumkin. Biroq yopiq qadoqdagi quritilgan non bo‘laklarini chiqarilgandan 6 oy o‘tgan bo‘lsa iste’mol qilish mumkin emas.
Choy
Qulaylik jihatdan ustun bo‘lgani uchun ko‘plab insonlar paketli choy choyni sotib oladi. Yorliqlardagi muddat mahsulotning qancha vaqt davomida ta’mini va hidini saqlab qolishini ko‘rsatadi. Biroq paketli choyni yaroqlilik muddati o‘tgandan keyin ham iste’mol qilish xavfsiz hisoblanadi. Choy namlik tufayli yomonlashadi, shuning uchun uni quruq, qorong‘i joyda, issiqlik, yorug‘lik, havo namlanadigan joydan uzoqda saqlash kerak.
Bundan tashqari, ko‘p narsa choy turiga ham bog‘liq. Masalan, qayta ishlangan qora Erl Grey choylari sifatini yaxshiroq saqlaydi. Bargli va paketli choyni qadoqda ko‘rsatilgan sanadan keyin 6-12 oydan kechiktirmasdan iste’mol qilish kerak.
Quruq sut
Quruq sut sigir sutini quritish orqali yaratiladi. Bolalar ko‘p iste’mol qiladigan ushbu mahsulotning yaroqlilik muddatiga alohida e’tibor berishingiz kerak. Mahsulotning ba’zi turlarida uni 25 yilgacha ishlatish mumkinligi ko‘rsatilgan. Biroq har qanday holatda ham uni 18 oy ishlatish mumkin. Ko‘plab ishlab chiqaruvchi kompaniyalar ushbu mahsulotni turli xil vitamin va minerallar bilan boyitadi, biroq vaqt o‘tishi bilan ularning ozuqaviy qiymatining bir qismi yoki barcha qismi yo‘qolishi mumkin.
Pista
Odatda pista havo o‘tkazmaydigan konteynerlarda yoki qoplarda salqin va qorong‘i yerda saqlanadi, chunki ular havo o‘tkazmaydigan joyda sifatini saqlab qoladi. Masalan, qovoq urug‘lari xona haroratida 100 kun va sovuq joyda bir yilgacha foydalanish mumkin. Chia pistasini 1-2 yil, muzlatgichda esa 3 yildan ortiq muddatda saqlash mumkin. Pista esa yopiq qadoqda uch oy, qovurilgan holatda 5 oy saqlanishi mumkin.
Popkorn
Popkornning yaroqlilik muddati taxminan 8 oyni tashkil etadi. Pishirilgan popkornni namlik yo‘q bo‘lgan joyda 6-12 oy saqlash mumkin.
Uyda tayyorlangan murabbo
Ba’zan qishga tayyorgarlik sifatida tayyorlangan mahsulotlar bir necha yil saqlanadi. Savdo do‘konlaridan sotib olingani kabi uyda tayyorlangan murabboni maksimal darajada ikki yil saqlash mumkin. Idishlarni tekshirishni unutmang, ularda zang, yoriqlar va pufakchalar yo‘qligiga ishonch hosil qiling.
Agar idishning sirtida mog‘or paydo bo‘lsa, murabbo iste’mol qilishga xavfli hisoblanadi. Idishni ochgandan so‘ng murabboni muzlatkichda saqlash va ko‘p ochiq havoda qoldirmaslik kerak.
Sachratqi
Sachratqi qahva o‘rnini bosuvchi ajoyib mahsulot hisoblanadi. Bundan tashqari, bu gulli o‘simlik ishtaha yetishmasligini davolash uchun ishlatiladi. Sachratqi yangi uzilganidan so‘ng sifati buzilmasligi uchun uni mahkam yopiq plastik idishlarga solib muzlatkichga qo‘yish kerak. Bu holatda uni 5 kungacha, xona haroratida esa 1-2kun saqlash mumkin.
Moviy pishloq
Mog‘or odatda mahsulotning sifatini buzadi. Moviy pishloq esa qadoqdan ochilgandan 3-4 hafta saqlanishi mumkin. Bundan holatda pishloqning rangiga alohida e’tibor berish kerak, agar uning rangi pushti yoki yashil rangda bo‘lsa iste’mol qilishga shoshilmang. Ushbu pishloqning hidi mol go‘shtining hidiga o‘xshaydi.
Tarvuz
Yozgi mavsumning eng yaxshi mevalaridan biri tarvuzdir. Tarvuz xona haroratida yetti kun, muzlatkichda esa ikki haftagacha saqlanadi. Ammo tarvuzni bo‘laklarga bo‘lib muzlatkichga qo‘ysangiz uni 3-5 kungacha saqlashingiz mumkin. Shu bilan birga, tarvuzni mahkam yopiq idishga solib qo‘yish yoki plastik, aluminiy folga bilan o‘rashni unutmang. Qadoqlash mog‘orlashning oldini oladi va ta’mni saqlab qolishga yordam beradi. | 85 | 5,490 |
Ayollar | Yuz terisining mukammal ko‘rinishiga yordam beradigan 6 ta mahsulot | Ma’lumki, shirinlik va fastfudlar teri holatini sezilarli darajada yomonlashtirishi mumkin. Biroq terining sifatiga faqat ijobiy ta’sir ko‘rsatadigan bir qator mahsulotlar ham mavjud. Yallig‘lanishdan xalos bo‘lish va yuz terisini yaxshilashni istaydiganlar uchun kosmetologlar kundalik ratsionga qo‘shishni tavsiya qilgan mahsulotlar bilan Marie Claire nashri tanishtiradi.
Zaytun va zaytun moyi
Zaytun va zaytun moyi muntazam ravishda iste’mol qilinsa, ichakdagi zararli bakteriyalar soni kamayadi. Bu o‘z navbatida, terining tozalanishiga olib keladi.
Yog‘li baliq
Yog‘li baliq ortiqcha yog‘li teri bilan kurashishga yordam beradi. Bu maxsus tarkibiy qism haqida: “EPK omega-3 ning bir turi bo‘lib, stress uchun javob beradigan gormonlarni tartibga soladi. Ya’ni stress ko‘pincha yog‘ ishlab chiqarishga olib keladi”, — deydi Byoma terini parvarish qilish brendi mutaxassislari
Yong‘oq va urug‘lar
Turli xil yong‘oq va urug‘lar sog‘lom yog‘larning eng yaxshi manbalaridan biridir. Urug‘lar terining namligini oshiradi, bu ko‘plab terini parvarish qilish mahsulotlarining foydali komponentlari bo‘lgan keramid va lipidlarni saqlashga yordam beradi. Quruq teri uchun bodom eng yaxshi tanlovdir. U magniy va E vitaminiga boy bo‘lib, terini ichki tomondan namlaydi.
Yangi meva va sabzavotlar
Ba’zi meva va sabzavotlar terini namlovchi, yoshartiruvchi va yallig‘lanish bilan kurashishga yordam beradigan ingredientlarni o‘z ichiga oladi. Eng foydali mevalar orasida guava, kivi va bulg‘or qalampiri bor.
Qora shokolad
Bu g‘alati tuyulishi mumkin, ammo qora achchiq shokolad aslida terining holatini yaxshilaydi. Ehtimol, bu shunday xususiyatga ega bo‘lgan yagona shirinlikdir. Gap shundaki, kakao antioksidantlarga boy bo‘lib, ular nafaqat yallig‘lanishga qarshi kurashadi, balki ultrabinafsha nurlardan himoya qiladi.
Ko‘k choy
Ko‘k choy yog‘ ishlab chiqarishni ko‘paytiruvchi gormon — androgenlarni cheklaydi. Bundan tashqari, bu ichimlik o‘layotgan teri hujayralarini tiklaydi, ya’ni ko‘k choy quruq, xiralashgan yoki qarigan teriga ega odamlar uchun ham tavsiya etiladi. | 67 | 2,080 |
Ayollar | Yuz terisi go‘zalligiga ta’sir ko‘rsatuvchi 5 ta mahsulot | Insonning go‘zalligi u iste’mol qiladigan taom va mahsulotlar bilan bog‘liq ekanligi bir emas bir necha marta isbotlangan. Hech qaysi krem yoki vosita tabiiy mahsulotlardan olinadigan vitamin va minerallarni bera olmaydi. Go‘zallik, yoshlik va terining sog‘lomligi uchun muayyan vitaminlar, mikroelement va yog‘ kislotalari javob beradi, Harper’s Bazaar nashri mazkur moddalar qaysi mahsulot tarkibida bo‘lishi bilan bo‘lishadi.
Asal
Asal shirin va kaloriyaga boy mahsulot bo‘lishiga qaramay, uning oz miqdori ham teri holatining yaxshilanishiga sababchi bo‘ladi. Uning tarkibidagi komponentlar terini ichidan oziqlantiradi, taranglashtiradi va elastikligini oshiradi. Asalni bo‘tqa, yogurt yoki tvorogga qo‘shib iste’mol qiling. Ammo issiq ichimliklarga qo‘shmaslikka harakat qiling negaki, yuqori haroratda uning tarkibidagi foydali moddalar parchalanib ketib faqat shakar qoladi.
Qulupnay
Qulupnay tarkibida hatto boshqa sitrus mevalar tarkibidan-da, ko‘proq C vitamin borligi ushbu mevani go‘zal va sog‘lom teri uchun foydasi ko‘pligini bildiradi. C vitamini kuchli antioksidant hisoblanadi. U terini turli radikallar ta’siridan himoya qilish, kollagen va elastin ishlab chiqarishni ta’minlash hamda teriga ajin tushishini oldini olish xususiyatiga ega. Qulupnayni istalgan sutli mahsulot bilan, salat yoki yogurtga qo‘shib iste’mol qilish mumkin.
Yong‘oq
Yong‘oq — vitamin E va omega–3 yog‘ kislotasining manbasi hisoblanadi. Ushbu moddalar terining oziqlanishini ta’minlaydi, teri qurishi hamda uning erta qarishini oldini oladi. Shunga qaramay, uning tarkibida kaloriya ko‘pligini yoddan chiqarmagan holda me’yorida iste’mol qilish kerak. Bir kunda bir hovuch yong‘oq iste’mol qilsa yetadi.
Suli yormasi
Suli yormasi terini tinchlantirish va oziqlantirish xususiyatiga ega — oqsil va mikroelementlarga boy mahsulot hisoblanadi. Shuningdek, teri namligini saqlashda ham samarali vosita hisoblanadi. Suli yormasini nonushtaga asal, yong‘oq va mevalar bilan qo‘shib tayyorlang, bunda uning ta’siri yanada foydaliroq bo‘ladi.
Sabzavotlar
Tabiiy karatinoid antioksidantlari hamda beta-karotin sabzavotlarning yorqin rangi uchun javobgar hisoblanadi. Aynan ular sabzi, qovoq va shirin bulg‘or qalampiriga rang beradi. Organizmga tushgan beta-karotin A vitaminiga aylanadi, ushbu vitamin esa teri holatining yomonlanishi, shuningdek, qarishiga qarshi samarali vosita. U teri tarangligi, yaltirashi, tabiiy go‘zalligini yaxshilaydi. Asosiysi, A vitaminining yog‘da eruvchangligini yodda tutgan holda iste’mol qilish kerak. Sabzavotlardan salat tayyorlab, unga yong‘oq va o‘simlik yog‘idan bir qoshiq qo‘shing. Bunday salat iste’molidan keyin tana va teriga foydasini uzoq kutishingizga hojat qolmaydi. | 57 | 2,706 |
Ayollar | Ro‘zg‘orda atirsovun yordam beradigan 13 vaziyat | Atirsovun qo‘l yuvishdan tashqari boshqa ishlarda ham qo‘llaniladi. Sovun faqat yuvish va tozalash vositasi emas, uning yordamida yana ko‘plab foydali ishlarni qilish mumkin.
Quyida shu usullar keltiriladi: | 48 | 207 |
Ayollar | Mukammal yuz rangiga erishamiz | Yuz rangi o‘zgarishi bilan birinchi ajinlar va quruqlik paydo bo‘ladi. Yaxshiyamki, go‘zallik sohasidagi mutaxassislar terining tabiiy rangini saqlab qolish masalasini ko‘pdan beri o‘rganishadi va bu borada ancha ilgarilab ketishgan.
Terini parvarish qilish
Parvarish qilishning vazifasi – teri hujayralarining tiklanish jarayonini ishga tushirish. Bundan keyin teri o‘z-o‘zidan o‘zgaradi – ajinlar unchalik sezilmaydi, yuz rangi esa ancha tekisroq va nurliroq bo‘lib qoladi.
Bunday natijaga erishish uchun, xira tortgan yuz terisiga har tomonlama ta’sir ko‘rsatish kerak. Boshqacha qilib aytganda, parvarishlash albatta har tomonlama va muntazam bo‘lishi kerak.
Shuning uchun sifatli ravishda tozalash, tetiklantirish va namlash haqida unutmaslik lozim.
Zardoblar va busterlar ham terini parvarish qilishda katta yordam beradi. Fasllar almashish paytlarida, teri tezlik bilan tiklanishga muhtoj bo‘lganda albatta ulardan foydalanib turish lozim.
Ayniqsa teriga silliqlik va chiroyli rangini qaytarishni kafolatlovchi vositalarning tarkibi juda muhimdir. Aynan shu muammoni bartaraf qilish uchun tarkibida sabzi va anor ekstraktlari, na’matak , uzum danagi, kungaboqar yog‘lari bo‘lgan kremlarni tanlang.
Shuningdek hujayralarning yangilanishiga ziravorlar (zarchiva, badyan, dolchin) va har jihatdan foydali bo‘lgan shifobaxsh ne’matlar – asal va zanjabillar ham yordam beradi.
Chiroyli makiyaj
BB, CC va EE-kremlar parvarishlash va ajoyib tarzda silliqlash xususiyatlariga ega. Bu kremlar teri ehtiyojlariga bog‘liq ravishda har xil harflar bilan belgilangan.
BB-krem tuproq tusli va yog‘li teri sohibalari uchun yaratilgan. Yengil tonal vositasi teriga rang beradi, lekin shunday bo‘lsa ham uning ustida niqob kabi ko‘zga tashlanmaydi. Lekin krem husnbuzar va pigmentli dog‘lar kabi kamchiliklarni yashira olmaydi.
CC-kremlar mukammal ravishda terini silliqlash uchun yaratilgan. Albatta, ular negizli ta’sir qilish xususiyatiga ega va aniq ko‘rinib turgan kamchiliklar uchun yaxshi samara bera olmaydi.
EE-kremlar – terining tiniq rangi uchun kurashishda yana bir yordamchi bo‘lib hisoblanadilar. Ular nozik teri sohibalari uchun mo‘ljallangan. Yorug‘likni qaytaruvchi zarrachalar va rangni go‘zallashtiruvchi pigmentlar tufayli EE-kremlar ajoyib tarzda oldiga qo‘yilgan vazifaning uddasidan chiqadi.
Manba: “Lady-4-lady.ru” | 30 | 2,331 |
Ayollar | Jinsi shimni qanday ustki kiyimlar bilan kiyish mumkin? | Jinsilar shpilkalar bilan ham, valenkalar bilan ham yarashadi. Lekin kuzgi-qishki garderob masalasiga kelganda, garderobning bu asosiy qismini nima bilan kiyishga biroz ikkilanib qolasiz. Ham didli va ham muvofiq ko‘rinish uchun jinsilarni nimalar bilan kiyish mumkin?
Jinsilarni tanlashda yirtiqsiz, bir xil rangdagi klassik va o‘rnashish tarzi o‘rtacha bo‘lgan bichimlilarini mo‘ljallang. Kiyim qomatingizni ajoyib tarzda namoyon qilishiga ishonch hosil qiling.
Cho‘ntaklarining joylashishiga va tikilishiga e’tibor bering. Masalan orqa cho‘ntaklar tosni kattalashtirib ko‘rsatishi mumkin. Bu “to‘g‘ri to‘rtburchak” tipidagi qomatli qizlar uchun ajoyib yangilik bo‘ladi.
To‘g‘ri bichimdagi va old cho‘ntaklari qiyshiq bo‘lgan modellar son chiziqlarini ancha silliqroq qilib ko‘rsatadi. Qomati “olma” tipidagi ayollar uchun tizzadan pasti biroz karnay bichiqli, to‘g‘ri modeldagilar mos keladi.
Har qanday jinsilar uchun juda oddiy, hech qanday ortiqcha bezaklarsiz paltolar mos keladi. Ikki bortli kalta palto bilan karnay bichimli jinsilar juda ajoyib tarzda uyg‘unlashadi.
Jinsi-skinnilarni to‘g‘ri bichimdagi va uzunligi sondan pastroqqa tushib turuvchi paltolar bilan birga kiyish mumkin. Ularni poshnali va poshnasiz oyoq kiyimlar bilan ham kiysa bo‘ladi.
Bu juftlik xuddi bir-biri uchun yaratilgandek! Charm, zamsh, jun kurtkalar qiyofangizga mardonavorlik bag‘ishlaydi. Agar sizning bo‘yingiz unchalik baland bo‘lmasa, kurtkani jinsining rangiga mos qilib tanlang — bu bo‘yingizni biroz balandroq ko‘rsatadi. Bunday qiyofa uchun bog‘ichli qo‘pol botinka mos tushadi.
Jinsilar tabiiy va sun’iy mo‘ynalarni ajoyib tarzda to‘ldirib turadi. Ular bilan viqorli kiyim hisoblanuvchi po‘stin ham “yosharib ketadi”.
Agar siz mo‘ynali po‘stin sotib olmoqchi bo‘lsangiz, unda ixcham, bezaklarsiz va tillarangli tugmalarsiz modellarini tanlang. Qiyofangiz yengilroq bo‘lishi uchun bu to‘plamga qo‘shimcha qilib to‘qilgan shapka ham sotib olishingiz mumkin.
Manba: “Passion.ru” | 55 | 1,975 |
Ayollar | Sharq mamlakatlarida go‘zallik timsoliga aylangan byuti-blogerlar (foto) | Sharqning qiz va ayollari haqidagi stereotiplarni o‘zgartirib yuboradigan, nafaqat go‘zallik, balki moliyaviy mustaqillik borasida boshqalarga o‘rnak bo‘la olishi mumkin bo‘lgan millionlab auditoriyaga ega blogerlar haqida ma’lumot berib o‘tamiz.
Huda Kattan (@hudabeauty)
Huda Yaqin sharqdagi eng mashhur byuti-blogerlardan biri hisoblanadi. Zamonaviy uslubda kiyinadigan va deyarli 48 million obunachiga ega bloger nafaqat vizajistlik, balki shaxsiy biznesini rivojlantirish bilan ham shug‘ullanadi. U tomonidan asos solingan Huda Beauty kosmetik brendi butun dunyodagi qiz va ayollar o‘rtasida mashhur sanaladi.
Rian (@riannemua)
Rian Sidneyda yashashiga qaramay, sharqona an’analarni unutmagan. U 2017-yilda YouTube kanali ochgan va unda yuz uchun foydali niqoblar retsepti bilan bo‘lishgan. Bugungi kunda 500 mingdan ortiq kuzatuvchisi bo‘lgan bloger boshqa yulduzlar bilan hamkorlik qiladi va mukammal makiyaj sirlari bilan muntazam ravishda bo‘lishib keladi.
Sabina Hannan (@sabinahannan)
Kelib chiqishi bangladeshlik bo‘lgan Sabina Londonda tug‘ilib, voyaga yetgan. Bolalar bog‘chasida enaga sifatida faoliyat olib borgan qiz 2015-yildan Instagram’da blog yurita boshlagan. Bir necha oyda auditoriyasi 500 mingtaga ko‘payganidan keyin qiz enagalikni tashlab, moda va make up bilan professional tarzda shug‘ullana boshlagan. Bugungi kunda Sabina Britaniya moda olamining eng ko‘zga ko‘ringan vakillaridan biri sanaladi.
Nura Afia (@nuralailalov)
Amerikalik qiz blogerlik faoliyatini bundan 6 yil avval boshlagan. U vaqtda Nura Instagram’da make up darslari bilan bo‘lishgan deyarli yagona musulmon qiz bo‘lgan. Bugungi kunda uning 300 mingdan ortiq odam kuzatadi.
Zohra Lahib (@zohralahib)
Afg‘onistonlik Zohra blogini ingliz tilida yuritadi. Uning Instagram sahifasida ro‘molni qanday o‘rashdan tortib, terini kundalik parvarish qilish va boshqa bir qancha ma’lumotlarga ega bo‘lish mumkin. TikTok sahifasida esa bo‘yanishni o‘rgatadigan videolardan tashqari, do‘stlari bilan kulgili vaynlari hamda qiziqarli voqealarni ko‘rish mumkin.
Dalal al-Doub (@dalalid)
Kuvaytlik Dalalning Instagram sahifasi va YouTube kanalida Sharqona modaning eng yangi tendensiyalarini kuzatish mumkin. Blog arab tilida yuritilishiga qaramay, qo‘llanmani tushunish qiyinchilik keltirib chiqarmaydi.
Ruhena Begum (@ruhenaxbegum)
Kelib chiqishi hindistonlik, ayni vaqtda Londonda yashaydigan Ruhenani 142 ming obunachi kuzatadi. 22 yashar oila qurishga ulgurgan qizning shaxsiy biznesi ham yo‘q emas. Make up’dan tashqari Begum blogida hayotiy iqtiboslar, hindcha urf-odatlar, oilasidan uzoqdagi yangi hayot qanday bo‘lishi haqidagi fikrlari bilan ham bo‘lishib turadi.
Habiba Da Silva (@lifelongpercussion)
Kelib chiqishi Livan va Braziliyaga borib taqaladigan qiz, bugungi kunda Britaniyada yashaydi. Makiyaj borasida tendensiyalardan ko‘ra tabiiydek ko‘rinadigan nyud uslubini afzal biladigan qizning kanalida, nafaqat go‘zallikka oid maslahatlar, balki she’r va falsafiy fikr-mulohazalarga ham guvoh bo‘lish mumkin. | 72 | 3,022 |
Ayollar | 2017-yilning eng kutilayotgan kompyuter o‘yinlari | Biz siz uchun 2017-yilda chiqarilishi rejalashtirilgan eng yangi kompyuter o‘yinlari ro‘yxatini tayyorladik. O‘tkazib yubormang!
S.T.A.L.K.E.R. 2
Chiqish vaqti: 2017-yil 31-dekabr.
Ma’lum bo‘lishicha, bu o‘yinni ishlab chiqarishda turli mamlakatlar dizaynerlari va dasturchilari qatnashmoqda.
Vampyr
Chiqish vaqti: 2017-yil 31-dekabr.
Bu o‘yin bosh qahramoni – sobiq bemorining tishlab olishi oqibatida qorog‘i tomonga o‘tib ketgan shifokor.
Titanfall 2
Chiqish vaqti: 2017-yil 31-mart.
O‘yinchining vazifasi – Titanlar deb nomlanuvchi robotlar bilan jangda omon qolish.
Shenmue III
Chiqish vaqti: 2017-yil 31 dekabr.
Otasining o‘limi uchun o‘ch olmoqchi bo‘lgan 18 yoshli o‘smir Re Xadzukining sarguzashtlari. | 49 | 711 |
Ayollar | Olma, shaftoli, baqlajon va po‘sti bilan iste’mol qilish foydali bo‘lgan boshqa meva va sabzavotlar | Har doim ham meva sabzavotlarni po‘stlog‘i bilan iste’mol qilib bo‘lmaydi. Biroq ayrim meva va sabzavotlarning po‘stida inson organizmi uchun foydali bo‘lgan xususiyatlar mavjud, shuning uchun ularning po‘stlog‘ini tozalamasdan iste’mol qilish kerak. “Lisa.ru” nashri po‘sti bilan iste’mol qilish foydali bo‘lgan meva va sabzavotlar haqida ma’lumot berdi.
Kartoshka
Kartoshka po‘stlog‘i quyidagi foydali moddalarni o‘z ichiga oladi:
Kartoshkani po‘stlog‘i bilan qanday iste’mol qilish kerak — uni ko‘mirda yoki pechda yog‘siz, tuzsiz, archimasdan pishiring.
Shaftoli
Bu mevaning po‘stlog‘i kletchatkalarga boy. Mevalarni po‘stlog‘i bilan iste’mol qilish ichaklarga yordam beradi. Shaftolining po‘stlog‘i ham mag‘zidan ikki baravar ko‘p antioksidantlarni o‘z ichiga oladi. Bu kofe, xlorogen kislotani hosil qiladi. Shaftolining po‘sti jigar, buyraklar va miya to‘qimalarini oksidlanish jarayonlaridan himoya qiladi. Mevani iste’mol qilishdan oldin uni yaxshilab yuvish kerak. Uning po‘stida inson salomatligi uchun juda zararli bo‘lgan pestitsidlar bo‘lishi mumkin.
Olma
Olma po‘stlog‘ida mag‘ziga qaraganda bir necha barobar ko‘proq kletchatkalar, vitaminlar va minerallar mavjud. Meva po‘stlog‘i tarkibidagi qimmatli modda — flavonoid kversetin — yallig‘lanishga qarshi va immunostimulyatsiya qiluvchi funksiyalarga ega. Biroq olma oshqozonning kislotaliligi yuqori bo‘lgan insonlar uchun zararli, ularni pishirilgan holatda iste’mol qilgan ma’qul.
Baqlajon
Avvallari baqlajonning po‘stlog‘ini olib tashlash kerak edi, sababi u achchiq bo‘lgan. Hozir bunday muammo yo‘q — yangi baqlajon navlarining po‘stlog‘i achchiq emas. Bundan tashqari, baqlajon po‘stlog‘i antioksidantlar, kaliy, magniy va temirga boy. Buning ajablanarli joyi yo‘q, chunki bu sabzavot kartoshkaning “akasi” bo‘lib, uning foydalari xususiyatlari ko‘p. Baqlajon insonlar uchun zahar bo‘lgan solanin tufayli pishloqqa qo‘shilmasligi kerak, bu jiddiy zaharlanishga olib kelishi mumkin.
Tarvuz
Tarvuzning po‘stlog‘ini tashlashga shoshilmang. Po‘stloqning oq qismda ko‘plab A vitaminlari, B, C, E guruhlari va magniy, kalsiy, fosfor, natriy kabi iz elementlari mavjud. Uning qobig‘ini iste’mol qilish qon bosimini pasaytiradi, shishishni yo‘qotadi, ochlikni qondiradi. Biroq tarvuzni iste’mol qilishdan oldin tarvuzni yaxshilab yuvish kerak, po‘stlog‘ida zaharli moddalar bo‘lishi mumkin, bu qovunlarda zararkunandalarni yo‘qotadi.
Kivi
Kivining “tukli” po‘stlog‘i yoqimsiz ko‘rinadi, biroq olimlar kivini po‘stlog‘i bilan birga iste’mol qilish kerakligini aytadi. Olma kabi, u mevaning mag‘zidan ko‘ra ko‘proq foydali. Kivining po‘stlog‘i oshqozonda zararli bakteriyalarning ko‘payishini oldini oladi. Kivining po‘stlog‘i ham, o‘zi ham S vitamini va antioksidantlarga boy. Kivini po‘stlog‘i bilan iste’mol qilish ovqat hazm qilish jarayonini yaxshilaydi, toksinlar va “yomon” xolesterinni chiqarib tashlashga yordam beradi. | 99 | 2,896 |
Ayollar | Og‘izdagi sarimsoq hidini qanday yo‘qotish mumkin? | Sarimsoq juda foydali bo‘lgani uchun zamonaviy pazandalikda keng qo‘llanila boshladi. Uning tarkibidagi mikroelementlar va vitaminlar organizmda immun tizimining rivojlanishiga yordam beradi.
Afsuski, bu kichkina bo‘lsa ham juda nozik muammoni — sarimsoq hidini hosil qiladi. Bu yoqimsiz hodisadan qanday qutulish mumkin?
Muammoni hal qilishga yordam beruvchilardan birinchisi – bu tish iplari. U tishlar orasidagi ovqat qoldiqlarini tozalashga imkon beradi – va shunda hid paydo qiluvchi bo‘lakchalarning katta qismi yo‘qoladi.
Yaqinda yeyilgan ovqat parchalarining to‘planib qolish miqdori bo‘yicha navbatdagisi til hisoblanadi. Uni maxsus kurakcha yordamida tozalash yoki eng osoni og‘izni suv bilan chayqash yoki saqich chaynash ham mumkin.
Chayqovchi balzamlar yoki maxsus nafasni tozalovchilar ham yoqimsiz hid muammosini bartaraf etishga yordam beradi, lekin ularning samarasi tish iplari va saqichlarga qaraganda kamroq bo‘ladi.
Boshqa biror narsa yeyish. Bu variant juda oddiy va uni yaxshisi bevosita sarimsoqli taomdan keyin qo‘llagan ma’qul.
Sarimsoq hidini ketkazuvchi oziq-ovqatlar – bu kartoshka va sabzi hisoblanadi. Ular nafaqat og‘iz bo‘shlig‘idagi, balki hazm qilish yo‘llaridagi hidlarni ham shimib oladi, bu yengil kekirish natijasida paydo bo‘ladigan yoqimsiz hidlarning ham kelishining oldini oladi.
Shuningdek, sarimsoq iste’mol qilgandan keyin suyuqlik ichish ham foydali. Limonad, tarkibida limon kislotasi bo‘lgan har qanday sharbatlar va oddiy suv hidni yo‘qotishga yordam beradi.
Manba: “Zapakh.ru” | 50 | 1,529 |
Ayollar | Ruhiyatga salbiy ta’sir o‘tkazadi: Bolalarga mutlaqo man etilmasligi kerak bo‘lgan 8 ta narsa | Psixologlarning fikriga ko‘ra, taqiqlar bolalarga o‘zlarini xavfsiz his qilishiga imkon beradi, keyinchalik xotirjamlik va mas’uliyatning yetishmaslik hissi paydo bo‘ladi. Biroq har qanday taqiqlarga mas’uliyat bilan yondashish kerak — ba’zilari tarbiyalanishga yordam beradi, boshqalari esa zarar yetkazishi ham mumkin. Wday nashri bolaga qanday narsalarni taqiqlamaslik kerakligini aytib o‘tdi.
Savol berish
Bolalar kattalar allaqachon ichki va tashqi tomondan biladigan dunyoda yashashni endigina o‘rganmoqda, shuning uchun ular ba’zida narsalar qanday ishlashi haqida aniq savollar berishi ajablanarli emas. Bunday savollar juda ko‘p bo‘lsa ham, jahl qilmaslik kerak. Ular nima uchun o‘t yashil ekani va mushukning dumidan tortish unga yoqmasligini qanday aniqlash mumkin? Agar bu savolga javobni bilmasangiz, uni birgalikda izlashni taklif qiling.
Hissiyotli bo‘lish
To‘g‘ri psixologik rivojlanish uchun his-tuyg‘ularga yo‘l berish juda muhimdir. Bundan tashqari, “o‘g‘il bolalar yig‘lamaydi” kabi qarashlar keng tarqalgan bo‘lib, ular aqliy rivojlanishga katta zarar yetkazadi. Bolalar hamma narsani ko‘proq hissiyot bilan qabul qiladi, shuning uchun his-tuyg‘ulardan uyalmaslik kerak.
“Qizg‘anchiq” bo‘lish
Yo‘q, bu yomon maslahat emas — bola kattalar kabi o‘z narsalarini tasarruf etish huquqiga ega. Shuning uchun, o‘yinchoqlarni o‘yin maydonchasida boshqa bolalar bilan bo‘lishishga majburlashning hojati yo‘q. U o‘z narsalarini o‘zining bir qismi sifatida qabul qilishini yodda tutish kerak.
“Yo‘q” deyish
Bolalar ham xuddi kattalar kabi to‘la huquqli shaxslardir va ular o‘z fikrini to‘liq bildirish huquqiga ega. Agar ular haqiqatan ham biror narsani xohlamasa, ota-ona yoki boshqa katta insonlar uning fikrini hisobga olishi shart.
Hammaning ham siri bor
Sizning sirlaringiz bormi? Albatta, ha va agar kimdir ularni doimiy ravishda ochishga harakat qilsa, bundan, albatta, ranjishingiz mumkin. Bolaga ham sirlarni o‘z ichiga olgan shaxsiy maydon kerak. Farzandingiz shaxsiy kundalik yuritsa yoki kimnidir yoqtirishini aytishdan bosh tortsa, barcha sirlarni oshkor qilishni talab qilmang.
Taomni oxirigacha iste’mol qilmaslik
Bu taqiq nafaqat bolaning sog‘lig‘iga zararli, balki kelajakda ovqatlanish madaniyati bilan bog‘liq muammolarga olib kelishi mumkin. Bolaning organizmiga ko‘ra u to‘yguncha ovqatlanadi, aks holda bu doimiy ravishda keragidan ko‘p ovqatlanish va kilogramm ortishiga olib kelishi mumkin. Bola yetarlicha ovqatlanmayapti, degan xavotir bo‘lsa, uni toza havoda tez-tez sayr qildirish kerak, shundagina bolaning ishtahasi ochiladi.
Xato qilish
Bolalar endigina ota-onalari allaqachon bilgan narsalarni o‘rganishni boshlagan bo‘ladi. Muvaffaqiyatga esa qilingan xatolar orqali erishiladi. Bola mustaqil bo‘lishga, hali erisha olmagan narsani qilishga, kerak bo‘lsa, xato qilishga harakat qilsin. Umuman olganda, bolalarga erkinlik berish kerak — xonani avval betartib qilish, so‘ngra uy ishlarida yordam berish, sayrga tayyorgarlik ko‘rish va mustaqil ravishda poyabzal bog‘ichlarini bog‘lash.
Qo‘rqish
Bolalar hali dunyoda qanday hayot kechishini tushunmaydi va noma’lum narsa ko‘pincha qo‘rqinchli tuyiladi. Agar bola chiroq o‘chirilgan holda uxlashni xohlamasa, uni tunni qorong‘i xonada o‘tkazishga majburlamaslik lozim, chunki bolaning qo‘rqib ulg‘ayishi uning ruhiyatiga o‘z ta’sirini o‘tkazadi. Bolani rag‘batlantirish kerak, kattalar hamisha uning yonida ekanini va u bilan qo‘rqinchli daqiqalarni boshdan kechirishga tayyorligini bilishi kerak. | 93 | 3,490 |
Ayollar | Tezroq va yaxshiroq o‘rganishning isbotlangan yangi 5 usuli | Olimlar qanday qilib ma’lumotlarni esda saqlab qolish va yangi malakalarni o‘zlashtirishni tezroq amalga oshirish yo‘llarini aniqladi.
Bir xil narsani qayta-qayta takrorlash orqali ko‘proq narsani eslab qololmaysiz. Olimlar materialni har bir takrorlashda yondashish usulini biroz o‘zgartirishni maslahat beradi. Bu ma’lumotni tezroq o‘zlashtirishga yordam beradi.
Tadqiqotlar natijalariga ko‘ra, biz sharoitni o‘zgartirganimizdan keyin ma’lumotlarni yaxshiroq esda saqlab qolar ekanmiz. Sizga qayer qulayroq ekanligini bilish uchun har xil sharoitlarda o‘rganib ko‘ring. Tashqi omillar ma’lum bir ma’lumotlar yoki malakalar bilan bog‘lanib ketadi. Shuning uchun siz ularni eslashingiz osonroq bo‘ladi.
Sizga biron-bir ma’lumot bilan qancha uzoqroq shug‘ullansangiz, shuncha yaxshiroqdek tuyuladi. Lekin, yaxshisi muntazam tanaffuslar qilganingiz ma’qul. Dam olishdan keyin unumdorlik va diqqatni to‘plash ancha oshadi.
Hammasini birdaniga yodlashga urinmang. O‘rganishni qisqa oraliqlarga ajratish foydaliroq.
Kimdir sizni qo‘llab-quvvatlasa, kurashish har doim osonroq bo‘ladi. Buning ustiga o‘rganilgan materialni kimgadir aytib berish foydali. Shunda u boshingizga yaxshiroq o‘rnashib qoladi.
Tadqiqotlar ko‘p vazifalilik ish sifatini va unumdorligini pasaytirishini tasdiqlaydi.
Butun diqqatingizni bitta ishga qarating. Diqqatni bir necha vazifalarga qaratish miyaning yangi ma’lumotlarni qabul qilish va saqlash qobiliyatini pasaytiradi.
Erishmoqchi bo‘lgan narsangizning aniq bir sohasini tanlang. Kuchingizni birdaniga hammasiga sarflashga urinmang: buning imkoni yo‘q.
Manba: “Layfxaker” | 59 | 1,598 |
Ayollar | Kuzda oddiy ko‘rinib qolmaslik uchun trikotaj ko‘ylakni nima bilan moslash kerak? | Kunlar sovishni boshlaganida ko‘ylak kiyib bo‘lmaydi, deb o‘ylaganlar xato qiladi. Qalin trikotaj matoli libos bilan ham issiq, ham zamonaviy obrazlar yaratish mumkin. Buning uchun esa did va kiyinish borasidagi tendensiyalarga amal qilishning o‘zi kifoya.
Uzun etik bilan
Midi uzunligidagi trikotaj matoli ko‘ylak bilan uzun etik obrazning chiroyli ko‘rinishiga sababchi bo‘ladi. Ko‘ylak etikning yuqori qismini yopib tursa, qomat va bo‘y chiroyli ko‘rinadi. Etik va libos bir rangda bo‘lsa yoki yorqinligi bilan farq qilsa, yana yaxshi.
Palto bilan bir rangda
Qomatni ixchamroq ko‘rsatishning yana bir usuli bir rangda palto va ko‘ylak kiyish hisoblanadi. Midi uzunligidagi trikotaj ko‘ylak ustidan maksi-palto kiying. Palto qancha uzun bo‘lsa, shuncha chiroyli ko‘rinadi. Uzunlik va bir xil rangning to‘g‘ri tanlanishi natijasida obraz mukammal bo‘y, qomat esa chiroyli ko‘rinadi.
Krossovka bilan
Keng turadigan trikotaj matoli libos bilan yirik krossovka zamonaviy ko‘rinadi. Kundalik sayr, dress-kod bo‘lmagan ofis va o‘qish uchun ham bunday uslubda kiyinish qulay va o‘ziga xos sanaladi.
Pidjak bilan
Trikotaj matoli liboslar alohida tadbir va uchrashuvlar uchun emas, degan tushunchani inkor etgan holda oversayz pidjak bilan charm poyabzal kiyish tavsiya qilinadi. Bunday uslubda kiyinib, nafaqat ofis, balki ko‘rgazma va do‘stlar bilan ovqatlanishga ham borsa bo‘ladi.
Qalin kamar bilan
Qalin kamar mazkur mavsum uchun eng keragi hisoblanadi. U orqali obrazga urg‘u berish, qomatni aks ettirish mumkin. Bazaviy trikotaj matoli libos ustidan qalin charm kamar taqish va shunchaki qiziqarli ko‘rinishga ega bo‘lish mumkin.
Uzun sharf bilan
Uzun sharf bilan nafaqat bashang uslubda kiyinish, balki siluetning ixcham va latofatli ko‘rinishiga ega bo‘lishi mumkin. Bo‘y aslidan balandroq ko‘rinishiga ega bo‘lishi uchun esa libos rangidagi sharfni tanlash, uni yelkaga o‘rab, bir tarafini orqaga tashlash kerak.
Charm kurtka bilan
Obraz qiziqarli va o‘ziga xos bo‘lishi uchun fakturalarni qorishtirish kerak. Yumshoq trikotaj matoli libos bilan charm kurtka va qalin, bog‘ichli botinka kiying. Kurtkaning bichimi keng va ko‘ylak ustidan yopishib turmasligiga e’tibor qaratish kerak. | 81 | 2,193 |
Ayollar | Kunni qalampirli qahva bilan boshlash organizmga qanday ta’sir qiladi? | Qalampirni qahvaga qo‘shish an’anasi ko‘p asrlar oldin, arab savdogarlari qahva donalarining ta’mi va xushbo‘yligini uzoqroq saqlash uni qalampir bilan qovurgan paytda paydo bo‘lgan. Keyinchalik ma’lum bo‘lishicha, qalampir qahvaning ta’m xususiyatlarini “saqlash”dan tashqari, tanaga katta foyda keltirishi mumkin. The Symbol nashri achchiq qalampirli qahvaning organizmga qanday ta’siri borligi haqida ma’lumot berdi.
Qalampirli qahvaning foydali xususiyatlari
Kofeinning tetiklantiruvchi xususiyatiga qalampir qo‘shilgandan keyin bir necha bor kuchayadi: u qon aylanishini yaxshilaydi, miyani kislorod bilan ta’minlaydi va konsentratsiyani yaxshilaydi. Bundan tashqari, kofein va qalampir qisqa muddatli xotirani yaxshilaydi, bu esa katta hajmdagi ma’lumotlarni eslab qolishni osonlashtiradi.
Qahva ham, qalampir ham antioksidantlarning boy manbalari hisoblanadi. Ular tanani erkin radikallarning shikastlanishidan himoya qiladi, tanadagi yallig‘lanishni to‘xtatadi, qarishni sekinlashtiradi, ajinlar paydo bo‘lishining oldini oladi, teri holatini yaxshilaydi va uni ultrabinafsha nurlarining zararli ta’siridan himoya qiladi.
Qahva va qalampir kombinatsiyasi shokoladdan kam bo‘lmagan “baxt” gormoni — serotoninni ishlab chiqarishni faollashtiradi va shu bilan birga u minimal miqdordagi kaloriyalarni o‘z ichiga oladi. Peperin (qalampirning faol moddasi) metabolik jarayonlarni tezlashtiradi va organizmning samarali detoksifikatsiyasini ta’minlaydi — vazn yo‘qotishni istaydigan har bir kishi bu ichimlikka alohida e’tibor berishi lozim.
Qahvaga qora xushbo‘y qalampir ham, qizil qalampir ham qo‘shilishi mumkin. Birinchisi ko‘proq lazzat beradi, ikkinchisi esa ichimlikning o‘tkirligini ta’minlaydi. Mutaxassislar oshqozon-ichak kasalliklari bilan og‘rigan insonlarga bunday qahva ichishni tavsiya qilmaydi — qalampir yallig‘langan shilliq qavat uchun juda kuchli tirnash xususiyatini keltirib chiqarishi mumkin.
Qalampirli qahvani qanday tayyorlash mumkin?
Kerakli masalliqlar:
Barcha quruq mahsulotlarni turkaga solib aralashtiring, ularga 0,5 ml suv quying va ko‘pik hosil bo‘lguncha qaynatib oling. | 70 | 2,111 |
Ayollar | Shirinliklardan oson voz kechishingizga yordam beradigan 5 ta usul | Agar siz shirinlikxo‘r bo‘lsangiz va shirinliklar sog‘ligingizga zarar yetkazgan bo‘lsa unda Marie Claire nashrining quyidagi maqolasi aynan siz uchun.
Balansli dieta tuzing va unga rioya qiling
Sizning dietangiz to‘liq, ya’ni tana a’zolari uchun zarur bo‘lgan barcha moddalarga boy ekaniga ishonch hosil qiling. Siz to‘g‘ri ovqatlanish rejimiga amal qilishingiz, iste’mol qilayotgan ovqatlaringizning tarkibida esa yog‘lar, oqsillar, uglevodlar yetarlicha bo‘lishi kerak. Agar siz ularning yetarli ekaniga ishonch hosil qilsangiz, ushbu moddalar ortiqcha iste'mol qilinmasa zarar keltirmaydi va sizdan shirinlik o‘rnini bosuvchi boshqa “qo‘shimcha”ni talab qiladi.
Yetarlicha suv iching!
Ushbu usul undov belgisi bilan yozilgan, chunki u nafaqat shirinlikxo‘rlarga, balki barcha odamlarga tegishli. Ko‘proq suv iching, qancha ko‘p bo‘lsa, shuncha yaxshi. Shunday qilib, siz metabolizmni tezlashtirasiz, ochlikni sezmaysiz va shu bilan birga o‘zingizni “mazali narsa iste'mol qilish” istagidan qutqarasiz.
Ovqatlanishlar orasida uzoq tanaffuslar qilmang
Tez-tez ovqatlaning. Gap shundaki, ovqatlanish oralig‘ida uzoq vaqt tanaffus bo‘lganda, tanaga signal boradi: unga imkon qadar ko‘proq uglevodlarni, shokolad va boshqa “quvonchlarni” tezroq to‘plash kerakdek tuyuladi. Shunchaki ovqatlanishingizni tizimga soling va shunda shirinlik iste'mol qilish istagi ancha pasayganini darhol sezasiz.
Shirinliklarni yangi mevalar va quritilgan mevalar bilan almashtiring
Esingizda bo‘lsin, mevalarda tola va fruktoza bor, ular shirin, mazali bo‘lib, shokolad yoki bir bo‘lak shirinlik iste'mol qilishdan yaxshiroq. Ertalab 1-2 ta meva iste'mol qiling, lekin ko‘proq emas. Agar siz har kuni bir porsiya quritilgan mevani gazak bilan iste'mol qilsangiz, bir muncha vaqt o‘tgach, sizga nafaqat shokolad kerak emasligini, balki mevalarning juda shirin ekanligini tushunib yetasiz. Biroq quritilgan mevalarni nazoratsiz va ko‘p iste’mol qilish tanada kaloriya, uglevod miqdorini oshiradi va bu shokoladdan xavfliroq bo‘lishi mumkin.
Uyda shirinliklar pishiring
“Agar biror narsani yaxshi qilishni istasangiz, buni o‘zingiz qiling” —, deydi Ferdinand Porsche va bu ajoyib ibora bizning holatimizga tegishli. O‘z qo‘lingiz bilan pirog, tort yoki rulon tayyorlang, shunda siz kompozitsiyani yaxshilab bilib olasiz va iste’mol qilingan qo‘shimcha kaloriyalar haqida qayg‘urmaysiz. | 66 | 2,367 |
Ayollar | Iordaniya qirolichasi Raniya al-Abdulla kiyinishda alohida e’tibor beradigan 7 jihat (foto) | Iordaniya qirolichasi Raniya al-Abdullaning kiyinish uslubi ayollarga xos latofatli va shu bilan birga zamonaviyligi bilan e’tirof etib kelinadi. Qirolicha kiyinishida o‘ziga xos 7 jihat mavjud bo‘lib, Cosmopolitan nashri ular nimadan iboratligiga e’tibor qaratdi.
Kamar
Raniya garderobida ushbu aksessuarning turli hajm, shakl va ranglisini uchratsa bo‘ladi. Kamarni ko‘ylak, bluzka, yubka va boshqa liboslar ustidan moslab kiyishini kuzatish mumkin. Ushbu aksessuar bilan qirolichaning qaddi-qomati nazokatli, bel qismi esa nozik ko‘rinadi.
Milliy liboslar
Qirolicha hamisha zamonaviy ko‘ringani bilan milliy naqsh va printlar tushirilgan liboslar kiyishni kanda qilmaydi. Boshqa birinchi xonimlarga qaraganda Raniya obrazini sumkalar bilan mukammallashtirishni yoqtiradi. U Fendi, Saint Laurent, Lanvin, Louis Vuitton va Bottega Veneta brendlari sumkalarini yaxshi ko‘radi.
Yelka qismi keng liboslar
Qirolicha bunday uslubda kiyinish orqali ayollarga xos latofatni yana bir bor o‘zida aks ettiradi. Asosan, yelka qismi keng bo‘lgan koftalarni kiyishni xush ko‘radi va bunday kofta bilan to‘g‘ri bichimli, qaddi-qomatni aks ettiradigan yubka kiyib, kiyinish borasidagi muvozanatga rioya qiladi.
O‘ziga xos yubkalar
Yorqin rangli, turli bichimdagi, printlari ham bir-biriga o‘xshamaydigan yubkalar Raniya garderobida qalashib yotgan bo‘lsa, ne ajab. U ba’zida tizzadan sal pastda, ba’zida esa tovonni yopadigan uzunlikdagi yubkalarda namoyon bo‘ladi. Yubkani bluzka, top yoki vodolazkalar bilan moslaydi.
Plissirovkali yubka bilan betakror obrazlar yaratishda malika Dianadan ibrat olamiz
Burma hoshiyali bluzkalar
Qirolicha klassik uslubdagi liboslardan tashqari, hoshiyasi burma yoki bantli bluzkalar kiyishni ham xush ko‘radi. Bunday uslubda, asosan, rasmiy uchrashuvlarda kiyinadi.
O‘tmishdagi urf yana trendda: bahorda viktorian uslubidagi bluzka urfda
Uchli tufli
Iordaniya qirolichasi 99% vaziyatda uchli tufli kiyadi. Uning arsenaliga nazar tashlansa, tuflilar kolleksiyasi bor ekaniga amin bo‘lish mumkin. Oq, moviy, qaymoqrang, qora printli va boshqa turli ko‘rinishdagi mazkur tuflilar qirolichaning kiyinishini yanada jozibador ko‘rsatadi. Gianvito Rossi, Jimmy Choo va Dior Raniyaning sevimli brendlari hisoblanadi.
Ayollarga xos ranglar
Och pushti yoki moviy rangdagi liboslar bilan qirolicha yanada muloyim ko‘rinadi. Umuman, kiyinish borasida u turli tendensiyalarga amal qiladi va bir xillikdan qochadi. Masalan, dushanba kuni yorqin jimjimali pushti, seshanba kuni jiddiy uslubdagi kamarli, chorshanbada esa milliy libos kiyishi mumkin. | 91 | 2,567 |
Ayollar | Qanday qilib ertalab soat 4 da turishni o‘rganish mumkin va bu nima uchun kerak? | Ko‘pchilik odamlar uchun erta turish har doim juda mashaqqatli kechadi. Eng boshida bog‘chaga, keyin maktabga, keyin universitetga va keyin esa ishga erta uyg‘onish zaruriyatini eslang. Xuddi butun umr la’nati budilnik dam olishga qo‘ymasdan orqamizdan quvib yurgandek.
Lekin aslida, erta turish — tashvish emas, balki baxt. Erta turishga odatlangan odam o‘zini yanada muvaffaqiyatliroq, sermahsulroq sezadi va ko‘proq narsalarni qilishga ulgurishi mumkin.
Biz siz uchun ertalab soat 4 da uyg‘onishga va muvaffaqiyatli odam bo‘lishga yordam beradigan bir necha maslahatlarni to‘pladik.
Bu nima uchun kerak?
Aslini olganda, o‘zingiz uchun bu savolga aniq javob topmaguningizcha erta tura olmaysiz.
Aniq maqsadingiz bo‘lsa va nimani nima uchun qilish kerakligini aniq bilsangiz, muammosiz ertalab soat 4 da tura olasiz.
Bu nima uchun muhim?
E’tibor qaratish va mahsuldorlik — har qanday odamning yuksalishi uchun zaruriy shartlar. Afsuski, aynan ular o‘sish uchun eng qiyin sifatlar hisoblanadi. Erta turishlar sizni intizomga, u esa o‘z navbatida moslashib olishga o‘rgatadi. Bu ikki malaka bilan siz ko‘zlagan maqsadingizga bemalol erishasiz.
Ertalab nima qilish kerak?
Rejalashtirish — yangi tartibda faoliyat ko‘rsatishga o‘tishning muhim qismi. Ertalab uchun qat’iy va aniq jadval tuzing: qachon turasiz, avval nima qilasiz — mashq, yoki yuvinish, qaysi ishlar birinchi o‘rinda, qaysilarini esa keyinga qoldirish mumkin.
Sekin, lekin ishonchli
Yangi tartibga darrov o‘tishga urinmang. Agar siz bir necha yillar davomida kech soat 1 da yotgan va ertalab soat 9 da turgan bo‘lsangiz, birdan tartibingizni o‘zgartirish oson bo‘lmaydi.
Asta-sekinlik bilan o‘zingizni yangi tartibga o‘rgatib boring: har kuni 10-15 daqiqadan ertaroq turishga odatlaning.
Manba: Women’s Health | 80 | 1,775 |
Ayollar | Stressni yengish usullari | Kundalik hayotda stress bizni doim ta’qib qiladi. Kechikish, vaziyat ustidan nazoratni yo‘qotish — bularning barchasi keskinlikning oshishiga sabab bo‘lishi mumkin. Stress bilan qay tarzda kurashish kerak?
Narsalarni faqat oq va qoraga ajratmang. Bizda bu kabi fikrlash bolaligimizdan shakllanadi. Bunday fikrlashdan kattalarga xos “rangli” fikrlash foydasiga voz keching. U sizga vaziyatdan chiqish yo‘llarini izlab topishga yordam beradi.
Tadqiqotlarning ko‘rsatishicha, stress sog‘liq uchun zararli ekanligi haqidagi qat’iy ishonch vaziyatni boshqara olish qobiliyatimizda aks etadi.
Hech qanaqasiga ta’sir ko‘rsata olmaydigan voqealarni oldindan aytish yoki rejalashtirishga urinib, juda ko‘p kuch sarflashingiz mumkin. Oxir-oqibatda bu sizni faqat holdan toydirib, o‘zingizga nisbatan ishonchsizlikni yuzaga keltiradi. Faqat o‘z-o‘zimizni nazorat qila olishimizni tan olish — stressdan qutulish uchun eng to‘g‘ri yo‘l.
“Nega bu aynan men bilan yuz berdi?” — har birimiz o‘zimizga shu savolni berib turamiz. Bu kabi salbiy fikrlarga to‘xtalmang. O‘tmishda o‘ralashib qolishingizga yo‘l qo‘ymang. Yaxshisi kelajakdan nimalarni kutayotganligingiz haqida xayol suring. Istagan natijalaringizga erishishingizni tasavvur qiling.
Stressni boshdan kechirar ekanmiz, o‘zimizni chetga tortib, muammolarimiz bilan yolg‘iz qolishni istaymiz. Biroq bu to‘g‘ri yo‘l emas. Odamlar bilan muloqot qilishdan qochmang, yordamingizni boshqalarga taklif qiling va boshqalardan ko‘mak so‘rashdan qo‘rqmang.
Internet manbalari asosida tayyorlandi. | 25 | 1,530 |
Ayollar | Kir yuvish mashinasining rezina manjetidan mog‘orni qanday tozalash mumkin? | Kir yuvish mashinasining eng keng tarqalgan muammolaridan biri eshik qismidagi rezina manjetning mog‘orlashidir. Uning paydo bo‘lishiga yo‘l qo‘ymaslik uchun mutaxassislar har yuvishdan keyin manjetni quritishni maslahat beradi. Ammo mog‘orlagan bo‘lsa, sodali suv uni yo‘qotishga yordam beradi, deb yozadi “Profil”.
Kir yuvish mashinasiga kalsiylashtirilgan soda qo‘shilgan suvni quyib, issiq yuvish rejimi ishga tushiriladi. Bu jihozdan mog‘orni yuvishga yordam beradi, keyin mashinaga muntazam ravishda qo‘llanmaga muvofiq g‘amxo‘rlik qilish lozim.
Sodali suv granulalari yumshatuvchi va kuchli tozalash vositasi sifatida yaxshi ishlaydi. Bunday kalsiylashtirilgan sodali suvni ro‘zg‘orda ishlatish mumkin bo‘lgan iste’mol sodasi bilan aralashtirib yubormaslik kerak.
Vaqt o‘tishi bilan kir mashinalari yuvish vositalari qoldiqlarining to‘planishi tufayli bakteriyalar uchun ko‘payish joyiga aylanadi, bu esa jihozlarda yoqimsiz hid va mog‘or paydo bo‘lishiga olib keladi. Mashina o‘z ishini yaxshi bajarishini ta’minlash uchun barcha komponentlarni, jumladan, baraban, filtr va eshik sohasini muntazam tozalash kerak. | 75 | 1,122 |
Ayollar | Nima uchun ko‘z “uchadi”? | Ko‘zning asabiy uchishi — ko‘z mushaklaridagi asab tolalarining haddan tashqari zo‘riqishi oqibatida yuzaga keladigan spazma holati. Bu maqolada ko‘zning asabiy uchish holatini keltirib chiqaruvchi asosiy sabablar keltirilgan.
Bir kunda bir necha marta qahva ichish ko‘z uchishining sababi bo‘lishi mumkin. Kofein ta’sirida mushaklar tortilib turadi. Bunday holatning oldini olish uchun qahva ichishni kamaytiring.
Tana stressni har xil usulda bildiradi, asabiy uchish bu usullarning biridir. Unda stressning sabablarini o‘rganib muammoni bartaraf qilish lozim bo‘ladi.
Agar sizda allergiyaga moyillik bo‘lsa, ko‘zning uchishi ham shish yoki qichishish kabi paydo bo‘lishi mumkin. Shifokorlar ko‘zga vaqtincha antigistamin ko‘z tomchilari tomizishni tavsiya qilishadi.
Qovoq mushaklari tanadagi eng sezuvchan va eng nozik a’zolardan biridir. Agar uyqu kam bo‘lsa, ko‘zlar charchaydi va ko‘z atrofidagi mushaklar pir-pir ucha boshlaydi. Bu muammoni bartaraf etishning yo‘li – uxlashga ertaroq yotish va sutkasiga 8 soatdan kam uxlamaslik.
Agar ko‘zlaringiz kitob o‘qish vaqtida uchsa, okulist huzuriga borish zarur bo‘ladi. | 25 | 1,123 |
Ayollar | Vaqti-vaqti bilan almashtirish kerak bo‘lgan uydagi 5 buyum | Uyda har doim ayrim narsalar bir nechtadan bo‘ladi – yangi mayin sochiqlar yoki rang-barang yostiq jildlari har qanday bekaning ko‘nglini ko‘tarishi aniq. Biroq oddiygina tez-tez almashtirilishi kerak bo‘lgan ba’zi narsalar ham mavjud. Ular muddatidan uzoqroq saqlansa, uy bo‘ylab mikroblar, kir va chang tarqalishi xavfi mavjud. Oldindan xavotir olishning keragi yo‘q. Chunki bu muammoni bartaraf etishning imkoni bor. Odatda ularni almashtirish ko‘p kuch va vaqt talab qilmaydi.
Idishlarni yuvishga mo‘ljallangan gubkalar
Albatta, ko‘pchilik buni ilgari eshitgan, lekin yana bir bor eslatib o‘tish o‘rinli bo‘ladi: mikroblar uchun ideal ko‘payish joyi oshxona gubkalari. Idish yuvish mashinasi bo‘lsa ham, gubkalar boshqa maqsadlarda foydalanish uchun oshxonadan joy oladi, ularni haftada kamida bir marta o‘zgartirish tavsiya etiladi. Aks holda, toza idish-tovoq va ovqatlanish stoli yuzalariga mikroblar tarqaladi.
Yostiqlar
Darhaqiqat, inson hayotining uchdan bir qismi uyquda o‘tadi. Ishonish qiyin, lekin ko‘plab tadqiqotlar bu haqiqatning to‘g‘riligini bir necha bor isbotlashga muvaffaq bo‘ldi va bu bilan bahslashish mumkin emas. Yostiqlarni har ikki yilda bir marta almashtirish tavsiya etiladi. Ularda ko‘pincha chang yig‘iladi. Bu undan foydalanadigan insonda turli kasalliklar va ayniqsa, allergiyani keltirib chiqarishi mumkin.
Hammom mochalkasi
Darhaqiqat, yuvinishda foydalaniladigan mochalkalar ham oshxona gubkasi bilan bir xil. Lyufadan tayyorlanadigan bu mochalkalar teri uchun foydali bo‘lib, qon aylanishini yaxshilaydi. Biroq vaqt o‘tishi bilan bu xususiyatlar yo‘qoladi va nam muhitda bakteriyalar issiq va quruq oshxona atmosferasiga qaraganda tezroq ko‘payadi. Ushbu vositani har ikki oyda bir marta almashtirish tavsiya etiladi.
Oziq-ovqat uchun plastik idishlar
Oshxonada ularda don va tayyor ovqatlarni saqlash qulay. Hozirgi vaqtda konteynerlar ko‘pincha mutlaqo xavfsiz va kimyoviy moddalarni o‘z ichiga olmaydi, deb aytishadi. Biroq hammasi ham bunday xususiyatga ega emas. Agar uyda shunday idishlardan bo‘lsa, unda ulardan qutulish vaqti keldi. Keyingi safar, buyum indikatoriga e’tibor berishni unutmang yoki shisha variantlarga ustunlik berish mumkin.
Suv filtri
Agar suv filtri o‘z vaqtida o‘zgartirilmasa, u foydali hisoblanmaydi va o‘zining bevosita vazifasini bajarishni to‘xtatadi. Suvning ta’midagi farq har doim ham sezilmaydi. Odatda, filtrlarni har olti oyda bir marta o‘zgartirish kerak: bu haqda unutmaslik uchun telefonga eslatma qayd etish lozim. | 59 | 2,497 |
Ayollar | Buyuk yapon rejissori Miyazaki multfilmlari yordamida hal qilish mumkin bo‘lgan bolalardagi muammolar | Yaponiyalik rejissor Xayao Miyazakining animatsion filmlari butun dunyoda sevib tomosha qilinadi. Voqealarga boy kartina g‘oyasi va muallif tomonidan berilgan savollarning jiddiyligi uchun ham bu multfilmlar tomoshabinlar tomonidan qadrlanadi. O‘zingiz uchun muhim narsani kashf qilish uchun ularning har birini qayta-qayta ko‘rib chiqishingiz mumkin, va albatta, farzandlaringiz bilan tomosha qilishni unutmang.
Ota-onani yo‘qotishdan qo‘rqish (“Mening qo‘shnim Totoro”)
“Mening qo‘shnim Totoro” animatsion filmining sujeti onasi og‘ir tashxis bilan kasalxonaga yotqizilgan opa-singil atrofidagi voqealarga qurilgan. Miyazaki tomoshabinni onasining kasalligi bilan bog‘liq stressni boshdan kechirishi kerak bo‘lgan bolalar dunyosiga yetaklaydi. Shunisi e’tiborliki, rejissor bolaligida o‘z onasi kasal bo‘lib, bir muddat yotib qolganidagi holatlarni ushbu multfilmda tasvirlagan.
Qizlar qishloq uyiga ko‘chib o‘tishga majbur bo‘lishgach, u yerdan qoravoylar — o‘ynoqi chang zarralarini ko‘rib qoladilar. Enaganing aytishicha, ularni faqat bolalar ko‘rishi mumkin. Bu mitti jonzotlar qo‘rquv va bezovta qiluvchi fikrlar ramzi bo‘lib, ular bolalar ongida tartibsiz holda bo‘ladi. Qahramonlardan biri qoravoyni mushtiga qamab qo‘yganday bo‘ladi, ammo barmoqlarini ochganida faqat bo‘sh kaftini ko‘radi. Bu bilan bolalar tashvishi tutqich bermasligi va nazorat qilib bo‘lmasligi ko‘rsatiladi.
Qiziqarli fakt: xuddi shu jonzotlarni “Ruhlar olami” multfilmida ham ko‘rish mumkin. Unda ham bosh qahramoni ota-onasini yo‘qotadi. Sujet rivojlanib borar ekan, qizcha bu jonzotlar bilan do‘stlashishga muvaffaq bo‘ladi: u vahimaga tushishni to‘xtatadi va vaziyatga qarab harakat qila boshlaydi.
Onasining kasalligi tufayli kelib chiqqan barcha qiyinchiliklar Totoro — katta paxmoq jonzot bilan tanishishga yordam beradi. Qizaloqlarning xotirjam bo‘lishi uchun u borligining o‘zi yetarli edi. Qaysidir ma’noda u hatto ota-onasining o‘rnini bosadi: yapon tanqidchilarining fikricha, uning katta qorni onaning issiq bag‘riga qiyoslanadi. G‘arbda Totoro ko‘pincha erkak deb ta’riflanadi, lekin Sharq animatsiyasini biluvchilar bu jonzotga ayollik fazilatlari berilgan deb hisoblaydi.
Afsuski, aslida bunday ajoyib mavjudotlar yo‘q. Ammo bu yosh tomoshabinlarga hikoyadan saboq olishiga to‘sqinlik qilmaydi: tabiat kuchlariga ishonish va yaxshi xayolot qiyin damlarda insonning omon qolishiga yordam beradi.
Ovqatlanish tartibining buzilishi (“Arvohlar olami”)
“Arvohlar olami” animatsion filmi bir qator muhim savollar asosiga qurilgan. Shuningdek, “yeb-ichish” asrida keskinlashib ketgan muammolarga ham katta e’tibor qaratiladi. Bosh qahramon Tixironing ota-onasi jodulangan restorandagi ovqatlarning mo‘lligidan ko‘zlari o‘ynab ketadi. Natijada bunday odobsizlik jazolanadi: ular insoniy o‘tmishini unutgan cho‘chqalarga aylanadi. Va shu yerda sehrlangan dunyoda Tixironing sarguzashtlari haqida hikoya boshlanadi. Biroq odamning oziq-ovqatga bo‘lgan munosabati haqidagi mavzu shu bilan tugamaydi.
Yozuvchi Syuzan Naypirning so‘zlariga ko‘ra, Tixiro va uning yangi tanishi — qiyofasiz maxluq anoreksiya (ishtaha yo‘qolishi) va bulimiya (yeb to‘ymaslik)ni anglatadi. Qizning ota-onasi bilan sodir bo‘lgan voqeadan oldin ishtahasi yaxshi bo‘lgan deb aytib bo‘lmaydi. Endi esa u hayotini nazoratdan chiqarmaslik uchun ovqat yeyishdan qo‘rqadi va vaqt o‘tishi bilan uning tanasi shaffof bo‘la boshlaydi. Tixiro faqat rezavor yegandagina bundan qutuladi.
Qiyofasizning bosh qahramondan farqi shundaki, uning ishtahasi yo‘qolmaydi. Ammo u ochlikni qondirish uchun emas, balki yolg‘izlik tuyg‘usidan qutulish uchun ovqatlanadi. Uning tanasi hamma narsani chiqarib tashlashi esa bulimiyadan dalolat beradi.
Ovqat tana uchun dushman ham, do‘st ham bo‘lishi mumkin — ijodkorlar multfilm orqali buni yaqqol ko‘rsatib bergan. Qiz qo‘rquv bilan kurashish davomida ovqat nafaqat insonni xarob qilishi, balki hayotini saqlab qolishi ham mumkinligini tushunib yetadi.
Oiladan ajralish (“Kiki — yetkazib berish xizmati”)
Miyazakining bu asarini tanqid qilganlardan biri: “Men bu filmni ko‘rganimda, qachonlardir mening qizim ham uzoqda bo‘lishini o‘ylab, yuragim orqaga tortib ketdi”, degandi. “Kiki — yetkazib berish xizmati” filmida aynan shunday holat tasvirlangan: Kiki ismli qizaloq ota-onasining uyini tark etadi. Bosh qahramonning yoshi ramziy ma’noga ega: aynan 13 yoshidan boshlab qizlar balog‘atga yeta boshlaydi, bu bolalik va o‘smirlik davridagi shartli chegaradir.
Multfilm Eiko Kadononing xuddi shu nomdagi romani asosida ishlangan, lekin asl nusxadan farqli o‘laroq mustaqil bo‘lish — yolg‘izlik va o‘z-o‘zini anglashga yaxshi imkoniyat berishi ta’kidlanadi. Qahramon o‘zi tanlagan kasbi yordamida jamiyatga qo‘shilishi kerak bo‘ladi.
Har doim gedonizm (huzur-halovatga intilish insonga xos oliy xislat, deb hisoblovchi axloqiy ta’limot)ga salbiy munosabatda bo‘lgan Miyazaki yosh tomoshabinlarga o‘z qahramoni orqali mehnat va halollik garovi to‘g‘ri qaror ekanini tushuntiradi. Shuning uchun Kiki yarqiroq poyabzal qo‘yilgan vitrina yonida uzoq turmaydi, o‘z burchini bajarish uchun uchib ketadi.
Yosh va tashqi ko‘rinishdagi komplekslar (“Yuradigan qal’a”)
Jodugar kampir Sofi ismli qizni keksa ayolga aylantirib qo‘yadi. Qahramon asta-sekin taqdiriga ko‘nib, qartaygan tanada yashashni o‘rganishga majbur bo‘ladi. Bu bilan yovuz jodugar bilan qarilik tushunchasi o‘rtasida parallellik o‘rnatish mumkin. Sofi yosh bo‘lgan paytida jodugar kampirni haqiqatan ham qo‘rqinchli deb hisoblardi. Ammo o‘zi uning holiga tushganidan so‘ng, jodugar unga zarari tegmaydigan kampir bo‘lib, hatto kulgili ham ko‘rinadi.
Miyazaki, shuningdek, tomoshabinlarga inson yoshi u o‘zini qanchalik yaxshi his qilishiga bog‘liq degan fikrni yetkazishga harakat qiladi. Sofi kuchli his-tuyg‘ularni boshdan kechirgan paytlarda, masalan, sevib qolganida, u o‘zi sezmagan holda yashara boshlaydi. Qahramon his-tuyg‘ularning kuchiga qarab o‘rta yoshli ayol yoki kulrang sochli qizaloq bo‘lib qoladi.
Kartinada mavjud bo‘lgan yana bir muhim fikr: sevgi — bu tashqi tomondan ideal yosh qizlarga bo‘lgan munosabat emas. Disney multfilmlari bu borada beg‘ubor yosh malikalarni tasvirlaydi, lekin Miyazaki bu yondashuvga begona. Boshidanoq uning qahramoni yoqimsiz qilib ko‘rsatiladi, borgan sari u butunlay xunuklashadi. Shunga qaramay, personaj sevish huquqini yo‘qotmaydi.
Hayotda o‘z o‘rnini topish (“Shamol kuchaymoqda”)
“Shamol kuchaymoqda” animatsion filmining bosh qahramoni Jiro samolyotlarni yaxshi ko‘radi va uchuvchi bo‘lishni orzu qiladi. Biroq bolada uzoqni yaxshi ko‘rolmaslik kasalligi bor, shu bois uchishni faqatgina orzu qila oladi. Xuddi shu holat G‘arb multfilmlarida, ehtimol, boshqacha bo‘lardi: qandaydir mo‘jiza sodir bo‘ladi va qahramonning xohishi amalga oshadi. Lekin bu yapon rejissorining ishi va uning yondashuvi boshqacha.
Taqdir Jiroga uchuvchi bo‘lishga imkon bermagani uchun u samolyotlarni loyihalashtirish bilan shug‘ullanadi va bu ishda muvaffaqiyat qozonadi. Muallif bu bilan hayot boshqa ko‘plab imkoniyatlarni berayotgan bir paytda erishib bo‘lmaydigan maqsadlar haqida o‘ylamaslik kerakligini uqtiradi.
O‘zaro munosabatlardagi qurbonlik (“Qoyatoshdagi baliqcha Ponyo”)
Bir qarashda “Qoyatoshdagi baliqcha Ponyo” multfilmida muallif Hans Kristian Andersenning “Suv parisi” asarini qayta ishlab chiqqandek tuyuladi. Bolakay sehrli baliq-qizchani topib oladi, ular do‘st bo‘lishlari uchun baliqcha oddiy odamga aylanishi kerak. Agar bola sinovdan o‘tolmasa, Ponyo dengiz ko‘pigiga aylanadi.
Ehtimol, Miyazaki daniyalik yozuvchi ijodidan ilhomlangandir, ammo u tomoshabinlarga umuman boshqacha saboq berishga qaror qiladi. Sujetga ko‘ra, Ponyoning odamga aylanishi sayyora uchun halokatli tahdidlarga sabab bo‘lishi mumkin. Agar kim bilandir bo‘lgan munosabatlar sizdan tubdan o‘zgarishni talab qilsa, demak, bu sizning va yaqinlaringizning odatiy turmush tarzini butunlay yo‘q bo‘lib ketishiga olib kelishi mumkin. Buni har doim ham chetlab o‘tish mumkin emas, lekin odam tanlagan kishisining oldidagi mas’uliyatini his qilishi va agar tuyg‘ulari hali ham so‘roq ostida bo‘lsa, uni o‘z vaqtida qo‘yib yuborishni ham bilishi kerak.
Filmning kulminatsion nuqtasida bolakay Ponyoning baliq yoki qiz bo‘lishidan qat’i nazar, uni yaxshi ko‘rishini aytadi. Bu gapi bilan qahramon o‘z his-tuyg‘ulari tufayli boshqadan hech qanday o‘zgarish va qurbonliklarni talab qilmasligini isbotlaydi, bunday iqrorni Andersen ertagidagi shahzodada uchratmaysiz. Shundan keyingina baxtli yakun keladi: dengiz hukmdori bolalarni ayirmaslik uchun ularga yon bosadi. | 101 | 8,553 |
Ayollar | Erta turishga qanday o‘rganish mumkin? 9 maslahat | Agar siz “boyqush”lar guruhiga kirsangiz va o‘z hayotingizdan mamnun bo‘lsangiz, unda kun tartibingizni o‘zgartirish shart emas. Agar buning aksi bo‘lsa-chi? Ko‘pchilik uchun “boyqush”likdan “to‘rg‘ay”likka o‘tish juda qulaylik tug‘diradi.
Erta tongda yangi kunni qarshilash va o‘zingizda bor narsalarning hammasi uchun minnatdorchilik bildirishga vaqtingiz bo‘ladi. O‘zingizni yaxshi ishlarga, ezgulikka tayyorlang.
Erta turish va hamma narsani shoshilmasdan qilish – uxlab qolish, zo‘rg‘a turish, uyg‘ona solib ishga yugurish va hamma joyga kechikishdan ko‘ra yaxshiroq.
Erta tong – sutkaning eng sokin va jimjit payti hisoblanadi.
Kech turadigan kishilar tong yorishishi — tabiatning eng go‘zal in’omlaridan birini ko‘rishdan bebahra qoladi.
Erta tursangiz nonushta qilishga ham bemalol ulgurasiz. Nonushtadan keyin esa o‘zingizni juda yaxshi his qilasiz.
Albatta, sport bilan kun davomida ham shug‘ullanish mumkin. Lekin ertalabki mashqlarga boshqa ishlar xalal bermaydi, sizda buni muntazam ravishda bajarish uchun imkoniyat ko‘proq bo‘ladi.
Ko‘pchilik uchun ertalab – sutkaning eng unumli payti hisoblanadi.
Aynan ertalab, o‘z ishlaringizni boshlashdan oldin, o‘z maqsadlaringiz va bugun nimalar qilish haqida o‘ylash uchun eng yaxshi payt hisoblanadi.
Ertalab qancha ertaroq chiqsangiz, hali tirbandlik bo‘lmagani uchun ishga borish shuncha osonroq va yoqimliroq bo‘ladi.
Manba: “Layfxaker” | 49 | 1,398 |
Ayollar | Kosmetika sumkasidan tez yordam: Kiyimlardagi muammoni bartaraf etishda yordam beradigan layfxaklar | Ba’zan kosmetik vositalarni o‘zida jamlagan sumka kutilmagan vaziyatlarda yordam beradi. Uni hattoki kichik ta’mirlash ustaxonasi bilan almashtirish mumkin, deb yozadi “Noviy ochag”.
Tirnoq pilkasi — zamshni tozalash uchun
Zamsh poyabzaldagi qurigan loy va kirni tirnoq pilkasi bilan osongina olib tashlash mumkin. Dog‘ pilka bilan ishqalanadi. Buni qog‘oz yoki gazeta ustida qilishni unutmaslik lozim.
Soch uchun lak — lab bo‘yog‘i dog‘lari uchun
Lab bo‘yog‘i dog‘i ustiga lak sepiladi (lekin avval mato yuvilishi mumkinligiga ishonch hosil qiling) va u bir necha daqiqaga qoldiriladi. Dog‘ tozalanadi va keyin kiyimlar kir yuvish mashinasiga tashlanadi. Lakdan foydalanishdan oldin uning tarkibi bilan tanishib chiqish lozim. Chunki spirtsiz mahsulot ish bermasligi mumkin.
Tirnoq bo‘yog‘i kiyim tugmalari uchun
Agar koftadagi tugmachani ushlab turgan ip to‘satdan bo‘shagan bo‘lsa va tugmaning tushish xavfi tug‘ilsa, uni vaqtincha mahkamlash uchun ipni lak surtib, mahkamlash mumkin.
Tirnoq bo‘yog‘i kolgotkalar uchun
Agar kolgotka teshilgan bo‘lsa, uni to‘xtatish uchun yirtilgan joyga lak surtish kifoya.
Vazelin — qattiq zamoklar uchun
Agar kiyim yoki poyabzaldagi zamok yopishib qolsa yoki uni ochish qiyin bo‘lsa, uni moyli vazelinga botirilgan paxta bilan yog‘lash mumkin.
Limon sharbati va iste’mol sodasi — dog‘lar uchun
Ularning yordami bilan oq kofta, futbolka va ko‘ylaklarning qo‘ltig‘idagi sarg‘ish dog‘larni tozalash mumkin. Buning uchun limon sharbati va soda aralashmasi suv bilan namlangan dog‘ga qalin xamir shaklida qo‘llanadi, mato yaxshilab ishqalanib, so‘ngra kir mashinada yuviladi.
Sharob sirkasi — charmni tozalash uchun
Agar charm poyabzallarga yomg‘ir, qor yoki muz putur yetkazgan bo‘lsa, sharob sirkasi bunda yordam beradi. Unga tish cho‘tkasi namlanadi va dog‘larni olib tashlash uchun charm muloyimlik bilan tozalanadi..
Ichimlik sodasi poyabzal hididan xalos bo‘lish uchun
Poyabzal ichiga bir hovuch soda solinadi, bir necha soatga qoldirib, keyin olib tashlanadi. Iste’mol sodasi terni o‘zlashtiradi va barcha hidlarni bartaraf etadi. | 99 | 2,072 |
Ayollar | Sochlar yaxshi o‘sishi uchun ularni tez-tez kesib turish to‘g‘rimi? | Odatda sochlarni muntazam ravishda kesish ularning tez o‘sishiga sabab bo‘ladi, deyishadi. Lekin bu haqiqatan ham shundaymi va tez-tez sochni kaltalatib turish orqali yaxshi natijaga erishish mumkinmi?
Sochlarning uchlarini muntazam ravishda kesish ularning o‘sishini tezlashtirmaydi. Chunki sochlar uchlaridan emas, balki bosh terisida joylashgan ildizlardan o‘sadi. Yuqoridagi maslahatlar esa soch o‘sishini tartibga soluvchi follikulalarga ta’sir qilmaydi.
Biroq bu uchlarini muntazam ravishda kesish foydasiz degani emas. Uning yordami bilan sochlar qalin, sog‘lom va porloq bo‘ladi. Ideal holda, sochlar har sakkiz-to‘qqiz haftada taxminan 1 santimetr kesilishi kerak. Shu tarzda soch o‘sishini sekinlashtiradigan, ularning uzunligiga zarar yetkazadigan gullagan tolalar paydo bo‘lishining oldini olish mumkin.
Agar gullagan soch tolalari uchi kesilmasa, sochlarga zarar yeta boshlaydi. Uzunlikni saqlashni xohlovchilar, gullagan va mo‘rt tolalardan voz kechishi kerak. Ularni sog‘lom ko‘rinishga qaytarish uchun bir santimetrdan ko‘proq kesib turish tavsiya etiladi.
Agar soch o‘sishini rag‘batlantirmoqchi bo‘lsangiz, unda sartaroshga borish, afsuski, befoyda. Buning uchun: | 67 | 1,182 |
Ayollar | BB, CC, DD kremlarning o‘ziga xos xususiyati va farqlari | Bundan 10 yillar avval paydo bo‘lgan BB kremlar kosmetika olamida bir zumda mashhurlikka erishgan. Shundan keyin CC, DD va AA kremlari ham paydo bo‘lgan. Alohida xususiyatga ega bo‘lgan va tonal kremga alternativ sifatida ishlatish mumkin bo‘lgan ushbu kremlarning o‘ziga xos tomonlari va bir-biridan farqi haqida ma’lumot berib o‘tamiz.
BB kremlar
Ilk bor Koreyada paydo bo‘lgan byuti balzamdan (BB- beauty balm’ning qisqartmasi) namlantiruvchi krem, zardob, praymer va tonal kremga alternativ sifatida ishlatish tavsiya qilingan. Ishlab chiqaruvchi kompaniyalar sotuvni yo‘lga qo‘yish va targ‘ibot uchun unga 5 tasi birda hatto 10 tasi birda deb ham nom bera boshlagan. Aslida esa ushbu krem namlantiruvchi va zardob o‘rnini bosa olmaydi. Ammo teri rangini silliq ko‘rsatish, ortiqcha qatlam hosil qilmasdan, yuzni chiroyli ko‘rsatish xususiyatiga ega. Tonal kremdan farqli ravishda, tabiiy makiyaj qilish va tiniq ko‘rsatishi bilan terisi yog‘li bo‘lgan ayol va qizlar, shu bilan birga, quritib yubormagani uchun ham terisi quruq bo‘lgan nozik jins vakillari uchun ham ma’qul kelgan. Quyosh nuridan himoya qilishi kremga xos afzalliklardan yana biri hisoblanadi.
CC kremlar
BB kremlar tonal kremlarning yaxshilangan varianti, CC kremlar esa yuzga korrektordek ta’sir qilib, rangini yaxshilaydi, ular o‘rtasidagi farq mana shunda. Color correction’ning qisqartmasi bo‘lgan ushbu krem teri rangini o‘zgartiradi, qizarish, dog‘, husnbuzarlarning ko‘zga tashlanishini kamaytiradi. Undan foydalanuvchilar BB kremdan ham yengilroq va shaffofroq ekanini ta’kidlaydi. CC kremlar korrektorlar o‘rnini bosmaydi, shunchaki o‘z vazifasi, namlantirish, yuzni yengil qoplash va rangini bir maromga keltirishni bajaradi.
DD kremlar
Nomi daily defence’ning qisqartmasidan olingan DD kremlar kundalik himoya uchun ayni muddao hisoblanadi. Uning asosiy vazifasi — teri yuzasidagi lipid qatlamning sifatli faoliyatini ta’minlab, epidermisni atrof-muhitdagi zararlardan himoya qilish. Ishlab chiqaruvchilar erta qarishning oldini olish uchun qo‘llashni tavsiya qiladigan ushbu kremdan aslida yosh o‘tishiga xos belgilarni to‘g‘rilash uchun emas, ularning oldini olish uchun foydalanish tavsiya qilinadi. DD krem ham terini yaxshi ko‘rsatadi faqat bu borada CC kremlarchalik ta’sirga ega emas.
AA kremlar
Nomi anti-age qisqartmasidan olingan krem teri erta qarishining oldini olish uchun foydalaniladi. | 56 | 2,387 |
Ayollar | Ortiqcha vaznni yashirishga yordam beruvchi kiyinish borasidagi tavsiyalar (foto) | Liboslar qomatdagi kamchilik va ortiqcha vaznni berkitish xususiyatiga ega. Faqat buning uchun kishi o‘z qomatidagi kamchilikni bilishi va shunga ko‘ra libos tanlashi kerak. Quyida qanday liboslar bilan ortiqcha vaznni yashirish va ixchamroq ko‘rinish mumkinligiga to‘xtalamiz.
Monoxrom liboslar
Tepa va pastki qismi bir xil rangdagi liboslar kishi qomatini risoladagidek qilib ko‘rsatadi. Bir xil rangdagi liboslarda obrazingiz zerikarli ko‘rinmasligi uchun, yorqin ranglardan foydalanish, o‘ziga xos aksessuarlar bilan boyitish tavsiya qilinadi.
Bel qismi yuqori bo‘lgan shim
Agar ortiqcha vaznni yashirishni istasangiz, unda dolzarb bichimdagi, bel qismi yuqori bo‘lgan shimlarga e’tiboringizni qarating. Bunday uslubdagi shimlar istalgan qomat egasini ixcham ko‘rsatish xususiyatiga ega. Iloji bo‘lsa, bu kabi modellarning uzun, tuflini yopib turadigan variantini tanlash kerak, shunda oyoqlar ham aslidan uzunroq ko‘rinadi.
Old qismi “zapax” bichimida bo‘lgan liboslar
Bunday uslubdagi liboslar ham istalgan qomat egasiga to‘g‘ri kelishi bilan istalgan vaqtda dolzarb hisoblanadi. “Zapax” bichimidagi liboslarning bel qismida kamar yoki belbog‘i borligi, mini uzunligida bo‘lmaganini tanlash tavsiya qilinadi.
Etak qismi keng bo‘lgan shimlar
Bunday uslubdagi shimlar nafaqat oyoqlarni, balki bo‘yinni ham uzun ko‘rsatish xususiyatiga ega. Bundan tashqari, mazkur bichimdagi shimni kiyish orqali vazndagi kamchiliklar ko‘zga tashlanmaydi va kiyim egasi nazokatli va kibor ko‘rinadi. Iloji boricha bunday shim bilan baland poshnali yoki platformali tufli va bosonojkalar kiyish tavsiya qilinadi.
Bo‘yin qismi V bichimidagi libos
Bunday libos bo‘yinni uzun, yelkalarni teng va uni kiygan inson siluetini latofatli qilib ko‘rsatadi. V bichimidagi libosni mini uzunligidagisini tanlab, uni krossovka yoki poshnali oyoq kiyim bilan moslash mumkin. | 81 | 1,851 |
Ayollar | Dunyodagi eng qimmatbaho taqinchoqlar (foto) | “Asl go‘zallik” ortidan quvib, davlatmandlar, kolleksionerlar va Gollivud xonimlari qimmatbaho zargarlik buyumlarini xarid qilishdan toymaydi. Sizni ular orasidan eng qimmatbaholari bilan tanishtiramiz.
Marjon 637 karatli bo‘lib, turli shakllardagi 91 ta brilliantdan iborat, ular 18 karatli pushti oltin bilan hoshiyalangan. Taqinchoq markazida dunyodagi eng yirik to‘q sariq rangli olmos joylashgan, uning og‘irligi 407 karatga teng.
Shveysariya zargarlik uyi yaratgan ingichka va nafis soat yagona nusxada bo‘lib, noyob va qimmatbaho zargarlik buyumlariga kiradi. Oq tilladan yasalgan bilaguzukni 874 ta rangli qimmatbaho toshlar bezab turadi. Unga faqat asl brilliantlar qadalgan.
Qo‘shiqchi Beyonsega turmush o‘rtog‘i Jey Zi 2007-yilda asl qirollik unashtiruv uzugini sovg‘a qilgan edi. Buyurtmani zargar dizayner Lorreyn Shvars yasagan. Brilliantning o‘lchami 18 karatga teng, uning narxi esa taxminan 5 million dollarga baholanmoqda.
Arzonroq bo‘lishiga qaramay, yulduzlar va modellar orasida ommabop bo‘lgan zargarlik buyumlari ham bor. Masalan, 18 karatli oltindan yasalgan original va zamonaviy tiara. Uning muallifi, dizayner Ana Xurining ilk mashhur mijozlaridan biri Madonna bo‘lgan.
18 karatli oltin soch to‘g‘nog‘ich Ana Khouri’ning “Oltin yaproq” liniyasiga kiradi. Bilaguzuk, brilliant marjon, munchoq va zirakdan iborat butun liniya 100 ming dollarga tushadi.
Manba: “Fraufluger.ru” | 44 | 1,405 |
Ayollar | Fransiya prezidentining rafiqasi Brijit Makron eridan katta ko‘rinmaslik uchun nimalarga rioya qiladi? | Fransiya prezidentining rafiqasi Brijit Makron eridan 25 yosh katta, ammo yosh orasidagi tafovut birgalikda deyarli sezilmaydi. Fransiyaning birinchi xonimini yosh ko‘rinish uchun nimalarga rioya qiladi? The Voice Mag nashri bu borada qiziqarli ma’lumotlar bilan bo‘lishdi.
Brijit Tronyo Amen shahrida o‘qituvchi bo‘lib ishlagan, u yerda 1993-yil may oyida qizi Loransning tengdoshi va sinfdoshi bo‘lgan o‘quvchisi Emmanuel Makron bilan uchrashgan. Ularning munosabati (voyaga yetmagan o‘quvchi va undan 25 yosh katta o‘qituvchi) 1994-yilda boshlangan va agar bolaning ota-onasi bo‘lmasa, bu janjal bilan yakunlanishi mumkin edi. Bolaning ota-onasi Parijga ko‘chib o‘tishga qaror qildi, Emmanuel u yerda maktabning so‘nggi yilni tugatdi, ammo Brijit bilan munosabatlari hatto uzoq masofadan ham davom etdi.
Oradan 10 yil o‘tgach, 2006-yil yanvar oyida Tronyo birinchi turmush o‘rtog‘idan ajrashdi va bir yildan so‘ng Emmanuelga turmushga chiqdi. O‘shanda kuyov 29, kelin esa 54 yoshda edi. Makron o‘z rafiqasini ilk bor 2015-yilda atrofdagilarga ko‘rsatgan, 2017-yilda esa u Fransiyaning birinchi xonimiga aylangan.
2023-yilda Brijit o‘zining 70 yoshini nishonlaydi, ammo ko‘rinishidan bunga o‘xshamaydi. 44 yoshli erining yonida u ham yosh ko‘rinadi.
“Parijning eng chiroyli oyoqlari”
Brijit o‘z uslubiga qat’iy rioya qiladi. Birinchi xonim “Parijning eng chiroyli oyoqlari” deya ta’rif bergan dizayner Karl Lagerfeld tavsiyalariga amal qiladi. U kiyinish uslubida ko‘proq oyoqlariga urg‘u beradi va haqiqiy yoshini namoyon qiluvchi bo‘yin va dekolte qismini yopishga harakat qiladi.
Vaznini nazorat qiladi
Ortiqcha vazn ajinlarni tekislashi hammaga ma’lum, ammo bu Brijitning qiyofasiga to‘g‘ri kelmaydi. Uzun bo‘yli va juda ozg‘in turmush o‘rtog‘ining yonida ortiqcha vaznga ega Brijit juda kulgili ko‘rinishi tabiiy. Shuning uchun u ko‘proq sport va to‘g‘ri ovqatlanishga e’tibor beradi.
Kosmetologiya
Albatta, Fransiyaning birinchi xonimi go‘zallik sohasidagi ilm-fanning barcha yutuqlaridan bahramand bo‘ladi. Ma’lum bo‘lishicha, Brijit muntazam ravishda “go‘zallik ukollari” foydalanadi va yuz shaklini yaxshilash bo‘yicha muolajalar o‘tkazgan. Demak, yuzdagi minimal ajinlarning siri ham shunda.
Sevgi yosh tanlamaydi: yosh borasida katta tafovutga ega bo‘lgan juftliklar (foto) | 102 | 2,288 |
Ayollar | Zamonaviy kosmetologiyada mavjud inyeksiya turlari: Go‘zallik ukollari haqida nimalarni bilish kerak? | Harorat, ob-havo, quyoshning ultrabinafsha nurlari, zararli odatlar, to‘yib uxlamaslik va shu kabi boshqa omillar salomatlik, xususan, teri ahvoliga ham salbiy ta’sir o‘tkazadi va bu kishi yuzida o‘z aksini topadi. Bunday vaziyatda yuzdagi muammolarni kosmetik vositalar bilan yashirib yurmaslik, mavjud yoki endi-endi paydo bo‘layotgan ajin, toshma va boshqalarni bartaraf qilishga harakat qilish kerak. Ko‘p hollarda yuzni massaj qilish, niqob yoki boshqalar samara bermasligi va kosmetik inyeksiyalarni amalga oshirishga to‘g‘ri kelishi mumkin. Ammo bundan avval qanday muolajadan qaysi vaqtda foydalanish va qanday natija berishi haqida ma’lumotga ega bo‘lish kerak.
Botulotoksin
Yuzdagi ajinlarni ketkazish uchun mimika mushaklariga ta’sir qiladigan botulinoterapiya kosmetologiyada eng ko‘p tarqalgan muolajalardan biri sanaladi. Inyeksiyada qaysi preparatdan foydalanish, kosmetolog tekshiruvidan keyin ma’lum bo‘ladi. Bemorning erkak va ayolligi, terisi hatto kasbiga qarab ham tanlov o‘zgarishi mumkin. Chunki ayrim kasb egalari masalan, san’atkorlarda ta’siri ko‘proq bilinadigan preparat kerak bo‘lishi mumkin. Botulotoksin teriga emas, mushaklarga ta’sir ko‘rsatish orqali natija beradi. Preparat nerv va mushaklar o‘rtasidagi aloqaga ta’sir o‘tkazadi. Mushaklar qon bilan ta’minlanadi, me’yorda vazifasini bajaradi, ammo qisqarmaydi. Mimika mushaklari teriga birikkan bo‘ladi. Yosh o‘tgani sayin kollagen va elastin miqdori kamaygani hisobiga ajinlar paydo bo‘ladi.
Agar ajinlar yuzga qaraganda shundoq ko‘zga ko‘rinadigan bo‘lsa, botulotoksin yordam berolmasligi mumkin. Bu muammoni ketkazish uchun ajinlarni gialuron kislotasidan foydalanish va boshqa apparatli metodlarni amalga oshirish kerak bo‘ladi.
Botulotoksin esa mushaklarni tinchlantiradi, terini taranglashtiradi hamda ajinlarni kamroq ko‘rsatadi. Ajinlar paydo bo‘lganidan keyin ularni yo‘q qilish haqida bosh qotirgandan ko‘ra, ularni oldini olish tavsiya qilinadi.
Biorevitalizatsiya va mezoterapiya
Ushbu har ikki muolaja ham teri gidrorezervasini to‘ldirish, parvarishlash, aminokislota, mikroelement va peptidlar bilan boyitish qolaversa, kollagen va elastin ishlab chiqaradigan hujayralar ya’ni fibroblastlarni faollashtirish maqsadida amalga oshiriladi. 25 yoshdan keyin fibroblastlarning tabiiy ishlab chiqarish xususiyati kamayadi va qo‘shimcha yordam kerak bo‘ladi.
Biorevitalizatsiyani amalga oshirish uchun gel ko‘rinishidagi gialuron kislotasidan foydalaniladi. Muolaja uch martadan ko‘p olib borilmaydi, terining turiga qarab eng ko‘pi bilan besh marta bo‘lishi mumkin.
Mezopreparatlar
Mezopreparatlar gialuron kislotasini ichiga olishi yoki olmasligi ham mumkin. Suyuq holda bo‘lgani uchun mezokokteyl deb ataladi. Uning tarkibida gialuron kislotadan tashqari, vitamin, mineral va o‘simlik ekstraktlari bo‘lishi mumkin. Shu sabab ham mezopreparatlardan, husnbuzar va boshqa dermatologik, trixologik muammolarni bartaraf qilishda samarali foydalaniladi. Mutaxassislar, maksimal natijaga erishishni istaydiganlar uchun biorevitalizatsiyani, 25-30 yoshdagi terisi yaxshi ayol va qizlar uchun esa mezoterapiyani tavsiya qiladi. Har ikki muolajani o‘tkazishdan avval ko‘p suyuqlik ichish kerak, shunda samara yana-da tezroq seziladi.
Plazmoterapiya
Plazmoterapiya bemorning trombotsitlardan iborat qon plazmasini teri ostiga yuborish orqali amalga oshiriladigan inyeksion muolaja. Trombotsitlar organizmning shikastlangan hujayralarini tiklash va ularning regeneratsiyada muhim rol o‘ynagani sabab ham ushbu usul bilan davolash ko‘p hollarda samara beradi. Sochlarning o‘sishini finyekaollashtirish uchun trixologik muolajada ham qo‘llanilishi mumkin. Boshqa muolajalar bilan birga amalga oshirilganda, plazmoterapiya husnbuzar va boshqa muammolarda ijobiy natija berishi, yallig‘lanishga qarshi ta’sir ko‘rsatishi mumkin.
Erta qarishni oladigan muolajalarda plazma, hujayralar regeneratsiyasi va kollagen-elastin tolalarning yangilanishi, shuningdek, teri rangi va ko‘rinishini yaxshilaydi.
Fillerlar
Yoshga xos o‘zgarishlarni korreksiyasi uchun qo‘llanadigan fillerlar asosida gialuron kislotasi bo‘ladi va undan kontur plastikasi uchun foydalanilganda terida kamida bir oy turadi. Ammo aksari hollarda qanchalik uzoq turishi turmush tarzi hamda kishida mavjud kasalliklarga ham bog‘liq bo‘ladi. Masalan, gipoteriozda gialuronidaz fermenti miqdori yuqori bo‘ladi va bu gialuron kislotasiga salbiy ta’sir qiladi.
Fillerlarni shartli ravishda uchga bo‘lish mumkin:
Yumshoqroq fillerlar
Peshona, ko‘z burchagidagi va burun atrofidagi kichik ajinlar va labni nomiga namlantirish uchun ishlatiladi.
O‘rtacha fillerlar
Bo‘yindagi ajinlar, burun atrofidagi va lab kontur plastikasi, osilib qolgan og‘iz burchagini yuqoriga ko‘tarish shuningdek, quloq plastikasida ham ishlatiladi.
Qattiq fillerlar
Yanoqlarni kattalashtirish, iyak va chakakni, aniqroq aytganda yuz shaklini o‘zgartirish va undagi ayrim qismlarga urg‘u berishda foydalaniladi.
Kollogenastimulyatorlar
Fillerlar yuzdagi kollagen ishlab chiqaradigan hujayralarga ijobiy ta’sir qilgani bilan asosi kaltsiy gidroksiapatitdan iborat bo‘lgan preparatlar enga yaxshi samara beradi. Yuz va bo‘yinga qo‘llanilganda, kollagen sintezini faollashtiradi. Bemorning yoshiga qarab bir yoki ikki muolaja tavsiya qilinishi mumkin.
Lipolitiklar
Lipolitik yog‘ni parchalash xususiyatiga ega bo‘lgan preparatlar bevosita to‘g‘ridan to‘g‘ri yoki to‘g‘ri yog‘ hujayralariga ta’sir qilmaydiganga bo‘linadi. Ikkinchisi mikrosirkulyatsiyani yaxshilab, ozishga ta’sir qilishi mumkin.Yog‘ qatlami qalin bo‘lmagan tana qismlari masalan yuzga, to‘g‘ridan-to‘g‘ri ta’sir qilmaydigan lipotiklardan foydalangan ma’qul. Tana uchun to‘g‘ridan-to‘g‘ri ta’sir qiladigan yoki har ikkisining kombinatsiyasidan foydalanilgan yaxshi. Ammo lipolitiklar yordamida ozish mumkin emas, shunchaki ma’lum tana qismining o‘zinigina kichraytirish mumkin. Sport va parhez tutganda ham kirmaydigan tanadagi qism masalan, yuz tagining osilgani, qorin va tizzadagi yog‘larni ketkazish uchun ayni muddao.
Muolajani umumlashtirish mumkinmi?
Inyeksiyalarni bir vaqtni o‘zida yoki orasida biroz tafovut bilan umumlashtirish mumkin. Shuningdek, botulotoksin va mezokokteyllarni ham kompleks qo‘llash mumkin va bu neyromezolifting deb ataladi. Avvaliga bemorning peshona va qoshlari orasidagi muammoli qismlar botulotoks bilan ishlov beriladi keyin esa butun yuzga botulotoksin qo‘shilgan mezokokteyldan foydalanib muolaja amalga oshiriladi. Ushbu muolajadan keyin terining yog‘lanishi, mayda ajinlar va qizarish kabi muammolar bartaraf bo‘ladi. Bu davolash muolajasi emas, ammo undan keyingi estetik samara 2 haftadan keyin sezilib, 4-6 oygacha davom etadi. | 101 | 6,651 |
Ayollar | Chanel koronavirusdan himoyalovchi niqob va xalatlar ishlab chiqarmoqchi | So‘nggi hafta davomida koronavirus pandemiyasi sabab, tibbiyot resurslarida yetishmovchilik kuzatilayotgani sir emas. Bunday og‘ir vaziyatda kiyim ishlab chiqarishda mantiq yo‘qligini tushunib yetgan moda olami vakillari himoyalovchi vositalar hamda antiseptik gellar ishlab chiqarishga kirishdi.
Chanel brendi ham fransuz sog‘liqni saqlash tashkiloti ishora berishi bilan himoyalovchi niqob va xalat ishlab chiqaradi, deb yozadi Elle. Bu haqida Chanel 29-mart, yakshanba kuni, e’lon qilgan.
Chanel koronavirus tufayli kruiz kolleksiyasi namoyishini qoldirdi
Reuters’ning brend ma’lumotiga tayanib yozishicha, kompaniyaning ishchi kuchi himoyalovchi niqob va xalatlar ishlab chiqarishga safarbar qilingan. Shuningdek, Chanel tomonidan davlat shifoxonalarini qo‘llab-quvvatlash favqulodda fondiga 1,2 million yevro ajratilgan hamda kompaniya xodimlariga sakkiz haftalik ish haqi va’da qilingan.
Ma’lumot uchun, 29-mart holatiga ko‘ra, Fransiyada koronavirus bilan kasallanganlar soni 40 ming kishini tashkil qilib, 2600 kishi vafot etgan. Sog‘liqni saqlash vaziri Olivye Veran, mamlakatda bir haftada 40 million niqob ishlatilayotganini bildirgan. | 72 | 1,150 |
Ayollar | Farzandlaringizga tez-tez aytishingiz kerak bo‘lgan 6 ta muhim jumla | “MIF” nashriyoti klinik psixologiya bo‘yicha mutaxassis Sherri Kempbellning kitobini nashr etdi. Muallif yaqinlaringiz bilan munosabatlarda o‘zingizning hissiy xavfsizligingizga qanday g‘amxo‘rlik qilish kerakligini aytadi. Beshinchi bobda esa bolalardan tushunishga yordam beradigan foydali iboralar mavjud.
“Seni yaxshi ko‘raman”
Ota-onalar farzandlariga juda ko‘p moddiy narsalarni berishlari mumkin: kiyim-kechak, o‘yinchoqlar, kitoblar va boshqalar. Ammo juda ko‘p mehr berish esdan chiqib qoladi. Farzandlarimizga ularni sevishimizni aytsak va buni iloji boricha tez-tez qaytarsak, ular biz uchun chinakam kerakli inson ekanligini his qilishadi. “Men seni yaxshi ko‘raman” iborasi bolalar xatoga yo‘l qo‘yganida ularga jasorat, ishonch va yordam beradi. Ushbu uchta oddiy so‘z yaralarni davolaydi va quvonch keltiradi.
O‘ylab ko‘ring: bolalar o‘zlarini sevishni qanday o‘rganishadi? Bolalarga ularni yaxshi ko‘rishimizni aytsak va so‘zlarimizni amalda isbotlasak, ularga o‘zimizga va boshqalarga bo‘lgan muhabbatni singdiramiz.
“Sen bilan faxrlanaman”
O‘zini o‘zi hurmat qilish uchun bolalar mutlaqo qo‘llab-quvvatlash va mehrga muhtoj. Ular bunga juda muhtoj. Bolalar birinchi bo‘lib taassurot qoldirmoqchi bo‘lgan odamlar — ota-onalardir. Bolalar qiladigan deyarli hamma narsa bizning mehrimiz va e’tiborimizga tushish uchun qilinadi. Ha, ko‘p ota-onalar farzandlariga ular bilan faxrlanishlarini aytadilar, lekin bu so‘zlarning miqdori, sifati va samimiyligi muhimdir. Shuningdek, quchoqlash, sevgi va bolalarning yonida bo‘lish ham ahamiyatli. Ota-ona sifatida har doim ham farzandlarimizning harakatlaridan qoniqmaymiz. Biroq biz ularni eng qiyin vazifa – mustaqillik sari qadam tashlagani uchun ham maqtashimiz kerak.
“Men xato qildim, kechir, sen haqsan”
Farzandlarimiz oldida xato qilganimizni tan olish uchun ochiq va o‘zimizga ishongan bo‘lishimiz kerak. Shunday yo‘l bilan biz ham inson ekanligimizni va mukammal emasligimizni ko‘rsatamiz. Agar ular bizning xatomizdan jabr ko‘rgan bo‘lsa, ularga hamdardlik bildirishimiz kerak. O‘zlarining nomukammalligini tan olish uchun ota-onalar xolis bo‘lishlari kerak. Agar xatolarimiz uchun javobgarlikni o‘z zimmamizga olsak, bolalarga o‘zlarining nomukammalliklarini tan olish va qabul qilish jasoratiga ega bo‘lishga yordam beramiz. Bu orqali bolalar mukammallikni emas, balki muvozanatga erishishni o‘rganadilar. Xatolaringiz uchun javobgarlikni o‘z zimmangizga olish bag‘rikenglik va ochiqlik muhitini yaratadi. Keyinchalik bu muhit bolalarimiz kelajakdagi barcha munosabatlarni qurishni o‘rganadigan poydevorga aylanadi.
“Men seni kechiraman — mukammal bo‘lishing shart emas”
Hech birimiz mukammal emasmiz. Ideal ota-ona yo‘q. Hammamiz ham vaqtni behuda sarflaymiz, va'dalarni buzamiz, muhim narsani unutamiz va boshqa ko‘plab xatolarga yo‘l qo‘yamiz. Hech birimiz o‘zimizga, shu jumladan, birovlarning ishonchini to‘liq oqlamaymiz.
Bolalarni tarbiyalashda ularga oddiy inson bo‘lish imkoniyatini berish uchun bularning barchasini yodda tutishimiz kerak. Hech kim, yoshidan qat'i nazar, yomon tanlov yoki xato haqida eslatishni yoqtirmaydi. Biz ota-ona sifatida muvozanatni topishimiz kerak: bolalar o‘z harakatlarining oqibatlarini tushunishlari, shu bilan birga bolalar ham his-tuyg‘ularga ega ekanligini unutmasligimiz kerak. Bizning vazifalarimiz, kamchiliklariga qaramay, ularga mehr-muhabbatga loyiq ekanliklarini anglash, to‘g‘ri intizomiy choralarni tanlash va xato qilsalar, bolalarni kechirishdir.
“Sen bilan birgaman va seni eshitaman”
Bolalarni tinglash juda muhim, shunda aytayotgan gapimizga tushunayaptimi, yo‘qmi, bilib olamiz. Tinglash orqali ularning ichki dunyosiga qarash va o‘zaro yoqimli suhbatni boshlash imkoniyatiga ega bo‘lamiz. Tushunmovchilikning oldini olish uchun bolalarga ularning so‘zlaridan eshitganimizni yana bir bor takrorlash va hamma narsani to‘g‘ri tushunganimizga ishonch hosil qilgan ma’qul. Agar shunday bo‘lsa, bolani rag‘batlantirishimiz, yo‘naltirishimiz va maqtashimiz mumkin. Salbiy aloqa u o‘zini muhim his qilmasa paydo bo‘ladi, chunki eshitish - o‘z qadr-qimmatini his qilishning asosiy komponenti hisoblanadi.
“Senda muvaffaqiyatga erishish uchun hamma narsa bor”
Muvaffaqiyat tushunchasini to‘g‘ridan-to‘g‘ri harakat va qat’iyat natijasi sifatida tushunish bolalarda juda erta paydo bo‘ladi. Biz bolalarni o‘zlarining kuchli va zaif tomonlarini biladigan, o‘zlarini sevadigan qilib tarbiyalashimiz lozim. Bunday holda bolalarimiz uchun nizolarni yengish va salbiy fikrga qarshi turish osonroq bo‘ladi. Bolaning muvaffaqiyatga erishish uchun hamma narsaga ega ekanligiga ishonchi unga hayotga va kelajakdagi narsalarga nisbatan optimistik qarashga yordam beradi.
Farzandlarimizga beradigan eng muhim sovg‘alarimizdan biri bu — ularga bo‘lgan ishonchimizdir. | 68 | 4,778 |
Subsets and Splits